
Blaženi Alojzije Stepinče, moli za nas! 

Narod vam to neće zaboraviti 
U pandžama UDBE 

»Svaki pokušaj izgraditi kulturu, civilizaciju, 
sreću jednog naroda bez Boga 
znači zapečatiti njegovu vremenitu i vječnu propast!« 

(Bi. Alojzije Stepinac. Duhovna oporuka, 28* svibnja 1957.) 








Crkva nije utočište za žalosne, 
nego je kuća puna radosti! 

Draga braćo i sestre, danas je treća nedjelja Došašća, koja se zove i gaudete, nedjelja radosti. U li¬ 
turgiji iznova odzvanja poziv na radovanje, na veselje, jer je Gospodin blizu. Crkva nas, poput neke 
majke, potiče s povjerenjem da nastavimo duhovni put koji vodi do toga da s novim oduševljenjem 
slavimo svetkovinu Božića. Kršćanska se poruka zove »evanđelje«, to jest »radosna vijest«, navještaj 
radosti za čitav narod. Crkva nije utočište za žalosne, nego je kuća puna radosti! 

Ali radost evanđelja nije bilo kakva radost. Nalazi svoj razlog u svijesti da nas Bog prihvaća i 
ljubi. Kao što nas danas podsjeća prorok Izaija (usp. 35,l-6a.8a.l0), Bog nas dolazi spasiti i hita u po¬ 
moć posebno izgubljenima. Njegov dolazak među nas jača, pridiže, daje hrabrosti, daje da procvje- 
taju pustinja i stepa, to jest: naš život kada postaje suh, bez vode Božje riječi i njegova Duha ljubavi. 
Ma koliko bile velike naše ograničenosti i naše izgubljenosti, nije nam dopušteno da budemo slabi 
i nepostojani u nevoljama i vlastitim slabostima. Naprotiv, pozvani smo očvrsnuti, imati hrabrosti 
i ne bojati se, jer naš Bog uvijek pokazuje veličinu svoga milosrđa. Zahvaljujući njegovoj pomoći, 
možemo uvijek početi iznova; a kako početi ispočetka? Netko mi može reći: »Ne, oče, na duši nosim 
tolike grijehe... Veliki sam grešnik, velika grešnica... Ja naprosto ne mogu krenuti iznova!« Griješiš! 
Ti možeš krenuti ispočetka! Zašto? Zato jer te on čeka, on ti je blizu, ljubi te, on je milosrdan. On ti 
oprašta, on ti daje snage da ponovno kreneš ispočetka! Svima! Možemo ponovno otvoriti oči, pobi¬ 
jediti žalost i tugu i zapjevati novu pjesmu. A ta radost ne može minuti ni u kušnji, ni u trpljenju jer 
nije površna, već zahvaća duboko osobu koja se uzda u Boga i vjeruje u Njega. 

Kršćanska radost, kao nada, ima svoj temelj u vjernosti Bogu, u sigurnosti da on ispunjava uvi¬ 
jek svoja obećanja. Prorok Izaija poziva one koji su skrenuli s pravoga puta i obuzela ih je obeshra- 
brenost da se uzdaju u Gospodinovu vjernost jer njegova vjernost neće kasniti da zahvati njihov 
život. Svi koji su susreli Isusa na svom putu, osjećaju u srcu vedrinu i radost koju im nitko ne može 
oduzeti. Naša je radost Krist, njegova vjerna i neiscrpna ljubav! Zato kada neki kršćanin postane 
žalostan, to znači da se udaljio od Isusa. Ali ne trebamo ga ostaviti sama! Moramo moliti za njega i 
dati mu da osjeti toplinu zajednice. 

Neka nam Djevica Marija pomogne da žurno pohitimo prema Betlehemu, kako bismo susreli 
Djetešce koje se rodilo za nas kao spasenje i radost svih ljudi. Njoj je anđeo rekao: »Zdravo, milosti 
puna! Gospodin s tobom!« (Lk 1,28). Neka nam ona izmoli da živimo radost evanđelja u obitelji, na 
radnome mjestu, u župi i na svima mjestima. To je duboka nježnost, puna divote i čuvstava. To je 
ona nježnost koju ćuti majka kada gleda svoje tek rođeno dijete i osjeća da je to Božji dar, čudo za 
koje treba zahvaljivati. 



»Ako treba, past temo jer 
smo vršili svoju dužnost.« 

Svjedoci smo sve učestalijih, otvorenih i prikrivenih, napada političkih vlasti u Republici Hrvatskoj na 
Katoličku Crkvu. Naime, nailazeći na sve veće poteškoće gospodarske i moralne krize u društvu, a u 
neznanju kako ih riješiti, traže dežurnoga krivca. 



Brojnije Božji narod dočekao nadbiskupa koadjutora Alojzija Stepinca pri¬ 
godom dolaska u Dugu Resu, 12. lipnja 1937. 


Pokušaj izbacivanja Crkve iz 
javnoga života 

Na osvrćući se ne druga pod¬ 
ručja života, podsjećam samo na 
činjenicu da su vlastodršci proš¬ 
le godine na proslavi oslobodi¬ 
lačke operacije »Oluja« 5. kolo¬ 
voza 2013. u Kninu isključili iz 
protokola završno euharistijsko 
slavlje i posve ga ignorirali, a to 
su ponovili na dan sjećanja na 
vukovarske žrtve 18. studenoga 
u Vukovaru. Naime, neoboriva 
je činjenica da su vojsku Repu¬ 
blike Hrvatske u ratnoj opera¬ 
ciji »Oluja« sačinjavali najvećim 
dijelom vjernici katolici i da je 
Crkva svojim vjernicima pruži¬ 
la onu pomoć koja pripada nje¬ 
zinu poslanju u spasenju duša. 
Prisjetimo se samo s koliko je 
takta i upornosti šibenski bi¬ 
skup Srećko Badurina dolazio 
u Knin još za vrijeme veliko¬ 
srpske okupacije i tražio rješe¬ 
nje ratnih sukoba. Bezuspješno! 
Svih godina nakon završetka 
Domovinskog rata na prosla¬ 
vi u Kninu misno je slavlje bilo 
sastavni dio proslave, dakle, u 
protokolu! Dolaskom na vlast 
»Kukuriku« koalicije euhari- 
stijska slavlja na ovim važnim 
postajama hrvatske samostal¬ 
nosti i samobitnosti stavljana 
su malo pomalo izvan državnog 
protokola. Štoviše, i predsjed¬ 
nik Republike Hrvatske i pred¬ 
sjednik Vlade Republike Hrvat¬ 


ske ignorirali su tu misu. Zašto 
su ispali iz kolone povijesti ili tu 
povijest žele prekrajati? 

U službi političke promidžbe i 
protucrkvenoga raspoloženja ve¬ 
lik dio dnevnoga tiska u Republi¬ 
ci Hrvatskoj optuživao je Crkvu 
da je pridonijela izbacivanju vrha 
hrvatske vlade iz kolone sjećanja 
u Vukovaru 18. studenoga 2013. 
Ali tko je sastavljao službeni pro¬ 
tokol? Zašto je u tom protokolu 
ignorirana Katolička Crkva? Za¬ 
što đakovačko-osječki nadbiskup 
nije bio među uzvanicima ispred 
vukovarske bolnice? Zar pred¬ 
stavnici Crkve, koji su u vuko- 
varskoj bolnici podijelili tolike sa¬ 
kramente bolesnima i umirućima, 
nisu imali pravo posvjedočiti i na 
tom mjestu religiozno opredjelje¬ 


nje svih vukovarskih žrtava? Uo¬ 
stalom, hrvatska je vlada svojom 
odlukom godine 2012. »ispala iz 
protokola«, jer nije sudjelovala u 
cijeloj svečanosti spomena na vu¬ 
kovarske žrtve, već se nakon po¬ 
laganja vijenaca udaljila ignorira¬ 
jući vjernički značaj vukovarskih 
žrtava. Čovjek se s pravom pita: 
Kakav je to protokol za spomen 
hrvatskih žrtava ako se njime na¬ 
rušava jedinstvo naroda? 

Potrebni su sloga i jedinstvo 
hrvatskog naroda 

Ne ulazeći podrobnije u ovu 
problematiku, želim čitateljima 
predočiti Stepinčev primjer kako 
se ostvaruje sloga i jedinstvo hr¬ 
vatskog naroda. Njemu su, nakon 
teške operacije početkom kolo- 

BLAŽENI ALOJZIJE STEPINAC 



Zar je kultura smatrati sebe 
nekim višim bićem-nadčo- 
vjekom i prezirati druge, 
kad se znade da su svi ljudi 
po sebi prah i pepeo, a po 
milosrđu Božjem djeca Oca 
nebeskoga? 


voza 1938., liječnici savjetovali da 
ne poduzima naporan rad ili pu¬ 
tovanja. Početkom rujna te godi¬ 
ne šibenski biskup Jeronim Mileta 
zamolio ga je da svakako dođe u 
Biskupiju kod Knina, jer je upra¬ 
vo on najviše pridonio da se ob¬ 
novi i uredi crkva sv. Marije. Kao 
»maleni znak zahvalnosti za bez¬ 
brojna dobročinstva Božja pre¬ 
ma našemu hrvatskom narodu, na 
veliko zvono ove spomen-crkve« 
on je dao uklesati natpis: »Omni- 
potenti Dominatori Christo, qui 
per saecula muha populi Croato- 
rum dux solus fuit, hoc signum in 
laudem et gloriam sempiternam! 
- Svemogućem Vladaru Kristu, 
koji je kroz mnoge vjekove bio 
jedini vođa hrvatskoga naroda, 
ovo zvono na vječnu hvalu i sla¬ 
vu!« Svoju odluku za postavljanje 
toga natpisa popratio je u propo¬ 
vijedi 18. rujna 1938. ovim rije¬ 
čima: »Dragi moj hrvatski puče, 
ova spomen-crkva, danas posve¬ 
ćena, i glas njezinih zvonova, kad 
ih čuješ, podsjeća na dvije stvari: 
prvo, da budeš Bogu zahvalan za 
prošlost, za bezbrojna primljena 
dobročinstva, drugo, da ti je samo 
u njemu spas u budućnosti!« 

U toj propovijedi istaknuo je 
misli vrlo važne i za današnje vri¬ 
jeme, osobito za one koji sastav¬ 
ljaju protokole i kroje sudbinu 
naroda. 

Reče: »Ja ovdje kažem pred 
vama, brojnim tisućama, kažem 
pred cijelim svijetom, kažem 
otvoreno i jasno gotovo sve što 
je lijepa i dobra u nama, u na¬ 
šem hrvatskom narodu, sve te¬ 
kovine naše kulture, svu našu 



Zanosan govor o Bogu bi. Alojzije svjedočio je i životom 


lijepu i časnu prošlost, dugu¬ 
jemo Katoličkoj Crkvi, s čijim 
su glavarom Papom Agatonom 
sklopili djedovi naši jedinstve¬ 
ni pakt i čuvali ga do danas. Ve¬ 
lim, otvoreno pred cijelim svi¬ 
jetom, da nas Božja providnost 
nije pravodobno zaklonila pod 
majčinsko krilo Katoličke Cr¬ 
kve, nestalo bi nas bilo već dav¬ 
no s lica zemlje upravo onako 
kako je nestalo divljih Avara, 
Huna, Vandala i tolikih drugih. 
I ja se usuđujem poći još i da¬ 
lje pa reći ovo: kad bismo, što 
ne dao dobri Bog, nesrećom ot¬ 
pali od Katoličke Crkve i zba¬ 
cili njezinu divnu nauku, brzo 
bismo se srozali do barbarluka 
(...). Pogledajte samo malo po 
Europi, koja je, izgleda, u ne¬ 
kim dijelovima odlučila obra¬ 
čunati se s Katoličkom Crkvom 
i njezinim naukom, a diči se 
kulturom. Zar je kultura sma¬ 
trati sebe nekim višim bićem- 
nadčovjekom i prezirati druge, 
kad se znade da su svi ljudi po 
sebi prah i pepeo, a po milosr¬ 
đu Božjem djeca Oca nebesko¬ 


ga? Zar je to kultura smatrati da 
samo veliki narodi imaju pravo 
na život, a maleni narodi jedino 
pravo robovati i služiti sili, kad 
znademo po riječima sv. Pisma, 
da je ‘malog i velikog stvorio 
On (Gospod) i jednako se skr¬ 
bi za sve - Pusillum et magnum 
ipse fecit et aequaliter cura est 
Uli de omnibusP (Mudr 6,8)? 
Zar je to kultura kad se za jedi¬ 
no mjerilo pravde postavi gru¬ 
ba sila s načelom: ili se ukloni ili 
se pokloni - a zabacuje se i gazi 
sloboda ljudske ličnosti i dosto¬ 
janstvo čovjeka? Zar je to kul¬ 
tura kad se otimlje tuđa imovi¬ 
na samo zato jer neće i ne mogu 
da misle i rade ono što misle oni 
koji su silom prigrabili vlast? 
Bog neka naš maleni narod 
oslobodi od takove prosvjete i 
kulture! Neka drugi rade kako 
ih je volja! Mi ćemo, došlo što 
mu drago, ostati vjerno u sklo¬ 
pu one Crkve koju je Isus Krist 
osnovao i povjerio na uprav¬ 
ljanje sv. Petru i njegovim na¬ 
sljednicima, rimskim biskupi¬ 
ma. Ta Crkva Katolička, koja je 

Zar je to kultura kad se za 
jedino mjerilo pravde posta¬ 
vi gruba sila s načelom: ili se 
ukloni ili se pokloni - a za¬ 
bacuje se i gazi sloboda ljud¬ 
ske ličnosti i dostojanstvo 
čovjeka? Zar je to kultura 
kad se otimlje tuđa imovina 
samo zato jer neće i ne mogu 
da misle i rade ono što misle 
oni koji su silom prigrabili 
vlast? Bog neka naš maleni 
narod oslobodi od takove 
prosvjete i kulture! 


po riječima apostola Pavla ‘co- 
lumna et firmamentum verita- 
tis - stup i utvrda istine’ (1 Tim 
3,15), bila je za naš hrvatski na¬ 
rod najsigurniji putokaz i zašti¬ 
ta kroz život. Ona ga je opleme¬ 
njivala, ona se radovala s njime, 
ona je plakala s njime i pomaga¬ 
la mu u danima kušnje i nevolje. 
Ona je stavila kraljevsku krunu 
na glavu prvom njegovu kralju 
i učinila narod naš ravnoprav¬ 
nim drugim kršćanskim naro¬ 
dima Europe. Ona je sa svojim 


vrhovnim poglavarom sv. Ocem 
i danas najvjerniji i najsigurniji 
njegov prijatelj.« 

Kako su to proročke riječi! 
Oni koji su zagrebačkog nadbi¬ 
skupa Stepinca već tada kanili iz¬ 
baciti iz protokola života, jer je 
i u ovoj propovijedi osudio rasi¬ 
stičku i komunističku ideologi¬ 
ju, i danas sastavljaju protokole 
protiv Crkve, ali nažalost i pro¬ 
tiv života, protiv suživota. 

A on je, iako mu je liječnik 
savjetovao da ne ide u Knin i ne 
izvrgava se naporu, odgovorio: 
»Idem da pokažem potrebu slo¬ 
ge i jedinstva hrvatskog naroda.« 
Dakle, svoj život je izložio iz lju¬ 
bavi prema vlastitom narodu. 

Jezik roda moga 

Sve češće svjedočimo potiranju 
hrvatske kulture - vjerske baštine. 
Zar zato jer je Katolička Crkva 
majka hrvatske kulture i književ¬ 
nosti? A što bi se moglo vidjeti u 
Republici Hrvatskoj ako bi joj se 
oduzeo kršćanski značaj? Osobi¬ 
to je bolno slušati govorenja i na¬ 
redbe koje se tiču hrvatske knji¬ 
ževnosti i hrvatskoga jezika. O 
njemu je pjesnik Petar Preradović 
zapisao: »Zuji, zveči, zvoni, zvu¬ 
či / Sumi, grmi, tutnji, huči / To 
je jezik roda moga!« A bi. Stepi- 
nac prozvao ga je u propovijedi 
u katedrali 26. studenoga 1936. 
godine prigodom 30. obljetnice 
Pjevačkog društva »Zvonimir« 
»dragim jezikom, divnim narav¬ 
nim darom Božjim«. Štoviše, taj 
je jezik papa Inocent IV. godine 
1248. proglasio svetim jezikom. A 
što se sve njime piše?! 

U poruci za Božić godine 
1936. blaženi je Alojzije ustvrdio: 
»Moram ovom zgodom konstati¬ 
rati, da hrvatski katolici još uvijek 
ne cijene dovoljno važnost čiste 
katoličke štampe, koja ne pozna 
kompromisa, a napose dnevne 
štampe. Tko hoće da služi Bogu, 
ne može u isto doba da kadi i đa- 



Urednikova riječ 


Zar je to kultura smatrati da 
samo veliki narodi imaju pra¬ 
vo na život, a maleni narodi 
jedino pravo robovati i služiti 
sili, kad znademo po riječima 
sv. Pisma, da je ‘malog i ve¬ 
likog stvorio On (Gospod) i 
jednako se skrbi za sve - Pu- 
sillum et magnum ipse fecit 
et aequaliter cura est Uli de 
omnibus!’ 

vlu. To bi moralo biti načelo sva¬ 
kog katolika i mjerilo kad uzima 
novine u ruku. Makar hrvatskim 
katolicima ne stoje na dispoziciju 
ni iz daleka tolika novčana sred¬ 
stva što ih ima protivnička štam¬ 
pa, ipak složnim radom možemo 
da budemo brzo gospodari situa¬ 
cije.« 

Na odmaku od 72 godine mo¬ 
žemo se upitati: Zar se nije ni¬ 
šta promijenilo u javnom živo¬ 
tu? Naime, blaženi Stepinac je u 
govoru katoličkim akademiča¬ 
rima i akademičarkama, na za¬ 
vršetku uskrsnih konferencija 
krajem ožujka 1941. u bazilici 
Srca Isusova u Zagrebu, ondaš¬ 
nje prilike opisao ovim riječima: 
»Plaćena štampa, frivolni fil¬ 
movi, raspojasana umjetnost, 
ciničko izrugivanje istina vjere, 
mlitavost odgovornih faktora u 
suzbijanju destruktivnih poja¬ 
va u javnome životu, sve to dje¬ 
luje na dušu čovjeka našega doba 
i po psihološkim zakonima stva¬ 
ra uvijek nove otpadnike, koji 
praktičnu apostaziju od Boga 
i Crkve Kristove, neprevarlji- 
ve učiteljice istine, pokrivaju ve¬ 
lom tobožnjeg progresa s kojim 
Crkva, kažu, neće da računa.« 

Javni tisak i dandanas u Re¬ 
publici Hrvatskoj sustavno po¬ 
kušava zavesti, poljuljati i de- 
zorijenirati katoličke vjernike 
izrugivanjem vjerskih istina, a 
institucije javne vlasti ni jednom 
do sada nisu pozvale na odgo- 

BLAŽENI ALOJZIJE STEPINAC 



vornost one koji katoličke vjer¬ 
nike ponižavaju na osnovi vjer¬ 
ske netolerancije. 

Kad bi danas bilo Stepinčeve 
gorljivosti, čuli bismo odvažne 
riječi kakvima je on u govoru na 
sastanku Društva biskupijskog 
okružja katoličkih žena u Za¬ 
grebu 26. travnja 1936. pridizao 
kršćansku javost: »Neprijatelji¬ 
ma vjere je štampa najjače oruž¬ 
je, a mi moramo isto to oružje 
upotrijebiti u obrani naših sve¬ 
tinja.« 


Narod je nosilac državnoga 
suvereniteta 

Najtjeskobnije je danas u Re¬ 
publici Hrvatskoj kad se njenog 
građanina koji se izjasni kao Hr¬ 
vat gleda s prijezirom i ako kaže 
da je Hrvat, bit će napadnut kao 
»ustaša«. Tko to stvara javno 
mnijenje? U čije ime? Čijim sred¬ 
stvima? Prisjetimo se samo da je 
iz istih takvih pobuda po nare¬ 
đenju Komunističke partije osu¬ 
đen nadbiskup Stepinac jer mu se 
imputirala »protunarodna djelat¬ 
nost«. On je tu laž na suđenju 3. 
listopada razotkrio ovim riječi¬ 
ma: »Nisam bio persona grata ni 
Nijemcima ni ustašama. Nisam 
bio ustaša, niti sam položio nji¬ 
hovu zakletvu, kako su činili vaši 
činovnici koji su ovdje. Hrvatski 
se narod plebiscitarno izjasnio za 
hrvatsku državu i ja bih bio ni- 
štarija kad ne bih osjetio bilo hr¬ 
vatskog naroda, koji je bio rob 
u bivšoj Jugoslaviji (...). Što sam 
govorio o pravu hrvatskog naro¬ 
da na slobodu i nezavisnost, sve 
je u skladu s osnovnim principi¬ 
ma saveznika istaknutim u Jalti i 
u Atlantskoj povelji. Ako prema 
ovim zaključcima svaki narod ima 
pravo na svoju nezavisnost, zašto 
bi se to onda branilo samo hrvat¬ 
skom narodu? Sveta Stolica je to¬ 
liko naglašavala da i mali naro¬ 
di i narodne manjine imaju pravo 



Riječi dobrodošlice prigodom dolaska u župu Kustošija, 14. studenoga 1940. 


na slobodu. Zar katolički biskup 
i metropolit ne bi o tom smio ni 
pisnuti? Ako treba, past ćemo jer 
smo vršili svoju dužnost.« 

Kakva je to lekcija rodoljublja 
bila ondašnjim vlastodršcima, a to 
je i današnjima. Onda se hrvatstvo 
potiralo i osuđivalo u ime privr¬ 
ženosti Staljinu i u ime građenja 
»bratstva i jedinstva južnoslaven¬ 
skih naroda«, danas u ime nasli¬ 
jeđene komunističke ideologi¬ 
je te monetarne i imperijalističke 
globalizacije bez ikakvih etičkih i 
vjerskih vrijednosti. 

Kako je bila snažna njego¬ 
va svijest da je narod nosilac dr¬ 
žavnoga suvereniteta, a ne bilo 
koja politička stranka, koliko god 
bila brojna i ma kakve predzna¬ 
ke imala. Na spomenutom suđe¬ 
nju o tome je on rekao ovo: »Ako 
mislite da je hrvatski narod za¬ 
dovoljan ovom sudbinom ili 
mu eventualno još pružite pri¬ 
liku da se izjasni, s moje strane 
nema poteškoća. Poštivao sam i 
poštivat ću volju svoga naroda.« 
A današnja vlast? Pita li ona svoj 
narod što misli i želi? Poštuju 
li narodni zastupnici volju svo¬ 
jih glasača kad dirigiranim gla¬ 
sovanjem u Hrvatskome saboru 
donose odluke s dalekosežnim 


štetnim posljedicama za narod¬ 
ne interese? 

Baš zato je aktualan lik blaže¬ 
nog Alojzija Stepinca da naro¬ 
du bude ono zašto ga je progla¬ 
sio Ivan Pavao II.: »barometar«, 
»svjetionik«, »najsvjetliji lik«, 
da na zemaljskom putu prema 
slavi neba ne izgubi ime, domo¬ 
vinu, i svijest da ide prema sla¬ 
vi neba. 

Neka takvu razmišljanju, pot¬ 
pomognutu oduševljenjem i po¬ 
nosom što pripadamo Kristovim 
učenicima, među kojima su Aloj- 
zije Stepinac, Josip Lang, Franjo 
Kuharić, sjajni primjeri ljubavi 
koja je odgojila milijune hrvatskih 
katolika i sačuvala u njemu nacio¬ 
nalnu i katoličku svijest, pridone¬ 
se i ovaj broj Glasnika. 

Zahvaljujem svim čitateljima 
koji Glasnik čitaju i prate svojim 
molitvama i darovima, čitanjem i 
pretplatom i svima onima koji su 
Uredništvu Glasnika proslijedili 
svjedočanstvo o ozdravljenju na 
zagovor blaženoga Alojzija Ste¬ 
pinca, poslali fotografiju ih sjeća¬ 
nje na nj. 

U Zagrebu, na Bogojavljenje, 
6. siječnja 2014. 

dr. Juraj Butelja, postulator 










»Zašto je. Gospode, 
izbor pao na mene?« 


Uz 80. obljetnicu Imenovanja dt Alojzija Stepinca 
nadbiskupom koadjutorom 


Ove godine, 28. svibnja 2014., navršava se 80 godina od imenovanja 
dr. Alojzija Stepinca nadbiskupom koadjutorom s pravom nasljedstva 
zagrebačkog nadbiskupa dr. Antuna Bauera. Toj značajnoj obljetnici 
posvetit čemo posebnu pozornost kako bi suvremeni čovjek u 
hrvatskoj javnosti imao prigode bolje upoznati »najsvjetliji lik Crkve 
u Hrvata«. 


Bi. Alojzije Stepinac u danima imenovanja za nadbiskupa koadjutora zagre¬ 
bačkog s pravom nasljedstva 



Z a neke je to bilo iznenađe¬ 
nje, jer se radilo o svećeni¬ 
ku s nepune četiri godine 
službe, ali prema očitovanju svi¬ 
ju, o čovjeku prepunom kršćan¬ 
skih vrlina i svećeničke revno¬ 
sti. Ni tada, ni kasnije u životu, 
on nije pokazao nezasluženost 
ovog dara Božjeg izabranja, već 
se ponio sebi svojstvenom po- 
niznošću. Takvo raspoloženje 
duha toga dana ovim je riječima 
zabilježio i u svoj dnevnik: 

»31.V.1934. Već punih 10 go¬ 
dina govori se o koadjutoru nad¬ 
biskupa zagrebačkog dr. Ante 
Bauera. Kad sam polazio u Rim 
na studij 1924., skoro sav hrvat¬ 
ski kler bio je složan u misli da 
se koadjutorom imenuje dr. Josip 
Lončarić. Međutim s njime nije 
bila sporazumna vlada jer je bio 
poznat kao odlučan Hrvat i ako 
ne neprijatelj države, a čini se da 
ni nadbiskup dr. Ante Bauer nije 
nikako bio za njega. 


Osim njega, ili bolje iza nje¬ 
ga, došli su novi kandidati (ako 
se može vjerovati novinskim vi¬ 
jestima) njih desetak. Ali vladi 
beogradskoj većina od njih bila 
je nepoćudna. U zimi 1933. sta¬ 
rac nadbiskup dr. Ante Bauer 
teško je obolio. Ljudski sudeći, 
svaka je nada u ozdravljenje bila 
izgubljena. No napori liječnika, 
a osobito vruće molitve tisuća 
katolika Hrvata spasiše ga. Od¬ 
mah iza bolesti opet je pokrenu¬ 
to pitanje koadjutora. Kad sam 
1924. odlazio na studij u Rim i 
slušao da je moj bivši ravnatelj 
dr. Lončarić kandidat za nad¬ 
biskupa, nisam mislio da ću za 
10 godina kasnije ja doći preko 
očekivanja sviju na ovo teško i 
odgovorno mjesto. Samo Gos¬ 
podin Bog znade i znat će što 
se odigralo između starca nad¬ 
biskupa i mene. Ja nisam želio 
nikako, bježao sam od pomisli 
da stupim na stolicu nadbisku¬ 


pa zagrebačkih. Ali sve je išlo 
ovog puta tako naglo da ni sam 
ne znam kako je i najednom pi¬ 
tanje koadjutora bilo riješeno, 
to jest ja sam bio imenovan koa¬ 
djutorom cum mre successionis. 
Starac nadbiskup dr. Ante Bau¬ 
er klicao je od veselja, a ja sam 
bio prvih dana strahovito poti¬ 
šten. Zašto je, Gospode, izbor 
pao na mene? Ja ne nalazim u 
sebi ništa što bi me preporuči¬ 
valo za ovo velevažno mjesto u 
koje faktički upire danas oči či¬ 
tav hrvatski narod, bolno ćuteći 
teške nepravde koje mu se na¬ 
nose sa strane današnjega reži¬ 
ma. Ništa velim ne nalazim. Jer 
sve što sam činio kao svećenik, 
činio sam iz uvjerenja da je to 
moja stroga dužnost prema sv. 
Crkvi, Bogu i domovini i naro¬ 
du mome. Kako bih mogao biti 
lijeni trut u ovo doba najstraho- 
vitije moralne i materijalne bi¬ 
jede? Možda se starome nadbi- 

skupu sviđao moj oštri, borbeni 
duh kad se radilo o pravima Cr¬ 
kve Katoličke? 

Kušao sam barem držati u 
tajnosti svoje imenovanje dok 
ne dođu papinske bule. Među¬ 
tim ni to nije bilo moguće jer su 
po svoj prilici neki državni or¬ 
gani izdali tajnu. Ja sam se na¬ 
dao da će vlada odbiti moje 
imenovanje jer sam već dvaput 
imao biti uhapšen ni kriv ni du¬ 
žan, tobože kao veleizdajnik i 
antidržavan zbog nekoliko rije¬ 
či. Međutim i to je prošlo.« 1 

Budući da se mladi Alojzije 
Stepinac smatrao nedostojnim 
tako zahtjevne službe, a brojne 
ispitaneosobe baš su njegapred- 
lagale na tu odgovornu službu, 
u Zagreb je došao porazgovo- 
riti s njime apostolski nuncij u 
Beogradu mons. Hermenegildo 
Pellegrinetti. Nakon što je on 
otišao iz Zagreba, dr. Stepinac je 
zapisao: »Čim je Nuncij otišao 
iz Zagreba, počelo se nestrplji¬ 
vo u Zagrebu propitkivati tko je 
koadjutor. Valjda nikada u povi¬ 
jesti nadbiskupije nije bilo toli¬ 
ko napetosti, nestrpljivosti gle¬ 
de ove stvari kao sada. Pa kad su 
danas stigle iz Rima prve brzo¬ 
javne čestitke, sa svih strana na¬ 
vališe novinari na mene, te više 
nemam mira ni danju ni noću.« 2 

Prihvaćanje dr. Alojzija Ste- 
pinca da bude imenovan nad¬ 
biskupom koadjutorom bilo 
je plod ozbiljnog razmišljanja, 
molitve, savjetovanja s ispo¬ 
vjednikom, pokoravanja Sve¬ 
tome Ocu i čin vjere. Za nj mu 
je apostolski nuncij u Beogradu 
mons. Hermenegildo Pellegri¬ 
netti zahvalio 30. svibnja 1934. 
pismom ovog sadržaja: 



BELGRADI, dl« 30 mali 15534 


;-i. . J V 

Excellentlsnlme Domine 

Oratlas Tlbl ajro et habeo qnod elcut 
bonus Cyrerlaeus aplendldam quldem s«d onerosem *Dlnl«que 
eonsitam Orpeem Zan-eblensls Eecleslae assumer.« eonsenel- 
stl atque ln Del nomlne, praeeante Domino *su, bumlllt.er 
L * tqu9 fo,,titer pestar« paratua e«. Ante aceeptat.lonem dlu 

reluctaatl, tlmens ne lmpar esaes tanto one»l ferendo, sed 
dlaponente BeAAlMimo Pa.tr«, Ubenter tuc-o eollum submlel- 
sii-ilk Uo po^fi'đens, qui vlelt mundum. Vocatus lpttun a Deo 
tamquam Aarop, Kratlam etlam et robur habebls vocatlonls 
tuae; ađerlt .luglter copsolatlo Splrltus Sanotl, aderlt ln- 
terceasio Beatae Vlreihls ornnlum Zagreblenala Beoleslae 
eaelestiua Patrononsfli. Usto Pastor bonus, totus Dro Ohrl- 

8t,0, t-Ot-US P 1 !*© praga t-UO. 

Oratulor «tque meas tui8 Jungans ad Daum ©reces bana- 
dictionem divinam cumulatiasimam adoracor. 


Excellenti88imo Domino 
D«ri ALOYSIO STEPINAC 
Episcopo alacto 
Coadiutori Archieoiscopi Zagr. 



»Pneuzvišeni gospodine! Zahvaljujem Ti što si pristao na 
to, da kao dobri Cirenac uzmeš na sebe sjajan, doduše, ali 
težak i trnjem posut križ zagrebačke Crkve i u ime Božje, 
što si ga spreman, predan Gospodinu Isusu, ponijeti poni¬ 
zno i srdačno. Dugo si oklijevao s pristankom, smatrajuči 
se preslabim za nošenje tolikog tereta. Ali po želji Svetog 
Oca dobrovoljno si preuzeo jaram, pouzdavajući se u Onoga, 
koji je pobijedio svijet. Pozvan, dakle, od Boga kao Aron, 
primat ćeš i milost i jakost svoga zvanja. Stalno će Te po¬ 
magati Tješitelj Duh Sveti, bit će Ti na pomoć zagovor Bla¬ 
žene Djevice i svih nebeskih zaštitnika zagrebačke Crkve. 
Budi dobar pastir, sav za Krista, sav za povjereno Ti stado. 

Dok ti čestitam, upućujem Bogu molitve da ti udijeli izo¬ 
bilje božanskog blagoslova 

t Hermenegildus Pellegrinetti 
Nuntius Apost .« 3 


Dr. Alojzije STKPINAC, Nadbiskup-koadjutor, 
Dnevnik, sv. 1str. 1. 

2 Isto, str. 2. 


3 Isto. Ovo pismo Nadbiskup je popratio riječima: »Danas mi je stiglo pismo od Nuncija iz Beograda s 
kojim sam par dana prije razgovarao kad je bio u Zagrebu zbog toga pitanja.« 











»Što da kažemo o novom nad¬ 
biskupu koadjutoru? On je 
skroman čovjek i teško bi pod¬ 
nio i jednu riječ hvale. Iako 
je u dosta mladoj dobi, a ono 
ima mnogo iskustva u životu. 
U nekoliko godina proživio je 
ono, što drugi proživljavaju 
decenijima i decenijima. Odli¬ 
kuje se milostivim i dobrim sr¬ 
cem. Išao je po periferiji grada 
od jedne siromašne kućice do 
druge, od jednoga stana siro¬ 
maškoga do drugoga i svuda 
donosio utjehe i pomoći, držao 
je o karitativnom radu preda¬ 
vanja kod svih zagrebačkih ka¬ 
toličkih organizacija. On ih je 
oduševljavao, bodrio na rad za 
bližnjega. 


Predočujući lik svećenika dr. 
Alojzija Stepianca i njegovo ime¬ 
novanje za zagrebačkog nadbi¬ 
skupa koadjutora s pravom na¬ 
sljedstva dr. Antunu Baueru, 
urednik Hrvatske straže iznio je 
o njemu sljedeće mišljenje: 

»Što da kažemo o novom 
nadbiskupu koadjutoru? On je 
skroman čovjek i teško bi pod¬ 
nio i jednu riječ hvale. Iako je 
u dosta mladoj dobi, a ono ima 
mnogo iskustva u životu. U ne¬ 
koliko godina proživio je ono, 
što drugi proživljavaju deceni¬ 
jima i decenijima. Odlikuje se 
milostivim i dobrim srcem. Za¬ 
nimljivo je baš to - kako lijepo 
reče netko ovih dana - da novi 
nadbiskup koadjutor dolazi na 
to odlično mjesto kao predsjed¬ 
nik karitativne akcije za grad 
Zagreb. On je sav milosrđe i lju¬ 
bav. Tu je ljubav prema siroma¬ 
sima grada Zagreba pokazao u 
ovo kratko vrijeme, otkad stoji 
na čelu karitativne akcije. On je 
išao po periferiji grada od jedne 
siromašne kućice do druge, od 
jednoga stana siromaškoga do 


drugoga i svuda donosio utjehe 
i pomoći, držao je o karitativ¬ 
nom radu predavanja kod svih 
zagrebačkih katoličkih organi¬ 
zacija. On ih je oduševljavao, 
bodrio na rad za bližnjega. 

Novi nadbiskup koadjutor 
dolazi na svoje mjesto kao istinski 
pobožan svećenik. Providnost ga 
je na jedan izvanredan način po¬ 
zvala u svećenički stalež. Bog mu 
je davao sve više milosti da ustra¬ 
je u molitvama i dobrim djelima. 
Kamo je god došao među vjerni 
narod, osvojio ga je svojim poni¬ 
znim nastupom, svojom ljubavi i 
svojom jednostavnom riječi. Tako 
je bilo u Samoboru, tako je bilo u 
Svetom Ivanu Zelini. Neki su se 
pače grozili i sa samim otpadom 
od vjere, ali je dr. Alojzije Stepi- 
nac znao ući u dušu vjernika i 
spriječio je svaku akciju protivni¬ 
ka evanđelja. Takav je dr. Alojzije 
Stepinac i u Zagrebu, kad u nad¬ 
biskupskoj kapelici propovijeda i 
moli krunicu sa poslugom u nad¬ 
biskupskom dvoru. 

Novi nadbiskup koadjutor, 
kako smo istakli, skroman je sve¬ 
ćenik, koji se do sada nigdje nije 
posebno isticao, ali smo svi znali 
za njegov značaj, za njegovu po- 
božnost i za njegovu revnost u 
dobrom nastojanju. Sigurno pri¬ 
ma na sebe veliki teret, veliku od¬ 
govornost pred Bogom i ljudima. 
Teška su danas vremena. U čita¬ 
vom svijetu opažaju se previra¬ 
nja, krize, unutarnji i vanjski ne¬ 
miri, sudbonosni sukobi. Baš zato 
je zgodno, što je novi nadbiskup 
koadjutor mlad čovjek i svećenik, 
pun energije, poleta i entuzijazma 
za Božju stvar. Današnje je doba 
u znaku omladine, koja će svojom 
dubokom vjerom u ideale izvesti 
čovječanstvo iz krize.« 4 

(nastavak slijedi) 


4 Hrvatska strahu 31. svibnja 1934., str. 1.; usp. Dr. 
Alojzije Stepinac, nadbiskup — koadjutor, Dnevnik , sv. 
I., str. 4. 


Trodnevnica za 
Stepinievo 2014. 

Uoči liturgijskog blag¬ 
dana bi. Alojzija Stepinca i 
54. obljetnice njegova pre- 
minuća u zagrebačkoj će 
prvostolnici biti upriličena 
trodnevnica s pobožnosti- 
ma, euharistijskim slavljima 
i propovijedima, koje će biti 
priprema za sam blagdan. 
Pobožnosti počinju u 17.30 
sati, a sv. misa u 18 sati. 

U subotu 8. veljače 2014., 
nakon euharistijskog slavlja 
u prvostolnici, obilježava¬ 
jući 20. obljetnicu izlaženja 
našega Glasnika , Postulatu- 
ra blaženog Alojzija Stepin¬ 
ca i Nadbiskupsko bogo¬ 
slovno sjemenište u Zagrebu 
pripremit će svečanu akade¬ 
miju na koju već sada poziva 
sve čitatelje Glasnika, štova¬ 
telje blaženog Alojzija Ste¬ 
pinca i sve ljude dobre volje. 



Kako je značajna poruka bi. 
Alojzija svećenicima: »Ima li 
raja na zemlji, to ga svećenik 
nalazi u žrtvi svete mise!«, mla¬ 
da misa, Prelog, 8. srpnja 1956. 
(Ivan Mustak) 

J »Hostija sveta Tebe sakriva 
- al’ vjera zbori: ovdje je Bog!« 



□ČjtfJUJ .' i uliti 


Hrvatski su se katolici u program Među¬ 
narodnih euharistijskih kongresa postu¬ 
pno uključivali i ostvarili velebno djelo 
euharistijskoga pokreta, koji je Crkvi u 
Hrvata osvjetlao lice pred političkim pro¬ 
tivnicima kojih nije manjkalo. Također 
je učvrstio unutarnje jedinstvo katolika 
koje je, uslijed nasrtaja raznih, osobito 
bezbožnih, ideologija i političkih prilika, 
bilo ugroženo. 

U nizu prikaza euharistijskih kongresa 
u hrvatskim biskupijama između dvaju 
svjetskih ratova u prvoj polovini dva¬ 
desetoga stoljeća, kako župnih tako i 
dekanatskih, krajevnih, biskupijskih i 
nacionalnih, želim na korijenima novije 
povijesti Crkve u Hrvata prepoznati pre¬ 
porodnu snagu euharistijske evangeli¬ 
zacije suvremenog čovjeka i društvenih 
prilika u kojima živi i proročki govor 
Crkve, koji je po slavljenju, čaščenju i 
blagovanju Euharistije svakom čovjeku 
dostupan i shvatljiv. 


Oltarni poliptih sv. Mihovila, Vicko Lovrin, 1509. godine, tempera i 
pozlata na dasci - 213x268 cm, Cavtat, crkva Gospe Snježne 


Piše: dr. Juraj Batelja 


Euharistijski kongres u Cavtatu 
26. rujna 1914. 

Među prva značajnija okup¬ 
ljanja hrvatskih katolika na ide¬ 
ji Međunarodnih euharistijskih 
kongresa jest i euharistijsko slav¬ 
lje koje se 26. rujna 1914. odr¬ 
žalo prigodom srebrnog jubile¬ 
ja Međunarodnih euharistijskih 
kongresa u franjevačkoj crkvi u 
Cavtatu. 


Franjevačka crkva i samostan 
u Cavtatu posvećeni su Blaženoj 
Djevici Mariji Snježnoj. Samo¬ 
stan je osnovan 1484., crkva je iz¬ 
građena 1493. godine. Crkvu i sa¬ 
mostan rušio je potres (6. travnja 
1667.), pljačkali Rusi i Crnogorci 
(1806.), a od 1807. do 1825. oku¬ 
patori (francuski, a od 1814. au¬ 
strijski) iznajmljuju ih za skladi¬ 
šte. Današnji je zvonik sagrađen 


na mjestu gotičkoga 1901. godine. 
Crkvu je posvetio 30. rujna 1909. 
dubrovački biskup Josip Marče- 
lić. Iz Cavtata i njegove okolice 
potekla su 22 franjevca, a u crkvi 
se čuvaju mnoga vrijedna umjet¬ 
nička djela, među kojima i djela 
Vlahe Bukovca, Celestina Medo- 
vića i dr. 

U večernjim satima 25. rujna 
1914. crkvena zvona su skladno 




































Kalež, 16. stoljeće, dubrovački zlatar, 
visina 21,5 cm, promjer dna 13 cm, 
srebro, ispucavanje, pozlata, lijeva¬ 
nje, Cavtat, franjevački samostan 

najavljivala sutrašnju svečanost, a 
za tu prigodu i crkva je bila »kra¬ 
sno i ukusno uređena«. 

Izvjestitelj je ovo slavlje, odr¬ 
žano u Cavtatu 26. rujna 1914., 
predočio sljedećim riječima: »U 
9 sati bila je sveta misa, koju je 
predvodio o. Antun Krile, a po¬ 
slije propovijedi pozvao je narod 
da dođe u velikom broju na po¬ 
podnevnu pobožnost. U 6 sati 
popodne bilo je izloženo Sveto- 
otajstvo na sat klanjanja, zatim je 
slijedila krunica i krasni govor o. 
Krilea u kojem je govorio od koje 
je koristi Euharistija po druš¬ 
tvo, o razvitku pobožnosti pre¬ 
ma Njoj tijekom vjekova i dota¬ 
knuo se svih 25 međunarodnih 
kongresa koji su se do sad održa¬ 
li u svijetu. Zatim je slijedio ‘Tebe 
Boga Hvalimo’ i blagoslov sa Pre¬ 
svetim. Iako je tog dana došla na¬ 
redba da se vojska mobilizira te je 
svatko zbog toga bio više ili manje 
smeten, pored svega toga crkva je 
popodne bila dupkom puna, što 
je sve lijepim dokazom koliko na¬ 
rod slavnog Epidaura znade što¬ 
vati svoje vjerske svetinje. Bilo sve 
na slavu Božju i spas duša!« 1 


• Usp. »Huharistićno slavlje u Cavtatu 26. rujna 
1914.«, u: Euharistićni glasnik, (ur. ITugolin Diđon), 
VII. (rujan-listopađ 1914.), br. 9.-10., str. 159.-160. 



Euharistijski kongresi u Crkvi u Hrvata (8) 


Razdoblje nakon Prvoga 
svjetskog rata 

Nakon završetka Prvoga svjet¬ 
skog rata koji je posijao smrt i ra¬ 
zaranje u mnogim predjelima Eu¬ 
rope, papa Benedikt XVi, koji je 
pozivao na mir i u ratu, nastavio 
je pozivati na izgradnju mira i na¬ 
kon što je utihnulo oružje. Želje¬ 
nom miru odlučio je pridonije¬ 
ti organiziranjem euharistijskih 
kongresa na temu: »Miroljubivo 
Kraljevstvo našega Gospodina 
u Euharistiji«. Dakle, molitva za 
mir: mir svakoj pojedinoj osobi, 
mir u obitelji, mir u društvu, mir 
u narodima i u odnosima među 
narodima, mir koji izvire iz euha- 
ristijskog srca Isusova. 

Za postignuće tako uzvišena 
cilja papa je odredio da se 26. Me¬ 
đunarodni euharistijski kongres 
održi u Rimu od 24. do 29. svibnja 
1922. Nakon što je Benedikt XV. 
umro nekoliko mjeseci prije kon¬ 
gresa, njegovu odluku proveo je u 
djelo novi papa Pio XI. Za tu pri¬ 
godu došlo je u Rim više od 200 
biskupa iz cijeloga svijeta, a došli 
su i brojni istočni patrijarsi te bi¬ 
skupi sirijskog, grčkog i armen¬ 
skog obreda. U slavlju kongresa 
sudjelovali su i hrvatski biskupi te 
skupine vjernika iz pojedinih bi¬ 
skupija. 

Jer je samo malen broj vjerni¬ 
ka mogao poći u Rim, hrvatski su 
biskupi odredili da se u pojedinim 
župama ili dekanatskim kongre¬ 
sima hrvatski vjernici uključe u 
slavlja i nakane toga 26. Međuna¬ 
rodnog euharistijskog kongresa. 

Euharistijske svečanosti u 
Bosanskoj (Đakovačkoj) i 
Srijemskoj biskupiji 

Đakovački i srijemski bi¬ 
skup Antun Akšamović uklju¬ 
čio je svoju biskupiju u zbivanja 
26. Međunarodnog euharistijskog 
kongresa u Rimu okružnicom br. 
767./1922.: 



Dr. Antun Akšamović, biskup 
Bosanske ili Đakovačke i Sri¬ 
jemske biskupije te apostolski 
upravitelj Baranje i sjeverne 
Slavonije 

Proslava euh. kongresa u biskupiji 

Koncem ovoga mjeseca bit 
će u Rimu euharistički kongres. 
Kako ni svećenstvo, a ni naš puk 
ne će moći da prisustvuje ovom 
veličanstvenom slavlju otajstve- 
nog Spasitelja, radi valutarnih od¬ 
nosa, to ćemo mi svoju vjeru, lju¬ 
bav i zahvalnost prema Euharistiji 
iskazati kod kuće. 

U tu svrhu naređujem slije¬ 
deće: 

1. Na Spasovo 25. svibnja neka 
dušobrižnici drže puku propovi¬ 
jed o značenju euharističkih kon¬ 
gresa na način, kako je u naputku 
iza ove okružnice naznačeno. 

U crkvama, u kojima se drže 
svibanjske pobožnosti te u onima 
u kojima se župnik nada uspjehu, 
neka se održi euharistička trod¬ 
nevnica na ovaj način: 

a) na Spasovo na večernji pro¬ 
povijed kao pod 1.; 

b) u petak 26. svibnja propovi¬ 
jed o važnosti svećeničkog zvanja 
s obzirom na Euharistiju; 

c) u subotu 27. svibnja propo¬ 
vijed: o dužnosti da se klanjamo 
presv. Euharistiji. 

2. U nedjelju 28. svibnja, kao na 
zaključni dan euharističkog kon- 


GLASNIK POSTULATURE BROJ 1 /2014. 










10 


BLAŽENI ALOJZIJE STEPINAC 


gresa, neka se održi generalna sv. 
pričest, na koju osim bratovština 
i pobožnih društava treba pozva¬ 
ti i članove katoličkih organizaci¬ 
ja. Toga dana neka se održi pro¬ 
povijed o koristi česte sv. pričesti. 
Poslije podne toga dana neka se 
izloži presv,. Otajstvo u pokazni¬ 
ci na klanjanje od 4 do 6 sati, a u 6 
sati neka se završi sa teoforičnom 
procesijom. 

U Đakovu, 14. svibnja 1922., 
M. Pavić, gen. vikar 

Znakovito je i pojašnjenje 
koje je objavljeno kao naputak 
gornjoj okružnici: 

»1. Na Spasovo treba navijesti¬ 
ti puku euharističke pobožnosti, 
napose generalnu sv. pričest na 28. 
svibnja. Tom prigodom treba da 
dušobrižnik označi vrijeme za sv. 
ispovijed za one, koji će pristupiti 
generalnoj pričesti kao i red, koji 
će pri toj pričesti vladati. 

2. Da klanjanje u nedjelju od 4 
do 6 što bolje bude, treba raspore¬ 
diti puk i društva te odrediti kako 
će se kroz ova dva sata pobožnost 
obavljati. Može se odrediti na iz¬ 
mjenično po pol ili četvrt sata tiho 
moljenje i iza toga glasno te svako 
npr. četvrt sata pjevanje jedne eu- 
haristične pjesme ili litanija Presv. 
Srca Isusova. 

3. Obradba tema za propovije¬ 
di mogla bi biti prema ovoj dispo¬ 
ziciji: 

a) za 25. svibnja : U Euharistiji 
nam je Bog dao najmoćnije sred¬ 
stvo'. 

1. da Mu možemo iskazati 
ono, što smo dužni kao svojem 
Bogu: poklon, zahvalu, zadovolj¬ 
štinu i molitvu. A to biva po sv. 
misi kao žrtvi; 

2. da Mu možemo služiti, kako 
On to od nas očekuje. A to biva 
po sv. pričesti, koja je za dušu 
ono, što je hrana za tijelo. 

3. Radi tih dobročinstava duž¬ 
ni smo Bogu zahvalnost. To čini¬ 
mo kao pojedinci, kad se zahva¬ 
ljujemo, što smo slušali sv. misu, 


primili sv. pričest. Ali treba da tu 
zahvalnost očitujemo i kao druš¬ 
tvo. Cijela Crkva dobiva snagu i 
moć po Presv. Olt. Sakramentu, 
pa to ona pred cijelim svijetom 
hoće i da očituje: a to biva euh. 
kongresima. 

b) Za 26. svibnja: Nema euha¬ 
ristije bez svećenika. Zato je puk 
kršćanski, za kog je Euharisti¬ 
ja izvor tolikih duhovnih doba¬ 
ra, dužan brinuti se sam, da bude 
dosta svećenika. A tu svoju duž¬ 
nost vrši: 

a) što uzornijim kršćanskim 
životom jer će po tom i djeca biti 
dobra, pa će moći opaziti poziv 
Božji na svećenički stalež; 

b) tim da nastoje dijete, koje je 
dobro i pobožno, ne samo potica¬ 
ti da se Bogu posveti u svećenič¬ 
kom i redovničkom staležu, nego 
da i za njihov odgoj rado žrtvu¬ 
ju i novca, jer su to glavnice dane 
Bogu u zajam; 

c) tim da se svi mole da dobi¬ 
jemo što više dobrih i revnih sve¬ 
ćenika. 

c) Za 27. svibnja: U Presv. 
Olt. Sakramentu je Isus prisu¬ 
tan u takvom stanju, 

da zaslužuje naše najdublje 
klanjanje jer 

1. nam je tu najbliži; 

2. jer se tu radi nas najdublje 
ponizio; 

3. jer nam iz presv. Euharistije 
daje najviše milosti. 

d) Za 28. svibnja: Korist sv. 
pričesti se vidi iz plodova koje ona 
u duši proizvodi - a korist česte 
sv. pričesti iz načina kako te plo¬ 
dove u dušu unosi. 

1) Plodovi: a) čuva od smrtnih 
grijeha, jer umiruje strasti; 

b) čisti od lakih grijeha; 

c) pobuđuje na dobro. 

2) Način: ne daje najedanput 
svu milost, nego po malo, kao što 
i naravna hrana.« 2 


2 »Odb»r za Euhar. Kongres u Zagrebu«, u: Gla¬ 
snik biskupija Bosanske i Srijemske, 50 (5. travnja 1922.), 
br. 6., str. 47.; »Okružnice«, u: Glasnik biskupija Bo¬ 
sanske i Srijemske, 50 (15. svibnja 1922.), br. 9., str. 69. 



»Susret u Emausu« na srebrnom 
antipendiju iz godine 1776. na oltaru 
Presvetog Sakramenta u župnoj cr¬ 
kvi sv. Jurja i sv. Eufemije u Rovinju 

Biskupijski euharistijski kongres 
u Rovinju 31. kolovoza 1922. 

Zbog talijanskih pretenzija za 
hrvatskom zemljom Istra je de¬ 
setljećima bila pod talijanskom 
upravnom vlašću. Pritisak i pota- 
lijančivanje Istre bilo je značajno 
osobito nakon Prvoga svjetskog 
rata. Naime, Talijani su u Lon¬ 
donu 1915. godine sklopili ugo¬ 
vor sa silama Antante koji je Italiji 
jamčio dobar dio istočnog Jadra¬ 
na za ulazak u rat na strani An¬ 
tante. Kad je nakon rata potpisan 
tzv. Rapalski ugovor, kojim je Ju¬ 
goslavija Italiji ustupila dijelove 
istočnog Jadrana, prepušten joj je 
i teritorij Istre, dijelovi Kvarne¬ 
ra, grad Zadar, hrvatski otoci po 
Kvarneru te otoci Lastovo i Pa¬ 
lagruža. Zato je i u vrijeme odr¬ 
žavanja Euharistijskih kongresa 
u Istri između dvaju svjetskih ra¬ 
tova u 20. stoljeću službeni jezik 
bio talijanski, pa se i bogosluž¬ 
je održavalo na talijanskom jezi¬ 
ku. Zbog toga su svi dokumen¬ 
ti o Euharistijskim kongresima u 
Istri, a tako i o ovome u Rovinju, 
sačinjeni na temelju dokumenata 










i članaka objavljenih ili sačuvanih 
na talijanskom jeziku. 3 


Pripreme za kongres 

Porečko-pulski biskup Trifun 
Pederzolli u svom je pastoralnom 
radu bio poznat kao veliki pro¬ 
micatelj euharistijske pobožnosti 
među klerom i narodom. Obra¬ 
dovao se kad su na Duhove godi¬ 
ne 1921. franjevci u Rovinju uve¬ 
li 40-satno klanjanje, a za jačanje 
euharistijske pobožnosti u kleru 
promicao je u biskupiji »Druš¬ 
tvo svećenika klanjalaca«, koji su 
se svaka tri mjeseca u Poreču oku¬ 
pljali na svjetski euharistijski dan, 
imali sat klanjanja i svoju konfe¬ 
renciju. Klanjanju bi se pridruži¬ 
vao i narod. 

Biskup Pederzolli najavio je 
održavanje biskupijskog euhari- 
stijskog kongresa u Rovinju, 28. 


3 Istom papa Parao VI. trajno je ujedinio hrvatski 
dio Istre apostolskim pismom »Prvih godina XIX. 

stoljeća« {Prioribns saecu/i) od 15. listopada 1977. go¬ 
dine. Spomenutom je bulom Pazinska apostolska 
administratura ušla u sastav Porečke biskupije koju 
]e ranije bio sjedinio s pulskom papa Leon XII. bu¬ 
lom »Mjesto blaženoga Petra« {Ltcm/t kuti Pehi) od 
30. lipnja 1828. godine. Apostolsko pismo Pavla VI. 
stupilo je na snagu 8. siječnja 1978. godine, a proslava 
crkveno-pravnog sjedinjenja održala se u Hufrazije- 
voj bazilici u Poreču 8. i 9. travnja 1 978. pod geslom 
»Istarska Crkva jedna.«. Crkva u Istri. Osobe, mjesta i 
drugi podaci Porečke i Pulske biskupije (stanje I. siječnja 
1991. godine), 2 1991., str. 17.-18. 



Euharistijski kongresi u Crkvi u Hrvata (8) 



Procesijski lik Krista patnika 
u župnoj crkvi u Rovinju 



lipnja 1922. godine. Najava je na¬ 
išla na oduševljeno odobravanje 
svećenstva i Božjeg naroda. Što¬ 
više, predstavnici tamošnjeg Stol¬ 
noga kaptola spremno su odgo¬ 
vorili na biskupovu želju. Uskoro 
su pripremili prijedlog kongre¬ 
snih događanja koji je biskup, u 
dopisu 12. srpnja 1922., popratio 
riječima: »Svim srcem odobravam 
prijedlog Zbornoga kaptola [re¬ 
doslijed kongresnih svečanosti].« 

Kad je biskup 28. lipnja 1922. 
zamolio smještaj više svećenika u 
franjevačkom samostanu u Rovi¬ 
nju, gvardijan je 18. srpnja 1922. 
oduševljeno prihvatio biskupo¬ 
vu molbu te izrazio spremnost 
udomaćiti ne samo pet, nego i 
više svećenika. Taj prvi euharistij¬ 
ski kongres za biskupiju Poreč¬ 
ku i Pulsku, održan 31. kolovoza 
1922., bio je ujedno i prvi kon¬ 
gres svećenika klanjatelja biskupi¬ 
je Porečke i Pulske. 4 

Kongresu je prethodila trod¬ 
nevna priprava, koja se odlikovala 
izvanrednošću kako po broju su¬ 
dionika tako i po svečano okiće¬ 
nom velikom oltaru na kojemu je 
bio izložen Presveti Oltarski Sa¬ 
krament, propovijedima i litanija- 

4 »Diario Capitorale, dal I. Gennaio 1922.-1946.«, 
u: Arhivu čjiipe sr. Jurja i Piufeinije u Rovinju. 


Oltar Presvetog Sakramenta u župnoj 
crkvi u Rovinju 

ma u čast Presvetog Srca Isusova. 
Prvi dan je propovijedao kanonik 
preč. Giovanni Muggia, drugi dan 
kanonik preč. Giuseppe Benussi, 
a treći dan mons. Antonio Bron- 
zin, ravnatelj biskupske kancela¬ 
rije u Poreču. 

Pontifikalno euharistijsko slavlje i 
zborovanje svećenika klanjatelja 

Na sam dan 31. kolovoza di¬ 
jecezanski biskup slavio je u 5 Vi 
pjevanu misu i održao vrlo snaž¬ 
nim glasom dirljivu propovijed o 
vjeri i ljubavi prema Isusu s naka¬ 
nom da u dušama brojnih vjerni¬ 
ka probudi pobožnost i vjeru pre¬ 
ma Presvetom Sakramentu. Više 
od 1300 osoba pristupilo je svetoj 
pričesti. 

U 9 sati u crkvi Gospe Ža¬ 
losne, u Oratoriju, sastali su se 
brojni svećenici iz župa Poreč¬ 
ke i Pulske biskupije na čelu s 
biskupom i održali sat klanjanja 
koji je započeo biskupovim na¬ 
govorom, a predavanje je održao 
mons. Antonio Bronzin, pred¬ 
sjednik biskupijskog udruženja 
svećenika klanjatelja. Njegove ri¬ 
ječi o svećeničkoj ljubavi i pobož¬ 
nosti prema Euharistiji ražarile 

kojom je odobrio osnivanje Bratovštine Presvetog Sakramenta u Rovinju 


Euharistijski simbol 
u buli pape Pavla 
III. kojom je godine 
1542. odobrio osni¬ 
vanje Bratovštine 
Presvetog Sakra¬ 
menta u Rovinju 



Monstranca u kojoj je čašćen Pre¬ 
sveti Oltarski Sakrament za vrijeme 
slavljenja Euharistijskog kongresa u 
Rovinju od 28. do 31. kolovoza 1922. 


Zastava sa završnog slavlja Euhari¬ 
stijskog kongresa u Rovinju, 31. ko¬ 
lovoza 1922. 


su duše svećenika prema euhari- 
stijskom Isusu. Potom je govorio 
don Francesco Rocco, prepošt 
rovinjskoga Zbornog kaptola, 
koji je nastojao potaknuti sveće¬ 
nike na pobožnost i zahvalnost 
Presvetom Sakramentu. Nakon 
žive i zanimljive rasprave odlu¬ 
čeno je da se slijedeći biskupij¬ 
ski euharistijski kongres održi u 
jednom većem gradu u biskupiji, 
moguće u Puli, i da se uputi br¬ 


zojav sinovske odanosti Svetome 
Ocu Piju XI. 

U 12 V 2 sati svi su se svećenici 
okupili oko bratskoga stola u fra¬ 
njevačkom samostanu. 

Svečana večernja i teoforična procesija 

U 16 sati biskup je, obukav- 
ši pontifikalnu odjeću i okružen 
svim nazočnim svećenicima, bla¬ 
goslovio novu zastavu »Katolič¬ 
kih žena«. Pri tom im je uputio 


nekoliko pobudnih riječi kojima 
ih je pozvao na zauzeto djelova¬ 
nje u Katoličkoj akciji i potaknuo 
ih na pobožnost prema Svetome 
Križu koji krasi njihovu zastavu i 
prema Euharistiji. Potom je u žu¬ 
pnoj crkvi slijedila svečana pon- 
tifikalna večernja pred izloženim 
Presvetim. Nakon Večernje ro¬ 
vinjskim ulicama razvila se sveča¬ 
na procesija s Presvetim, u kojoj je 
sudjelovao cijeli grad. Premda je 
to bio četvrtak, radni dan, tog su 
se popodneva zatvorili svi dućani, 
kuće su bile okićene. U procesiji 
su bile zastupane razne bratovšti¬ 
ne i udruženja, dva muzička sasta¬ 
va, pjevački zbor, vlast i kler. Pod 
baldahinom je biskup nosio Pre¬ 
sveto, a procesija se odvijala gra¬ 
dom vrlo pobožno, tako da je bila 
trijumf, slava i sjaj iskazan euha- 
ristijskom Isusu. Svećenici su bili 
obučeni u plašteve kao na svet¬ 
kovinu Velikoga četvrtka. Nakon 
što je procesija prošla ulicama 
grada do luke vratila se u župnu 
crkvu gdje je zapjevan himan Te 
Deum, veličajnim napjevom Div¬ 
noj dakle , a potom je biskup po¬ 
dijelio euharistijski blagoslov. 

Koliko je tisuća osoba sudjelo¬ 
valo u procesiji nije bilo moguće 
točno izbrojiti, ali iz činjenice da 
je crkva bila potpuno ispunjena i 

da u njoj nije ostalo ni najmanje 
praznoga mjesta može se zaklju¬ 
čiti da je 4000 pobožnika pratilo 
Isusa ulicama svečano okićeno¬ 
ga grada. Pjevanje je animirala sa- 
lezijanska glazba, čije se sviranje 
izmjenjivalo s pjesmama zbora 
»Kćeri Marijinih«, i gradska glaz¬ 
ba koja je pratila zbor sačinjen od 
32 pjevača. 

Nakon procesije mons. Bron- 
zin održao je konferenciju za 
žene, a za muževe don Giovanni 


Verla. Konferenciji je prisustvo¬ 
vao i biskup, koji je nakon pre¬ 
davanja pozvao roditelje i pre¬ 
poručio im neka omoguće svojoj 
djeci da već u najranijoj dobi po 
želji sv. Crkve pristupe sv. Priče¬ 
sti. Na završetku ovoga euhari- 
stijskog kongresa biskup je s na¬ 
zočnim svećenicima odlučio da 
će se svake godine organizirati bi¬ 
skupijski euharistijski dan ili dije¬ 
cezanski euharistijski kongres za 
narod i kler. 


Pisac koji je opisivao ovaj 
prvi biskupijski kongres svećeni¬ 
ka klanjatelja, koji je ujedno bio i 
kongres za sve vjernike u biskupi¬ 
ji, svoje izvješće zaključio je ovim 
riječima: »Ovaj će događaj Rovi¬ 
nju ostati na trajni spomen, a eu¬ 
haristijski Isus sigurno će blago¬ 
sloviti svećenike kongresiste i sve 
pobožne Rovinjane koji su sudje¬ 
lovali na njegovom veličanstve¬ 
nom prolazu gradom.« 

(nastavlja se) 



Sluga Božji Josip Stadler 
o sv. Pričesti a> 


t 


U proslavi 23. međunarodnog 
euharistijskog kongresa u 
Beču od 11. do 16. rujna 1912. 
sudjelovali su i hrvatski biskupi 
i teolozi. Za brojne hrvatske 
hodočasnike, u »hrvatskoj 
euharističkoj sekciji«, predavanja 
su se održavala u crkvi sv. Petra. 
Među govornicima bio je i sluga 
Božji Josip Štadler, koji je 13. 
rujna 1912. održao vrlo pobudan 
govor iz kojega čemo u nekoliko 
nastavaka donijeti misli o 
Euharistiji, osobito o potrebi 
česte svete pričesti za kršćanski 
duhovni život. 

»‘Ponizio se postavši posluš¬ 
nim sve dio smrti, i to smrti na 
križu.’ Gospodin Isus se doista 
ponizio sve do najteže i najsra¬ 
motnije smrti. Ali baš onda, kad 
je bio među dva razbojnika uzvi¬ 
šen na križu, baš je onda sva srca 
privukao k sebi. 


Tako čini i danas u Euharistiji, 
u Presvetom Oltarskom Sakra¬ 
mentu. Kako je i ovdje ponižen, 
zaboravljen, zapušten! Kako su 
često jadne i kukavne crkve! Ka¬ 
kvo je misno ruho, kakve su sve¬ 
te posude!... Pa ipak, tko u crkvu 
dođe, pred njega na koljena pada. 
To vidimo sad najbolje u ovom 
euharistijskom slavlju. Kakovo 
štovanje, kakovo do neba slav¬ 
ljenje presvete Euharistije! 

Ali ne varajmo se! Ne ćemo mi 
Isusu ugoditi, ako ga u Euharistiji 
samo štujemo i slavimo. On hoće 
da ga i primamo i tako rado i tako 
često; kako to primamo kruh tje¬ 
lesni. On to hoće poradi nas, da mi 
onda živimo životom vječnim, da 
se očuvamo od smrtnoga grijeha. 

I Sveti Otac papa kao namje¬ 
snik Isusov na zemlji hoće to isto 
sa svojim najnovijim spasonosnim 
odlukama ‘o čestom i svagdanjem 
primanju svete pričesti’ i ‘o čestoj i 
ranoj prvoj pričesti djece’. Kad bi 
se te dvije odluke do u tančine iz¬ 
vršile, svi bi se ljudi spasili. 

Ali čemu da se i djeca pričešću- 
ju, djeca koja jedva da mogu smrt¬ 
no sagriješiti? Baš zato, da ne sa¬ 
griješe i da se očuvaju toga zla do 
smrti. Kasno je poslije bolesti li¬ 


jeka tražiti. Nitko ne može mi¬ 
lost posvećujuću tako lako du¬ 
lje vremena sačuvati bez česte 
svete pričesti, upravo tako kao 
što tijelo ne može dugo živje¬ 
ti bez svagdanje hrane: To tvrdi 
sam božanski Spasitelj, a on val¬ 
jda najbolje zna od čega mi živi¬ 
mo. Ne pitaj dakle: Kako ću i to 
sad ja često ići na sv. pričest? Ne 
pravi ti druge vjere! Sam Gos¬ 
podin govori i mi treba da ga 
slušamo. 

Kako često da se pričešćuje- 
mo? Crkva, sabori ne propisuju 
to baš u tančine, već prepuštaju 
stvar ispovjednicima, koji će naj¬ 
bolje znati kako dugo njihovi po¬ 
kornici mogu živjeti bez ove du¬ 
ševne hrane. Da mene pitate kako 
ćemo se često pričešćivati, ja vam 
ne bih znao ni mogao bolji odgo¬ 
vor dati, negoli je ovaj što nam ga 
je dao Gospodin Isus: Pričešćuj se 
svaki dan, pa ćeš ne samo živjeti, 
nego i napredovati! Uči nas tako 
Gospodin, kad hoće da ga dano¬ 
mice molimo ovako: ‘Kruh naš 
svagdanji daj nam danas!’« 5 

(nastavak slijedi) 


5 Spo meti na eubaristički %jtor n Beai 1912., Zagreb, 
1913., str. 14.-17. 

Izdanja Postulature 


Donosimo popis knjiga koje je o blaženom Alojziju Stepincu objavila Postulatura za njegovo 
proglašenje blaženim i svetim, a svaki ih čitatelj Glasnika može naručiti na adresi Postulature: 

Kaptol 18, pp 949,10001 Zagreb 


■ BARBOUR, H. Ch. i BATELJA, J„ Svjetlo 
na putu života; popravljeno i prošireno iz¬ 
danje (2007.) službenoga duhovnog životopi¬ 
sa kardinala Alojzija Stepinca, nadbiskupa za¬ 
grebačkoga, mučenika, uz njegovo proglaše¬ 
nje blaženim (1998.) (50 kn + poštarina ) 

■ Alojzije STEPINAC, nadbiskup zagrebački, 
Propovijedi, govori, poruke (1 934.-1940.); 
priredio i predgovor napisao: dr. Juraj BATE¬ 
LJA; proslov: dr. Ante MATELJAN, Zagreb, 
2000. ( 100 kn + poštarina) 

■ Blaženi Alojzije STEPINAC, Propovijedi, 
govori, poruke 1 941 .-1 946.; priredio: dr. Juraj 
BATELJA; proslov: mons. Ratko PERIĆ, Za¬ 
greb, 2012. {150 kn + poštarina) 

■ BATELJA, J., Blaženi Alojzije Stepinac i 
grad Jastrebarsko. Euharistijski kongres 
1939. i pohod ratnoj siročadi 1943.; Zagreb, 
2008., (30 kn + poštarina). 

■ Alojzije kard. STEPINAC, Propovijedi o 
lurdskim ukazanjima; pozdravno slovo: 
mons. Juraj Jezerinac, vojni ordinarij; prire¬ 
dio te uvodnim slovom i bilješkama popra¬ 
tio dr. J. Batelja, Zagreb, 2 2008.; (50 kn + po¬ 
štarina) 


u Alojzije kard. STEPINAC, Propovijedi bi. A. 
Stepinca o sv. Josipu; Mala knjižnica Postu¬ 
lature blaženoga Alojzija Stepinca: Propovije¬ 
di iz sužanjstva, sv. 2.; pozdravna riječ: Kard. 
Tomaš Spidlik; uvodne misli, bilješke, biblijska 
kazala i kazalo imena sastavio J. Batelja; Za¬ 
greb, 2009. (50 kn + poštarina) 

■ Alojzije kard. STEPINAC, Propovijedi 
Presvetom Srcu Isusovu; proslov: mons. 
Valentin Pozaić, pomoćni biskup zagrebač¬ 
ki; priredio te uvodnim slovom i bilješkama 
popratio dr. J. Batelja; Zagreb, 2009. (50 kn 
+ poštarina) 

■ BATELJA, J., Euharistijska evangelizacija 
nadbiskupa Alojzija Stepinca; izd. Postula¬ 
tura za proglašenje svetim blaženoga Alojzi¬ 
ja Stepinca i Glas Koncila, Zagreb, 2006. (180 
kn + poštarina) 

■ VRANEKOVIĆ, J., Dnevnik. Život u Kra- 
šiću zasužnjenog nadbiskupa i kardinala 
Alojzija Stepinca; pozdravno slovo za knjigu 
napisao je zagrebački nadbiskup i kardinal Jo¬ 
sip Bozanić, a uvodne misli i bilješke dr. Ju¬ 
raj Batelja; ilustracije su iz arhiva Postulature 
(200 kn + poštarina) 



BLAŽENI AL0IZIIE STEPINAC 
- Svjedok Evanđelja ljubavi 


U izdanju Postulature blaženog Alojzija Stepinca objav¬ 
ljena je prošle godine knjiga: BLAŽENI ALOJZIJE STEPI¬ 
NAC - Svjedok Evanđelja ljubavi. Životopis, dokumenti i 
svjedočanstva - prije, za vrijeme i nakon Drugoga svjetsko¬ 
ga rata (Juraj BATELJA); riječ je o trilogiji: Knjiga 1 - Živo¬ 
topis; Knjiga 2 - Dokumenti I, br. 1. - 399. (1933. - 1943.) i 
Knjiga 3 - Dokumenti II, br. 400. - 691. (1944. - 1998.). 

Ova zbirka predočuje javnosti 691 dokument nadbiskupa 
Stepinca iz razdoblja od 1933. do 1998. godine i svjedočan¬ 
stva o njegovu spašavanju ugroženih ljudi, koji su bili žrtve represivnih režima, žrtve gladi i vre¬ 
menskih nepogoda, stradalnici i žrtve rata. Među njima je velik broj Hrvata, Poljaka, Roma, Slove¬ 
naca, Srba, Zidova, ustaša, komunista (»crvenih«), muslimana, pravoslavnih i drugih. 


Trilogija se može kupiti u Muzeju bi. Alojzija Stepinca, Kaptol 31, 10000 Zagreb, naručiti na 
adresi: Postulatura bi. Alojzija Stepinca, Kaptol 18, p. p. 949, 10001 Zagreb (450 kn + poštarina) ili 
na telefon (01) 48 94 879 te na e-mail adresu jbatelja@gmail.com. Čitatelji mogu nabaviti i samo 
prvu knjigu troknjižja, koja je životopis Bi. Stepinca nastao na temelju dokumenata objavljenih u 
ostalim dvjema knjigama. 

Sluga Božji Franjo KUHARIĆ: 

Sjecanja na župnički život (4) 


Kardinal Franjo Kuharić s hrvat¬ 
skim episkopatom te brojnim sve¬ 
ćenstvom u prigodi pohoda Ivana 
Pavla II. Papinskom hrvatskom 
zavodu sv. Jeronima u Rimu, 21. 
listopada 1989. 


Donosimo svjedočanstvo sluge Božjega Franje Kuharica 0 vlastitom svećeničkom radu i pastoralnom žu- 
pničkom iskustvu. Sastavio ga je on sam, a objavljen je u knjizi »Pod Okićem«, (ur. Dragutin PAVLIČEVIĆ), 
u Zagrebu 1993., str. 502. - 512. Nakon što ga je nadbiskup Alojzije Stepinac zaredio za svećenika u za¬ 
grebačkoj katedrali 15. srpnja 1945., povjerena mu je služba kapelana u župi Radoboj, a od 28. kolovoza 
1946. nadbiskup Stepinac ga postavlja upraviteljem župe Rakov Potok i Pavučnjak. U službu je stupio 
četiri dana kasnije, 1. rujna 1946. 


M i pješaci smo dolazili po 
velikoj žegi umorni posli¬ 
je podne u svetište Majke 
Božje, ali smo bili radosni. Go¬ 
dine 1948. smo odlučili promi¬ 
jeniti program. Mjesto da kre¬ 
nemo rano ujutro, odlučili smo 
krenuti navečer u 8 sati računa¬ 
jući da ćemo tako doći ranije u 
svetište i da ćemo izbjeći najveću 
žegu. Mislili smo manje pokor¬ 
nički, a više ljudski. Međutim, 
mala pokora nije izostala. Bilo 
nas je svih hodočasnika oko 200. 
Bilo je muževa, žena, mladih, čak 
i djece. Oko jedan sat iza ponoći 
stigli smo do Jakovlja. Zaustavili 
smo se za odmor. Tu je i kapela. 
Muškarci su uglavnom ostali na 


cesti. Ja sam se povukao pred ka¬ 
pelu. Bile su tu i neke hodočasni¬ 
ce. Došao je jedan čovjek i pitao: 
»Što vi tu radite?« Odgovorio 
sam: »Odmaramo se!« On je ka¬ 
zao: »Ne smijete tu biti!« »Za¬ 
što?« upitao sam! Nisam dobio 
odgovor jer je na cesti nastala 
neka prepirka. Među muškarce 
je došao čovjek u civilu i počeo 
tražiti legitimacije. Neki su po¬ 
kazali osobne karte, a neki su se 
usprotivili s pitanjem: »Tko si ti? 
Legitimiraj se ti!« Čovjek koji je 
pristupio k meni sišao je među 
ljude na cesti kad je čuo prepir¬ 
ku i ta su se dvojica povukla. 

Slutio sam napad. Takvo je 
bilo vrijeme. Nosio sam sa so¬ 


bom u torbi sveto ulje za bole¬ 
sničko pomazanje, ako bi tko 
bio ranjen. Rasporedio sam ho¬ 
dočasnike tako da je jedna grupa 
muškaraca bila na čelu povorke, 
a druga je bila zalaznica. Ženski 
svijet i djecu smo smjestili u sre¬ 
dinu tih grupa. Odlučili smo ići 
samo glavnom cestom, bez skre¬ 
tanja na prečace. I krenuli smo u 
takvoj »strateškoj formaciji«. 

Krenuli smo i šutljivo hoda¬ 
li kojih stotinjak metara, a onda 
je napadnuta zalazna grupa u ko¬ 
joj sam se i ja nalazio. Najprije je 
nastupila panika, svi smo potrčali 
naprijed. Upozorio sam da se ne 
silazi s ceste. Osvrnuo sam se na¬ 
trag i vidio da čovjek leži na ce- 

»Nedavno sam u Požegi na krštenju 13-og djeteta jedne obitelji kazao da Kato¬ 
lička Crkva zastupa Božju viziju braka i obitelji, a ne viziju neke ideologije i filo¬ 
zofije. A Božja vizija braka i obitelji u skladu je s Božjom vizijom čovjeka.« 


sti. Potrčao sam natrag prema nje¬ 
mu kad sam u noćnom sumraku 
primijetio čovjeka koji prilazi k 
meni s nekim štapom. Zamahnuo 
je da me udari po glavi. Ja sam in¬ 
stinktivno pružio ruke s torbom 
za obranu pa sam oslabio udarac. 
Ipak sam dobio na čelu »zvijez¬ 
du«. Čovjek koji je ležao na ce¬ 
sti ipak se podigao. Napadači su 
se povukli nakon što sam ja bio 
»pogođen«. Koliko ih je bilo, ne 
znam. Možda ona dvojica. Zvo¬ 
nar Dragutin Slunjski iz Rako¬ 
va Potoka »zaplijenio« je letvu i 
kapu jednom napadaču. To je bio 
njegov trofej. Kad je napad pre¬ 
stao, pribrali smo se i brojili »žr¬ 
tve«. Najteže je bio izudaran Lujo 
Holetić, moj povremeni stanoda- 
vac u Sv. Martinu. On je slavio 
40. godišnjicu svojih hodočašća 
k Majci Božjoj Bistričkoj. Ležao 
je na zemlji. Vidljivo izudaran bio 
je i Ivan Razum, moj stalni sta- 
nodavac. Još su neki imali trago¬ 
ve udaraca. Ja sam nosio na čelu 
»zvijezdu«. Nastavili smo put ce¬ 
stom, uglavom šutljivi. Komenta¬ 
ri »borbe« su došli kad se razda¬ 
nilo. Mjerila se hrabrost pojedinih 
»junaka« uz šaljive primjedbe. 
Hodočašće se pretvorilo u vedri 
hod hodočasnika koji su i napad 
shvatili kao malu pokoru. 


Stigli smo već u sunčanom ju¬ 
tru u Stubičke Toplice. Tu smo 
se dulje odmarali od borbe. Stigli 
smo u Mariju Bistricu u ranim sa¬ 
tima poslije podne. Nismo izbje¬ 
gli žegu. Svećenici hodočasnici su 
sjedali u ispovjedaonice da budu 
na uslugu pokornicima. Ja sam 
bio zbog svoje »zvijezde« na čelu 
posebno privlačan hodočasnicima 
pa sam ispovijedao do skoro dva 
sata iza ponoći. Bilo je to naše naj¬ 
vedrije hodočašće. 

Nismo doznali tko su napa¬ 
dači, ali možemo zaključiti da su 
možda išli za nama jer su dobro 
poznavali ciljeve. 

S bistričkih hodočašća pamtim 
i sljedeću zgodu. Iz Bistrice smo 
se vraćali vlakom. Od Podsuseda 
do Samobora putovali smo »Sa- 
moborčekom«. Pala je noć. U va¬ 
gonu nije bilo svjetla. Bio sam s 
hodočasnicima, a nalazio se u va¬ 
gonu jedan milicioner. Hodoča¬ 
snici su pjevali svete pjesme, a on 
je to branio. Kad je pjesma utih¬ 
nula, netko iz kuta postavi pita¬ 
nje: »Kako to da smo u staroj Ju¬ 
goslaviji smjeli to pjevati, a sada 
ne smijemo?« Milicioner je sta¬ 
jao u sredini vagona. Odgovorio 
je kao da daje svečanu izjavu: »Ja 
ću vam kazati: Onda nije bilo slo¬ 
bode, sada je sloboda!« To je pri¬ 


mjer kako i pojam slobode može 
biti promijenjen. 

Gotovo kroz cijelu godinu 
1956. pozivani su ljudi, vjernici 
i članovi Partije, na saslušanja u 
Samobor u istražnom postupku 
protiv mene u smislu 118. i 119. 
članka Zakona za zaštitu države. 
Ljudi su dolazili k meni i pitali o 
čemu se radi. Kazao sam im da 
govore istinu. Nemam na savjesti 
ništa što bi zaslužilo sud, osudu. 
Doduše, kad su 1953. osnivali Sve¬ 
ćeničko udruženje nastojanjem 
UDBE, poslali su i k meni svoga 
poslušnika, kojega sam dobro po¬ 
znavao. Kazao sam mu: »Još ništa 
dobra nismo pročitali ni čuli od 
komunista o svećenicima. Čudi 
me da nam sada nude takve po¬ 
vlastice i žele nas uvjeriti kako su 
nam prijatelji.« 

Znali smo koji su motivi toga 
Udruženja. Znali smo kako obe¬ 
ćanjima, ucjenama i prijetnjama 
žele svećenike uvući u to udruže¬ 
nje. Stoga su svećenici, s manjim 
izuzecima neotpornih, sačuvali 
svoju slobodu i dostojanstvo. Ka¬ 
zao sam svom »prijatelju«: »Ja ću 
biti slobodan čovjek, makar me 
zatvorili u samicu!« Nisu ponovi¬ 
li ponudu. 

Trebao sam se pojaviti na sudu 
1956. Očekivao sam da ću i ja 
biti pozvan, da konačno znam 
što sam »kriv«. I pozvan sam, ali 
možda proračunato. Pozvan sam 
na UDBU na Zrinjevcu upravo u 
predbožićno vrijeme 10. prosinca. 
Tu sam saslušavan kroz tri dana, 
dva, tri sata dnevno. Moram pri¬ 
znati da je isljednik »Đukica« bio 
korektan. Postavljao je pitanja i 
pisao što sam diktirao. Nije pra¬ 
vio nekih pritisaka da dobije neka 
priznanja. Uostalom, optužbe su 
bile bez temelja. Optužen sam 
bio da prisiljavam roditelje da ša¬ 
lju djecu na vjeronauk, da sam ka¬ 
zao kako smo progonjeni jer smo 
svećenici, a to je kleveta narodne 
vlasti, da sam kazao (prije devet 
godina) da papir svašta podnese, 

dakle štampa laže, da sam civilni 
brak nazvao u propovijedi da je to 
»brak pod vrbom«, da sam kazao 
pred jednim članom Partije kako 
sve prolazi, pa će i ova država 
propasti, da sam vodio političke 


razgovore s neprijateljskim naka¬ 
nama. Uglavnom: ništa! Najteža 
optužba mogla bi biti da će drža¬ 
va propasti. To je već bila »kon¬ 
trarevolucija«. 

(nastavak slijedi) 



Kardinal Franjo Kuharić - čovjek Caritasa 

U homiliji na misi prigodom 80. obljetnice Caritasa Zagrebačke nadbi¬ 
skupije u zagrebačkoj katedrali 20. listopada 2013. zagrebački nadbiskup kar¬ 
dinal Josip Bozanić aktualizirao je ulogu kardinala Franje Kuharica u djelo- 
vanju Caritasa Zagrebačke nadbiskupije. Naglasio je: -Sluga Božji kardinal Nadbiskup Franjo Kuharić meJu 
Franjo Kuhane izbliza je pastirski pratio taj rad i obnavljao potrebne pravne Božjim narodom 
okvire, što je uvelo u novo razdoblje djelovanja Caritasa na slobodan način, 

stekavši javnu pravnu osobnost nakon uspostave suverene države Hrvatske. No, kratkoga je vijeka bilo 
djelovanje u slobodi jer se i pred Caritasom našao teret rata protiv Hrvatske koji je donio sa sobom dotad 
neviđene razmjere potreba i izazova s kojima se trebalo nositi. Nipošto ne smijemo zaboraviti da je u tome 
vremenu zaživjela posebna povezanost s drugim mjesnim Crkvama Europe i svijeta; da se očitovala sveopća 
Crkva i zajedništvo vjernika, kao i solidarnost drugih ljudi koji su imali srca za naše nevolje.« 


Propovijed kardinala Franje Kuharica na sprovodu Majke Tereiije Regine, utemeljiteljice prvog Hrvatskog 
Karmela u Brezovici, dne 23. lipnja 1984. 


»Sada sam zauvijek ovdje« 


Drage sestre karmelićanke! 

Draga braćo svećenici, časne 
sestre! 

Sestre i braćo u vjeri i ljubavi! 

Smrt karmelićanke, je li to ža¬ 
lost? Sigurno, smrt svakog ljud¬ 
skog bića ozbiljan je događaj. Ali 
mora li biti uvijek žalostan? Mi¬ 
slim da ovaj rastanak ne bi smio 
biti zasjenjen nekom tugom. 

Kada iz tamnice ili logora net¬ 
ko odlazi u slobodu, raduje se, a 
s njim se raduju i oni koji ostaju. 
Ako sasvim dosljedno i sasvim 
do kraja razmišljamo Božju riječ, 
onda je zaista smrt jedne karme¬ 
lićanke prijelaz iz ograničenosti 
svijeta, iz prolaznosti vremena u 
sasvim novu stvarnost života, i to 
u punu stvarnost punoga života. 
To su oni stanovi o kojima govori 
naš Spasitelj: »U kući Oca moje¬ 
ga ima mnogo stanova. Da nema, 
zar bih vam rekao: ‘Idem pripra¬ 
viti vam mjesto’?« (Iv 14,2). U te 


stanove odlazi onaj koji je u Gos¬ 
podinu živio i u Gospodinu pre¬ 
minuo jer nitko sebi ne živi i nit¬ 
ko sebi ne umire, kaže riječ Božja 
(usp. Rim 14,7). 

U tom otajstvu, u otajstvu smr¬ 
ti, dogodio se prijelaz Majke Regi¬ 
ne. Ako vjerujemo da je sazrela za 
susret i za sasvim novu ljubav be¬ 
skrajnoj mjeri, onda se ne bismo 
smjeli žalostiti jer ona nije na 
gubitku, ona je na dobitku. Ali ni 
zajednica u kojoj je živjela, koju je 
utemeljila i u kojoj je sazrijevala, 
nije na gubitku. Zajednica ovoga 
karmela, koji je blažene uspome¬ 
ne nadbiskup Alojzije tako lju¬ 
bio, također je na dobitku. 

Gledajući očima vjere, sasvim 
dosljedno riječi Božjoj, smrt nije 
rastanak nego je još veća blizina. 
Mi nikada ne možemo biti blizu 
jedni drugima svojom fizičkom 
prisutnošću kao što možemo biti 
blizi jedni drugima kada svojim 


duhom živimo u Bogu. A jer svi 
u Bogu živimo, mičemo se i je¬ 
smo (usp. Dj 17,28), Bog, ta ne¬ 
izreciva Tajna svjetla ljubavi i do¬ 
brote, prisutnost je svima nama. 
U toj prisutnosti mi trajno ostaje¬ 
mo prisutni jedni drugima. Gra¬ 
nica smrti ne može tu donijeti ni¬ 
kakvu podijeljenost. Sada je duša 
Majke Regine Terezije još bliža 
ovoj zajednici. 

Sada je u Bogu gleda, sada 
je u Bogu ljubi i sada je može 
zaista pronicati svom ljubav¬ 
lju sasvim pročišćene duše i sa¬ 
svim pročišćene molitve. Stoga 
zajedništvo traje, traje i po onom 
zakonu Općinstva svetih. Crkva 
na zemlji, Crkva u tajni očišćenja, 
Crkva u nebeskoj slavi, jedno je 
to Općinstvo svetih, povezano 
u Bogu, u njegovoj ljubavi i 
njegovoj prisutnosti. 

Dok molimo za našu pokojni¬ 
cu, mi vjerujemo i u njezinu mo- 

litvu, da ona moli za nas, da ona 
moli za ovaj svoj karmel i da će 
trajno biti molitelj pred Srcem na¬ 
šega Boga u zajedništvu Presvete 
Majke za ovaj karmel. 

Kad sam je prije nekoliko dana 
posjetio u njezinoj ćeliji i vidio je 
sasvim istrošenu, ali duhovno sa¬ 
svim bistru, rekla mi je kakav Kar¬ 
mel želi: Želi da Karmel bude 
Karmel molitve, Karmel šutnje, 
Karmel žrtve. To je njezina oporu¬ 
ka, izrečena usmeno, koju ja poru¬ 
čujem zajednici sestara ovog Kar- 
mela Gospe Karmelske. 



Majka Regina Terezija u zadnjim 
godinama života 


Ovaj se Karmel rađao iz muka. 
Kada se bude pisala povijest ovog 
Karmela, njegovi počeci, gradnja 
ovog samostana, muke oko toga, 
strepnja blažene uspomene nadbi¬ 
skupa zagrebačkog Alojzija da se 
to djelo dovrši, strepnja da se to 
djelo sačuva, bit će vidljivo kako je 
sve to rođeno iz muke. A što je ro¬ 
đeno iz muke, što je rođeno iz kri¬ 
ža, ima vrijednost, ima određeno 
bogatstvo, znači da se tu ima do¬ 
gađati nešto novo, sveto, Božje. 

Smisao je karmelićanke da 
bude odijeljena od svijeta. I ovaj 
dom zatvara strogom klauzurom 
vrata svijetu i nitko u nj ne može 
ući bez posebne za to obrazlože¬ 
ne dozvole. Dakle, karmelićan¬ 
ke su se zatvorile. Ključ postoji 


samo iznutra, nema ga izvana za 
one koji nisu pozvani. Ali oni koji 
su pozvani, koji unutra uđu, zašto 
ulaze? Nerazumljivo je to očima 
ovoga svijeta. Neshvatljivo je to 
ako se razmišlja o ljudskom živo¬ 
tu, o toj kratkotrajnoj egzistenciji, 
samo u kategorijama vrednovanja 
ovoga svijeta, ali shvatljivo je to u 
riječi Božjoj, shvatljivo je to u taj¬ 
ni križa. Zato one koje ulaze, zna¬ 
ju zašto ulaze. 

Karmel kao zajednica kontem¬ 
plativnih redovnica, koje su odije¬ 
ljene od svijeta i uronjene u Boga, 
ima izričito duhovno zračenje i 
izvan ovih zidina, i preko zatvo¬ 
renih vrata. 

Ovaj svijet treba to duhovno 
zračenje, treba taj milosni ozon 
koji pročišćava misli, osjećaje sr¬ 
daca i savjesti. To zrači iz zajedni¬ 
ce i iz duša u kojima nije prisutan 
svijet nego u kojima je prisutan 

B °g- 

Ali vrata moraju ostati dobro 
zatvorena, jer postoji opasnost da 
u Karmel zrači svijet svojim du¬ 
hom i da proširi svoj prostor u 
prostorima duše. Nisu samo ova 
fizička vrata s njihovim ključevi¬ 
ma čuvar klauzure karmelićanki, 
klauzura karmelićanki u njihovu 
je srcu, u njihovoj duši. Tu moraju 
biti stvorene neprijelazne ograde, 
koje ne dopuštaju da svijet provali 
unutra. Ali tu moraju biti i otvo¬ 
rena vrata, koja dopuštaju da Duh 
Božji zrači iz ovih karmelićanki u 
Crkvu i u svijet. 

Sjećam se kad sam bio mlad 
svećenik tu u blizini, u Rakovu 
Potoku i Sv. Martinu pod Okićem, 
da sam rado dolazio u ovaj Kar¬ 
mel i često sam razgovarao s Maj¬ 
kom Terezijom u govornici sluša¬ 
jući je kako ona razmišlja o Bogu, 
kako govori o vjernosti, kako po¬ 
tiče na ustrajnost. Kao mladi sve¬ 
ćenik, iz svijeta sam dolazio pred 
ova zatvorena vrata, pred ove re¬ 
šetke, i osjetio sam da iz tih sa¬ 
krivenih srdaca zrači ohrabrenje, 


poticaji koji mogu i te kako obo¬ 
gatiti nas koji smo više izloženi da 
se svijet nastani u nama i da istisne 
Boga iz naše duše. 

To je smisao Karmela, smisao 
karmelićanki. 

Ova civilizacija suvreme¬ 
nog svijeta, koja sve mjeri fizič¬ 
kim mjerama što se može mjeri¬ 
ti, i koja sve važe fizičkim vagama 
što se može vagati, i koja uvažava 
samo učinkovitost svojih materi¬ 
jalnih napora, ne razumije zašto 
se sakriti, zašto se povući u šut¬ 
nju, zašto živjeti u pokori nepre¬ 
stanim darivanjem samog sebe, 
zašto trajno moliti i ništa ne činiti 
što bi ovaj svijet smatrao potreb¬ 
nim i korisnim za standard svije¬ 
ta. Da, to je tako kad se gleda oči¬ 
ma svijeta, ali kad se gleda očima 
Božjim, onda se tu prepoznaje 
otajstvo Otkupljenja. Bog se sam 
uprisutnio u svijet kao čovjek da 
bi preuzeo na se patnju svijeta, 
patnju čovjeka i zloću grijeha i da 
bi umro za život čovjeka, za život 
svijeta. To nije po logici svijeta, to 
je logika Božja, često neshvatljiva, 
ali logika ljubavi koja ide do kraja. 

I križ je ljubav do kraja, Euha¬ 
ristija je ljubav do kraja. 

Zato duše koje osjete poziv, 
koje Duh Sveti za to oduševi, 
shvaćaju da njihov život postaje 
plodan, pun smisla, veliko bogat¬ 
stvo Crkve i veliki zalog za spase¬ 
nje svijeta kada je darovan s Isu¬ 
som raspetim na križu šutnje, na 
križu molitve. Takav nam Karmel 
treba, i drugačiji ne treba. 

Mi molimo danas da bi odla¬ 
zak ove redovnice, koja je sazrije¬ 
vala u toj vjeri, žrtvi i ljubavi, bio 
blagoslovljen novim dolascima, 
da bi se umnažao broj onih koji 
tako ljube da spašavaju svijet. Svi¬ 
jet treba duhovni ozon da bi mo¬ 
gao opet disati. 

Molimo za duhovna zvanja, za 
duhovna zvanja Karmela, za du¬ 
hovna zvanja svećenika, za du¬ 
hovna zvanja redovnika i redov- 

nica. Molimo i u ovom oproštaju 
za taj dar s neba, jer svako du¬ 
hovno zvanje dolazi s neba. To 
je Božji poziv, to je Isusov izbor. 
Svaki odgovor na taj poziv moguć 
je samo u Duhu Svetom. Sve nam 
to dolazi s neba da bismo konač¬ 
no stigli u nebo. 

Smisao Karmela tako je div¬ 
no izrekla sveta karmelićanka Te- 
rezija od Djeteta Isusa. Ušla je u 
Karmel s petnaest godina. Duh 
Sveti ju je tako silno vukao u tu 
samoću. Ona opisuje svoje prve 
dojmove ovako u »Povijesti jed¬ 
ne duše«, nakon što ju je majka 
Gonzaga provela kroz Karmel da 
vidi gdje će živjeti: 

»Sve mi se ondje činilo divno, 
bilo mi je kao da sam prenesena u 
pustinju, a osobito me očaravala 
moja mala ćelija, veselje koje sam 
osjećala bilo je mirno, ni najmanji 
vjetrić nije pokretao mirnih voda 
na kojima je plovila moja lađica, 
nijedan oblak nije prekrivao moje 
plavo nebo... Ah, potpuno sam 
bila nagrađena za sve svoje kuš¬ 
nje... S kakvom sam dubokom ra¬ 
došću ponavljala ove riječi: ‘Sada 
sam zauvijek, zauvijek ovdje!’ 

‘Ta sreća nije bila kratkotrajna, 
nije imala iščeznuti s ‘obmanama 
prvih dana’. Što se tiče obmana, 
dragi mi je Bog udijelio milost da 
nisam imala nijedne kad sam stu¬ 
pala u Karmel. Našla sam da je 
samostanski život upravo ona¬ 
kav kakvim sam ga zamišljala. Ni 
jedna me žrtva nije iznenadila, ali 
ipak, vi to znate, ljubljena moja 



Postupak za proglašenje blaženim 


Nije nam moguće govoriti o 
tajni duša. Duša jedne kar- 
melićanke koja ne ostavlja iza 
sebe nikakvih napisanih knji¬ 
ga, nikakvih očitih djela, to je 
velika tajna: tajna u skrivenoj 
patnji, tajna u trajnoj uronje- 
nosti u otajstvo križa za ot¬ 
kupljenje svijeta. Zato takvu 
dušu čeka iznenađenje. Plod 
te ljubavi bit će sigurno bogat 
odjecima u dušama, za koje 
ona moli sada i za koje je ona 
molila prije. 


Majko, prvi moji koraci naišli su 
na više trnja nego ruža! 

Da, patnja mi je pružila ruke, 
i ja sam joj se s ljubavlju bacila u 
zagrljaj... Što ću raditi u Karmelu, 
izjavila sam svečano pred nogama 
Isusa u hostiji, na ispitu prije pola¬ 
ganja zavjeta: ‘Došla sam da spa¬ 
šavam duše, a osobito da molim 
za svećenike.’ Kad se hoće posti¬ 
ći kakav cilj, treba prihvatiti sred¬ 
stva koja vode do njega, Isus mi je 
dao da shvatim da mi samo pre¬ 
ko križa hoće dati duše, i moja je 
sklonost prema trpljenju rasla ko¬ 
liko se povećalo moje trpljenje. 
Pet sam godina išla tim putem. Ali 
izvana nije ništa odavalo moje tr¬ 
pljenje, koje je bilo to bolnije što 
sam ja jedina znala za njega. Ah, 
kako ćemo se iznenaditi na kra¬ 
ju svijeta kad budemo čitali po¬ 
vijest duša!... Koliko će biti ljudi 
koji će se čuditi vidjevši put kojim 
je moja duša hodila!...« (Povijest 


jedne duše , str. 143.-144.). 

Nije nam moguće govoriti o 
tajni duša. Duša jedne karmeli- 
ćanke koja ne ostavlja iza sebe ni¬ 
kakvih napisanih knjiga, nikakvih 
očitih djela, to je velika tajna: tajna 
u skrivenoj patnji, tajna u trajnoj 
uronjenosti u otajstvo križa za ot¬ 
kupljenje svijeta. Zato takvu dušu 
čeka iznenađenje. 

Hvala za ovaj dar, hvala Bogu 
za ovu milost da smo imali jednu 
karmelićanku koja je znala zašto 
je ušla u Karmel, zašto je prihva¬ 
tila križ i zašto živi. Plod te ljuba¬ 
vi bit će sigurno bogat odjecima u 
dušama, za koje ona moli sada i za 
koje je ona molila prije. 

»Sada sam zauvijek, zauvijek 
ovdje!« (ib.). Tako je osjetila Mala 
Terezija ušavši u Karmel, ali to je 
bio samo prolaz, samo kratkotraj- 
nost. Ova se riječ izgovara samo 
jednom u punom smislu, kada 
se duša ispunjena svjetlom i lju¬ 
bavlju Božjom nađe u vječnosti. 
Samo se onda i može reći: Sada 
sam zauvijek, zauvijek ovdje. Mi 
želimo i molimo da to može reći 
i da to kaže naša blagopokojna 
Majka Terezija Regina. Sada, sada 
je započeo njezin vječni stan, koji 
neće imati svršetka: Sada sam za¬ 
uvijek, zauvijek ovdje. Neka na to 
misli svaka karmelićanka ovog sa¬ 
mostana! Neka se priprema samo 
za to! Neka se žrtvuje samo za to 
da jednom može reći u nebu: Sada 
sam zauvijek ovdje. Amen! 

t Franjo kardinal Kuharić 
nadbiskup zagrebački 


Bio nam je kao duhovni otac 


Ivan Benkek iz Virja, rođen 28. ožujka 1949., 
posvjedočio je 22. prosinca 2013.: »Kardinal Fra¬ 
njo Kuharić bio je više puta u Virju. Bio nam je kao 
duhovni otac. Imao sam čast dva puta pozdraviti ga 
prigodom dočeka pred župnom crkvom sv. Martina 
i zaželjeti mu dobrodošlicu. Svojim riječima i pona¬ 
šanjem on nam je dao poticaj za rad u Caritasu, jer 
je karitas, kako je više puta ponovio, ljubav na djelu. 


Gledajući ga smirena i uro¬ 
njena u Boga, zaključio sam 
da ga vodi Duh Sveti, da mu 
on daje voditi Crkvu i hrvat¬ 
ski narod prema boljem svi¬ 
jetu, prema Bogu, da svojim 
radom i životom svjedočimo 
da smo Isusovi.« 

BLAŽENI ALOJZIJE STEPINAC 






IMi 


Čitateljima Glasnika blaženog Alojzija Stepinca poznato je da je u 
tijeku kanonski postupak za proglašenje blaženim i svetim sluge 
Božjega Josipa Langa, pomoćnoga biskupa zagrebačkoga. 


»Jesmo li na pravom 
putu ili lutamo 
i srljamo u propast!« 


J osip Lang rodio se u Lep- 
šiću i kršten u župnoj crkvi 
sv. Maksimilijana u Posav¬ 
skim Bregima 25. siječnja 1857. 
Osnovno obrazovanje završio 
je u Jastrebarskom jer su se nje¬ 
govi roditelji preselili u župu Pe- 
trovina, u selo Petrovinski No- 
vaki, gdje su preuzeli veliki mlin. 
Srednju školu završio je u Za¬ 
grebu. Filozofiju i teologiju stu¬ 
dirao je u Rimu. Za svećenika 
je zaređen 24. rujna 1883. Naj¬ 
prije je djelovao kao kapelan u 
Zlataru, zatim kao duhovnik u 
bolnici i matičnoj kući milosrd¬ 
nih sestara u Zagrebu, zatim kao 
duhovnik (1900.-1908.) i rektor 
Nadbiskupskog bogoslovnog 
sjemeništa (1908.-1912.), bio je 
kanonik Prvostolnoga kapto¬ 
la zagrebačkog (1908.-1924.) te 
župnik katedralne župe sv. Mari¬ 
je na Dolcu (1912.-1915.). Dana 
26. veljače 1915. izdao je papa 
Benedikt XV. bulu kojom je dr. 
Josipa Langa imenovao naslov¬ 
nim biskupom od Alamande. 
Zajedno s dr. Dominikom Pre- 
mušem posvećen je 18. travnja 


1915. za pomoćnog biskupa za¬ 
grebačkog nadbiskupu dr. An¬ 
tunu Baueru. Umro je na glasu 
svetosti u Zagrebu 1. studenoga 
1924. i bio pokopan na Mirogo- 
ju, odakle je već sljedeće godine 
njegovo tijelo preneseno u crkvu 
sv. Marije na Dolcu. Ostavio je 
svjedočanstvo žive vjere u Euha¬ 
ristiju, sinovsku pobožnost Maj¬ 
ci Božjoj, predani rad u odgoju 
budućih svećenika te izvanred¬ 
nu, evanđeoski prožetu ljubav 
prema siromasima, nezbrinuti¬ 
ma i bolesnicima. 

Imenovanje promicatelja 
kanonskog postupka 
(postulatora) 

Zagrebački nadbiskup Alojzije 
Stepinac obavijestio je 24. svibnja 
1943. Kongregaciju za svete da je 
nakanio započeti redoviti kanon¬ 
ski postupak za proglašenje sve¬ 
tim dr. Josipa Langa »koji je 1. stu¬ 
denoga 1924. umro u Zagrebu na 
glasu svetosti« i »čije su krjeposti 
za sveg njegova života sjajile sve¬ 
ćenstvu i Božjem narodu«. 



Anđeli klanjatelji na vratnicama 
koje omogućuju ophod oko oltara 
župne crkve sv. Marije na Dolcu, u 
kojoj je sluga Božji Josip Lang, kao 
župnik, od godine 1912. do 1915. sla¬ 
vio misu i dijelio sakramente 

U tu svrhu nadbiskup Stepi¬ 
nac je Kongregaciju za svete izvi¬ 
jestio da će za postulatora postup¬ 
ka imenovati dr. Gjuru Madjerca, 
rektora Zavoda sv. Jeronima u 
Rimu, a on će za vicepostulatora 
u Zagrebačkoj nadbiskupiji ime¬ 
novati dr. Dragutina Nežića, du¬ 
hovnika u Nadbiskupskom sje¬ 
meništu u Zagrebu. 

Istoga dana, 24. svibnja 1943., 
nadbiskup Stepinac je dr. Ma¬ 
djerca imenovao postulatorom 
kanonskog postupka za progla¬ 
šenje svetim biskupa Josipa Lan¬ 
ga, a dr. Madjerec je pod istim 
nadnevkom imenovao dr. Neži¬ 
ća vicepostulatorom, tj. svojim 
zamjenikom u radu u Zagrebač¬ 
koj nadbiskupiji. 


Propovijed mons. Valentina Pozaića, pomoćnog biskupa zagrebačkoga, na svetkovinu Svih svetih, u župnoj crkvi sv. Marije 
na Dolcu u Zagrebu, 0 79. obljetnici smrti sluge Božjega Josipa Langa, 1. studenoga 1924. 


Čuli smo u prvom čitanju 
pitanje: »Ovi odjeveni u bijele 
haljine, tko su i odakle dođoše?« 
I dobili odgovor: »Oni dođoše 
iz nevolje velike i oprali su 


haljine svoje i ubijelili ih u krvi 
Jaganjčevoj.« Današnjim blag¬ 
danom Svih svetih slavimo ono 
što jesmo i na što smo pozva¬ 
ni i što trebamo svakog dana 


sve više postajati: blaženi i sve¬ 
ti. I dok sv. Ivan apostol opisuje 
ono silno mnoštvo pobjednika 
koji sa zemlje ulaze u nebo, po¬ 
ziva i nas da tako živimo kako 










Postupak za proglašenje blaženim 


Govor »Blaženstava« - koje smo 
danas u Evanđelju slušali - bio 
je njegov životni program, izvor 
snage i radosti. Sav je bio zauzet 
pastoralnim i karitativnim ra¬ 
dom. Posjećivao je bolesnike, si¬ 
romahe, donosio duhovnu i mate¬ 
rijalnu pomoć. 


Pločice zahvalnice za primljena uslišanja na grobu sluge Božjega 
Josipa Langa u župnoj crkvi sv. Marije na Dolcu u Zagrebu 


bismo i mi stigli u nebo - inače 
naš život nema smisla: proma¬ 
šeni su svi planovi i sva posti¬ 
gnuća. 

Prije nego krenu na put, i ti¬ 
jekom putovanja, mudri putni¬ 
ci se pitaju: Jesmo li na pravom 
putu ili lutamo stranputicama i 
srljamo u propast? Je li taj put 
previše težak? Svi sveti poruču¬ 
ju: Isplati se ići ovim napornim 
putem - do pobjede. A sv. Pa- 
vao uči: »Sve patnje sadašnjeg 
vremena nisu ništa prema bu¬ 
dućoj slavi koja se ima očitovati 
u nama« (Rim 8,18). 

Jednoga iz one povorke 
uspješnih pobjednika, po duhu 
blaženstava, može se lako prepo¬ 
znati: Ime mu je Josip Lang. Ro¬ 
đen je u selu Lepšiću kraj Ivanić- 
Grada 25. siječnja 1867., a umro 
ovdje u Zagrebu na današnji dan, 
na blagdan Svih svetih, 1924. go¬ 
dine. 

Uz ime Josip Lang vežu se 
dva obilježja. Prvo: pomoćni 
biskup zagrebački, a drugo: u 
narodu omiljen dobrotvor, čo¬ 
vjek Božji, čovjek blaženstava. 
Poznat je i kao župnik ove župe 
sv. Marije na Dolcu, gdje mu se 
i grob nalazi. 

Govor »Blaženstava« - koje 
smo danas u Evanđelju sluša¬ 
li - bio je njegov životni pro¬ 
gram, izvor snage i radosti. Sav 


je bio zauzet pastoralnim i ka¬ 
ritativnim radom. Posjećivao je 
bolesnike, siromahe, donosio 
duhovnu i materijalnu pomoć. 
Silazio je u vlažne podrume, pe¬ 
njao se na tavane i potkrovlja 
da susretne i pomogne onima u 
teškim životnim prilikama. 

Silne potrebe, kojima nije 
mogao doskočiti, nisu ga obe¬ 
shrabrivale, već naprotiv, ras¬ 
pirivale su njegov žar dobrote 
prema bližnjemu. Srcu su mu 
posebno bile prirasle Isusove 
riječi: »Zaista, kažem vam, što 
god učiniste jednomu od ove 
moje najmanje braće, meni uči¬ 
niste!« (Mt 25, 35-40). 

Njegova djela ljubavi nisu za¬ 
boravljena. Da bi se nastavila i 
nakon njegove smrti, osnovana 
je »Zaklada Biskup Josip Lang« 
za pomoć siromašnim starijim 
osobama. Kako je živio, tako je i 
umro: na glasu dobrote i svetosti. 
Narod ga je poštivao kao sveca. 
Vodi se postupak za njegovo pro¬ 
glašenje blaženim. 

Po djelotvornoj ljubavi bio je 
pribrojen onima koji su svojim 
životom odražavali lice Isusovo 
u ovome svijetu, onima koji su 
živo svjedočili da je istinita bi¬ 
blijska poruka: ljubi Boga i bli¬ 
žnjega, da su te dvije zapovijedi 
jedna: temelj zdravog i praved¬ 
nog, humanog čovjeka dostoj¬ 


nog života na ovoj zemlji Bož¬ 
joj (Mt 22,37-40). 

Živo je proživljavao evanđe¬ 
osku istinu: Našu ljubav prema 
bližnjemu Isus prihvaća kao našu 
ljubav prema njemu samome. To 
je put blaženih, put svetih. 

Znao je i tako je živio: samo 
ljubav može preobraziti svi¬ 
jet; sve drugo je drugotno: bilo 
znanje, bila moć, bilo progra¬ 
mi, bile strukture. Svijet se mi¬ 
jenja tako da se mijenja čovjek, 
počevši od sebe, od svoga srca. 
Promjenom ljudskog srca, mije¬ 
nja se svijet. 

Na putu života, često mrač¬ 
nom i maglovitom, teškom i na¬ 
pornom, potrebna su nam svje¬ 
tlila, putokazi, vođe - to su 
sveci. Zato ih se danas sjećamo, 
u njih se želimo zagledati i nji¬ 
hovim putem postojano napri¬ 
jed kročiti. 

Sretni smo da ih imamo. Po¬ 
nosni smo što ih imamo na na¬ 
šem putu života. Oni su znak da 
je naša Crkva živa i sveta, da u 
našim obiteljima po molitvi i žr¬ 
tvi djeluje Duh Sveti, da su naše 
obitelji rasadište svetaca i muče¬ 
nika na svim područjima i u svim 
staležima života. 

Iz tih svetih sredina rađaju se 
oni koji razumiju i žive bogo¬ 
ljublje, čovjekoljublje, domo¬ 
ljublje. Zahvalni smo svetima 
jer zahvaljujući njima ne mora¬ 
mo lutati putovima mraka, već 
možemo putovati pod nebom 
okićenim zvijezdama nade, sve¬ 
tosti i blaženosti. 

Idimo tim putem hrabro i ra¬ 
dosno u nebesku domovinu, u 

BLAŽENI ALOJZIJE STEPINAC 



Glavni oltar pohođenja Marijina u župnoj Grob sluge Božjega Josipa 
crkvi sv. Marije na Dolcu u Zagrebu na ko- Langa mjesto je molitve i 

jem je kao župnik sluga Božji Josip Lang od uslišanja 
godine 1912. do 1915. slavio svetu misu 


zajedništvo svetih pobjednika. 
I neka nas svojim plaštem ovi¬ 
je Kraljica Svih Svetih - Blažena 
Djevica Marija. Amen. 

Uz grob sluge Božjega Josipa 
Langa 

U župnoj crkvi Pohoda Bla¬ 
žene Djevice Marije na zagrebač¬ 
kom Dolcu nalazi se grob sluge 
Božjega biskupa Josipa Langa. 
Sluga Božji je u toj župi bio žu¬ 
pnikom od 1912. do 1915. go¬ 
dine. Za vrijeme njegova života 
njegov lik nije bio nepoznat Za¬ 
grepčanima, ali ni onima koji su 
dolazili iz okolice grada i iz dru¬ 
gih gradova. Bio je pravi svje¬ 
dok Kristovih riječi: »Zaista, ka¬ 
žem vam, meni ste učinili koliko 
ste učinili jednomu od ove moje 
najmanje braće« (Mt 25,40), utje¬ 


lovivši evanđelje u svakodnevnim 
susretima s onima kojima je bila 
potrebna pomoć. 

Danas se, nakon toliko godi¬ 
na, župljani, vjernici Zagreba i 
ostalih mjesta i gradova okuplja¬ 
ju uz grob sluge Božjega. Grob 
je prepoznatljiv po velikoj figuri 
mjedenog anđela, oko tri metra 
visokoj, koji je dar obitelji Arko. 

Svakoga 25. u mjesecu svečano 
se slavi Euharistija koju predvode 
poglavari Nadbiskupskoga bo¬ 
goslovnog sjemeništa u zajedniš¬ 
tvu sa župnikom župe. Toga dana 
moli se molitva za što skorije 
proglašenje blaženim sluge Bož¬ 
jega biskupa Josipa Langa. Poti¬ 
caji iz njegova života često nađu 
svoje mjesto u homilijama sveće¬ 
nika koji su na službi u župi Po¬ 
hoda Blažene Djevice Marije. 


Dekret zagrebačkog nadbiskupa Alojzi- 
ja Stepinca kojim imenuje mons. Jurja 
Magjerca, rektora papinskog Hrvatskog 
Zavoda sv. Jeronima postulatorom ka¬ 
nonskog postupka za proglašenje svetim 
biskupa Josipa Langa, 24. svibnja 1943. 

Grob s nedavno postavljenom 
prikladnom spomen-pločom sa 
slikom sluge Božjega, mjesto je 
molitava brojnih vjernika koji su 
u biskupu Josipu Langu prepo¬ 
znali bliskog zagovornika pred li¬ 
cem Boga Svemogućega! 

(Zlatko Golubić, župnik) 



Molitva za proglašenje blaženim sluge Božjeg Josipa Langa 


Gospodine, Bože naš, ti si svome sluzi Josipu Langu udije¬ 
lio milost da tvoju ljubav posvjedoči u žarkoj pobožnosti prema 
Presvetoj Euharistiji i prema Blaženoj Djevici Mariji te poma¬ 
ganjem siromaha i odgojem budućih svećenika i tako ga učinio 
sredstvom svoga milosrđa. Udijeli i nama milost da nas njegov 
život i primjer vode putem nasljedovanja tvoga jedinorođenoga 
Sina. Uzdigni, dobri Oče, svoga slugu na čast oltara i učini ga za¬ 
štitnikom našega puta prema tebi. Po Kristu Gospodinu našemu. 
Amen. 


Pozivamo svakog čita¬ 
telja Glasnika da bude pro- 
nositelj glasa svetosti sluge 
Božjega Josipa Langa i moli 
da Bog na njegov zagovor 
učini koji čudesan znak kao 
potvrdu da se Bogu u pot¬ 
punosti svidio. 

Novi blaženici 



svećenik i mučenik 


U veličanstvenom euharistijskom slavlju tijekom kojega je blaženim 
proglašen sluga Božji Miroslav Bulešić, u Puli, u subotu 28. rujna 2013., 
kardinal Angelo Amato osvrnuo se u homiliji i na bi. Alojzija Stepinca 


BI. Miroslav Bulešić 


N aime, oba blaženika žrtve su 
istoga progonitelja - komu¬ 
nističke strahovlade. Ponaj¬ 
prije je opisao vrijeme mučeniš- 
tva: »Blaženi Bulešić je istinski 
junak Crkve u Hrvatskoj, koja 
je četrdesetih godina prošlog sto¬ 
ljeća pretrpjela žestoki progon. 
Povjesničari navode da su u va¬ 
šim biskupijama barbarski ubi¬ 
jena čak 434 svećenika (biskupij¬ 
ska i redovnička), a još dvadeset 
i četvorica umrla su od mučenja 
i patnji podnesenih u neljudskim 
uvjetima zatvora. Bio je to pravi 
pokolj. Pobijeno je 17% ondaš¬ 
njeg hrvatskog klera. Osim toga: 


ubijena su 73 sjemeništarca, 22 
brata laika iz raznih redovničkih 
zajednica i 30 časnih sestara. Jed¬ 
no ime poznato čitavome svijetu 
jest ono blaženog Alojzija Vikto¬ 
ra Stepinca, kardinala Svete Rim¬ 
ske Crkve. Hrabri branitelj vjer¬ 
ske slobode u vašoj domovini, bio 
je uhićen, zatvoren i prisiljen na 
kućni pritvor u Krašiću, njego¬ 
vu rodnom mjestu, gdje je 1960. 
godine kao mučenik preminuo 
od bolesti zadobivene u zatvoru. 
Naša majka Crkva ne zaboravlja 
hrabrost i snagu ovih svojih sino¬ 
va i sjeća ih se s poštovanjem i za¬ 
hvalnošću.« 


Govoreći o okolnostima smrti 
novoga blaženika, kardinal Ama¬ 
to je rekao: »U župnu kuću, na¬ 
srnula [je] razularena skupina pri¬ 
staša komunističkog režima koja 
je, u prisutnosti policajaca, psuju¬ 
ći počela rušiti i razbijati staklo, 
posuđe, crkveno ruho, i uništavati 
sve pred sobom. U tom paklenom 
kaosu nasilnici su iskaljivali bijes 
na don Miri, divljački ga batinaju¬ 
ći i svom silinom udarajući njime 
o zid. Mladi svećenik okrvavljen 
i unakažen zazvao je više puta: 
‘Isuse, primi dušu moju.’ Na kra¬ 
ju su ga pritisnuli na pod, jedan 
od zlostavljača iz džepa je izva- 

E 


dio nož te njime don Bulešića više 
puta ubo u vrat. Krv je briznula iz 
rana i poprskala zid sobe slijeva¬ 
jući se po podu. Ubojica je izašao 
krvavih ruku i oprao ih na pojilu 
za stoku. Na sudskome procesu 
bio je oslobođen. 

Ovaj okrutni prizor sliči mu- 
čeništvu sluge Božjega što ga je 
prorekao Izaija: ‘Leđa podmet¬ 
nuli onima što me udarahu, a 
obraze onima što mi bradu ču¬ 
pahu, i lica svojeg ne zaklonih od 
uvreda ni od pljuvanja’ (Iz 50,6). 
‘Zlostavljahu ga, a on puštaše, i 
nije otvorio usta svojih. K’o janje 
na klanje odvedoše ga; k’o ovca, 
nijema pred onima što je strižu, 
nije otvorio usta svojih. Silom ga 
se i sudom riješiše; tko se brine za 
njegovu sudbinu? Da, iz zemlje 
živih ukloniše njega, za grijehe 
naroda njegova na smrt ga izbiše’ 
(Iz 53,7-8). Ako ga ljudi ponizu- 
ju, Gospodin ga uzvisuje: ‘Gle, 
uspjet će sluga moj, podignut će 
se uzvisit’ i proslaviti! Kao što se 
mnogi užasnuše vidjevši ga - tako 
mu je lice bilo neljudski iznakaže- 


no (....) - tako će on mnoge zadi¬ 
viti narode’ (Iz 52,14). 

Kao Isus pred svojim mučite¬ 
ljima, tako je i don Miroslav uspio 
šaptati samo riječi oprosta: ‘Oče, 
oprosti im jer ne znaju što čine’ 
(Lk 23,34). 

Ljudska se zloća iskalila nad 
nemoćnim svećenikom. Vuk je 
rastrgao janje. Mržnja je ugasi¬ 
la jedan ljudski život, uvijek dra¬ 
gocjen, ali ovaj put dvostruko ne¬ 
procjenjiv jer je to bio život dobra 
čovjeka.« 

Kardinal Amato nije zabora¬ 
vio prisjetiti se teških okolnosti 
u kojima su katolički vjernici ču¬ 
vali vjeru kao najveće blago. To je 
prikazao govoreći: »Poznato je da 
je svršetkom Drugog svjetskog 
rata 1945. godine u vašoj zemlji 
nastupilo sustavno i nemilosrdno 
progonstvo Crkve i svećenika. 
Revolucionari, bojeći se 
kršćanskog odgoja djece i mladih, 
činili su sve da ih odvrate od vjere 
i nedjeljne mise te podvrgnu tzv. 
socijalističkom preodgoju, koji 
je umjesto ljubavi propovijedao 
klasnu mržnju. Svećenici i vjernici 
bili su izrugivani. Evanđelje ismi¬ 
javano. Evo jednog slučaja što ga 
je ispripovjedio don Miro kad 
je bio vjeroučitelj u gimnaziji u 


Kanfanaru: ‘Do Božića sva djeca, 
izuzevši jednoga, redovito i slo¬ 
bodno pohađaju taj predmet. Iza 
Božića preokret. Oko desetorice 
neće više da pohađaju vjeronauk, 
i tu [je] sve dobro; ali ono što je 
(još) gore jest to da su ta djeca po¬ 
čela govoriti: ‘Svećenik je fašist i 
oni koji ostaju na vjeronauku - i 
oni su fašisti; a mi smo mali ko¬ 
munisti i proti Bogu.’ 

Don Miro je hrabro davao do 
znanja građanskim vlastima broj¬ 
ne slučajeve netolerancije spram 
vjere. Rugali su se djeci koja su 
išla na vjeronauk, govoreći o nji¬ 
ma da su ludi što vjeruju u Boga. 
Širili su izmišljotine protiv našeg 
blaženika. Da ga odvrate od nje¬ 
gova apostolskog djelovanja, sa¬ 
vjetovali su mu da pođe u Italiju i 
živi u miru. A don Miro je odgo¬ 
varao daje postao svećenik za na¬ 
rod i da je potrebno ostati među 
svojim pukom. Kad su mu prijeti¬ 
li, govorio je: ‘Ako me ubiju, ubit 
će me za vjeru i Boga.’ 

Ovo je portret don Mire što je 
jako lijepo ocrtao papa Franjo u 
svom apostolskom pismu kad na¬ 
ziva našega blaženika: ‘Svećenik i 
mučenik, marljivi pastir, revni od¬ 
gojitelj mladih i neustrašivi svje¬ 
dok Evanđelja.’« 




Af 


Papa Franjo je u nedjelju 29. rujna 2013. u nagovoru uz molitvu Anđeo Gospod¬ 
nji ovim riječima popratio proglašenje blaženim sluge Božjega Miroslava Bulešića: 
»S radošću podsjećam da je jučer u Hrvatskoj blaženim proglašen Miroslav Bulešić, 
dijecezanski svećenik, koji je umro mučeničkom smrću 1947. godine. Slavimo Gos¬ 
podina, koji nedužnima daje snagu za najviše svjedočanstvo.« 


Od srca zahvaljujemo svim čitate¬ 
ljima Glasnika koji su nam prosli¬ 
jedili osobne sastavke ili članke već 
objavljene o bi. Alojziju Stepincu 
ili pak dokumente pronađene u pi¬ 
smohranama raznih ustanova, a sve 
sa željom da s njihovim sadržajem 
upoznamo širi krug Blaženikovih 
štovatelja. 


Svaki dopis na Postulaturu bi. 
Alojzija Stepinca kojim se pri¬ 
općuje primljeno uslišanje ili us¬ 
pomena neka bude potpisan te 
obilježen nadnevkom i mjestom 
pisanja. Anonimna se pisma ne 
arhiviraju. Vjernici koji žele 
ostati anonimni neka to napo¬ 
menu u dopisu. 


Hvala svim čitateljima, 
štovateljima bi. Alojzi¬ 
ja Stepinca u domovini i 
širom svijeta, za molitve 
i darove te za nesebično 
i velikodušno promica¬ 
nje glasa svetosti i muče- 
ništva kardinala Alojzija 
Stepinca. 















Novi blaženici 


Salezijanac Istvan 
Sandor - novi blaženik 


Kardinal Angelo Amato, prefekt Kongregacije za kauze svetih, u subotu 19. 
listopada 2013. u Budimpešti proglasio je blaženim slugu Božjega Istvana 
Sandora (1914.-1953.), salezijanskog redovničkog brata iz Mađarske 


I stvan Sandor rođen je u Sol- 
noku, u Mađarskoj, 26. listo¬ 
pada 1914. godine, u duboko 
religioznoj kršćanskoj obitelji. 
Živio je u doba velikih politič¬ 
kih i društvenih prevrata i ra¬ 
tova. Ustrajno je odlazio u fra¬ 
njevačku crkvu, gdje je služio 
kao ministrant i čitač. Ondje su 
brzo opazili njegovu veliku re¬ 
ligioznu istančanost kao i vrsne 
ljudske kvalitete, te su ga usmje¬ 
rili na Salezijansku kongregaci¬ 
ju. Oduševljen don Boscovim 
likom, njegovim pedagoškim i 
pastoralnim metodama te nje¬ 
govim cjelovitim odgojem mla¬ 
deži, uz dopuštenje roditelja, 
ulazi u Institut, prvo kao postu- 
lant, a ubrzo zatim ulazi i u no¬ 
vicijat. 

Kada je komunistički režim 
započeo s progonima redovni¬ 
ka, mladi Istvan bio je prisiljen 
pobjeći i mjesecima se skrivati. 
Uskoro bježi iz zemlje i zapošlja¬ 
va se u Budimpešti, gdje je nasta¬ 
vio apostolat s mladima, svjestan 


OBAVIJEST ČITATELJIMA GLASNIKA 


da se bavi - u ono vrijeme - stro¬ 
go zabranjenom aktivnošću. U 
ljeto 1952. policija ga je uhitila na 
radnom mjestu te odvela u zatvor 
gdje su ga mučili. Nakon krat¬ 
kog sudskog postupka optužen je 
i osuđen za zavjeru protiv države 
te je 18. lipnja 1953. obješen. 

Nakon pada komunističkog 
režima, godine 1990., osuda na 
smrt je poništena, a 1999. godi¬ 
ne postumno mu je nova vlast 
dodijelila posebnu počast. Novi 
blaženik danas šalje Crkvi i svi¬ 
jetu trostruku poruku: do kra¬ 
ja vjernost pozivu na koji nas 
Gospodin poziva, zauzetost 
u odgoju mladih za primjeren 
evanđeoski život, te primjer vje¬ 
rodostojnoga svjedočenja Isusa, 
njegovih riječi ljubavi i nade. 
Mučenik Istvan na proročki 
način govori o važnosti odgo¬ 
ja mladih kao jednom od nači¬ 
na suprotstavljanja kulturi pro¬ 
tivnoj životnim vrjednotama, 
ljubavi, radinosti, opraštanju i 
bratstvu među ljudima. 


i? 

Blaženima proglašena 
522 mučenika 
komunističke 
internacionale 

nedjelju 13. listopada 
2013. u Tarragoni, u 
Španjolskoj, u ime pape Fra¬ 
nje, kardinal Angelo Ama¬ 
to, pročelnik Kongregacije 
za kauze svetaca, proglasio 
je blaženima 522 mučenika 
koje su ubili pripadnici Ko¬ 
munističke internacionale 
iz mržnje prema Katoličkoj 
Crkvi. U zločinima izvrše¬ 
nima u Španjolskoj sudjelo¬ 
vah su i pripadnici Komu¬ 
nističke partije Jugoslavije, 
tzv.. »španski borci«. 




Vjernici koji na Blaženikov zagovor budu uslišani - zadobiju tjelesno ili duhovno ozdravljenje ili 
koju osobitu milost - neka opis uslišanja i cjelovitu liječničku dokumentaciju dostave na adresu: 


dr. Juraj Batelja, postulator 
Kaptol 18, p. p. 949 
10001 ZAGREB 




U Muzeju bi. Alojzija na Kaptolu 31 možete nabaviti medalju bi. Alojzija - odlivenu u srebru ili 
bronci, uokvirenu staklenim okvirom - koja može biti dragi dar ili uspomena. Cijena je 150 kn. 

Blaženi Alojzije Stepinac 
Sv. Križu nad Jesenkama <» 



Nakon hodočašća grada Zagreba u Mariju 
Bistricu 11. i 12. srpnja 1936. nadbiskup 
Stepinac se nekoliko dana zadržao u 
razmatranju u Brezovici. Potom je otišao u 
Varaždinske Toplice, a zatim u Sv. Križ nad 
Jesenkama u Sloveniji. Kroničar je zabilježio 
da mu »najugodnija zabava bijaše ribolov 
(pastrve) u rječici Jesenki i planinarenje. 
Penjao se na vrh Golice, a jednoga se dana 
uspeo i na Triglav«.* 

0 Nadbiskupovu boravku u Sv. Križu nad 
Jesenkama opširnije su pisali vlč. Pavao Jesih, 
svećenik Zagrebačke nadbiskupije, u knjizi 
Crvena ruža na oltaru. Biografska pripovijest, 
objavljena u Winnipegu, u SAD, godine 1950. 
i Velimir Deželić, sin, u knjizi Kakvi smo bili? 
Zapisi mojoj unučadi. Život zagrebačke obitelji 
od 1827. do 1953 , Knjiga II., Zagreb, 2011. Za 
čitatelje Glasnika probrali smo u nastavku iz 
knjige Kakvi smo bili 7 Zapisi mojoj unučadi... 
nekoliko važnijih događaja. 


Bi. Alojzije Stepinac uspinje se prema Triglavu u srpnju 1936. 

* Dr. Alojzije Stepinac, nadbiskup zagrebački, Dnevnik ., sv. I., str. 416. 


Piše: dr. Juraj BATELJA 

»Koadjutor Stepinac je sklo¬ 
pio oči, prignuo glavu i usne su 
mu se micale u tihoj molitvi, očito 
za Valeka. * 1 

U prijašnjem poglavlju (‘Go¬ 
dina kriza’) opisao sam kako smo 
saznali, a bilo je i u štampi 1936., 
daje dr. Stepinac 28. V. 1934. ime¬ 
novan za nadbiskupa koadjuto- 
ra - i postao najmlađim bisku¬ 
pom na svijetu. U Svetom Križu 
je 1936. boravio mjesec dana, a i 
ja sam te godine imao dulji do¬ 


1 Ovo je pričanje zapisao još istu večer dr. Hren 

i svoj je zapis dao Pavlu Jesihu, od kojeg sam ga je 
preuzeo. 


pust, pa smo se dnevno susretali i 
mnogo razgovarali - na šetnjama 
ili u sjenici župnikova vrta. Re¬ 
dovno je prisutan bio i dr. Hren - 
osim kada bi Stepinac pecao ribu 
iz hladne gorske rječice Jesenice. 
Župnik Krašna je isposlovao u 
zakupnika ribolova da zagrebač¬ 
kom nadbiskupu dopusti loviti 
ribu u Jesenici, a Stepinac je bio 
vješt ribič. Kad je zakupnik jed¬ 
nom upitao Krašnu koliko pastr¬ 
va znade zagrebački ‘škof’ ulovi¬ 
ti, župnik nije smio lagati, a nije 
htio reći ni istinu, pa je odgovo¬ 
rio: »Koliko može uhvatiti jedan 
škof.« 


Razgovarali smo poglavito o 
prilikama u Hrvatskoj i prosuđi¬ 
vali prilike s kršćanskoga gledišta. 

U to vrijeme Stojadinović je 
stvorio JRZ - ‘Jugoslavensku ra¬ 
dikalnu zajednicu’. Zlobnici su 
je nazivali ‘jereza’. Dr. Maček je 
obnovio HSS ‘Hrvatsku seljač¬ 
ku stranku’. (Svetozar Pribiće- 
vić je u emigraciji u Parizu, izda¬ 
je oštar napad na diktaturu kralja 
Aleksandra i ubrzo umire.) U kri¬ 
lu HSS-a osnovana je ‘Hrvatska 
građanska zaštita’ i za selo ‘Hr¬ 
vatska seljačka zaštita’ jer žandar¬ 
merija i četnici potajno napada¬ 
ju i ubijaju hrvatske rodoljube u 







20 Povijesni kutak 



Imotskom, Požegi i Novoj Gra¬ 
diški. U Mitrovici umire 27. ožuj¬ 
ka Stjepan Javor, 9. travnja ubijen 
je kraj Gospića zastupnik Karlo 
Brkljačić. Za odmazdu su tjedan 
dana kasnije hrvatski seljaci pobili 
u Kerestincu šest četnika.« 

»Dr. Deželić je spomenuo 
kako je ujutro čitao u evanđelju o 
zadnjoj večeri i kako su mu legle 
na dušu posljednje molitve i naj- 
zadnje Kristove riječi o jedinstvu. 
Pet puta je Krist, i to pred svoju 
smrt, naglasio misao jedinstva ! 

Nadbiskup je prihvatio: ‘Mo¬ 
žemo li dovoljno shvatiti i ocije¬ 
niti važnost tih Kristovih riječi? 
Ne bi li trebalo da one neprestano 
pale svoje vatre oduševljenja i po- 
žrtvovnosti u dušama vjernika na 
rad oko crkvenog jedinstva?’ 

Dr. Deželić je potvrdio: ‘Po¬ 
kojni dr. Petar Rogulja i mi s nji¬ 
me vjerovali smo da će crkveno 
jedinstvo bar južnih Slavena biti 
misija hrvatskog naroda. Sada 
smo veoma daleko od toga, kad 
se raspirila mržnja između Srba i 
Hrvata. I može li se uopće govori¬ 
ti o misiji pojedinog naroda}’ 

To je pitanje pokrenulo koa- 
djutora: ‘Ušli ste u jezgru jednog 
važnog pitanja! Čitajući Sveto pi¬ 
smo, ne mogu se oteti silnom doj¬ 
mu nad sudbinom izraelskog na¬ 
roda. Dvoje mi je jasno: Božja 
misija i teška kazna što Izraelci tu 
misiju nisu izvršili. Proroci Starog 
zavjeta govore jasno o misiji na¬ 
roda. A ne čini li vam se: da je na 
primjer rimski narod imao misiju 
da pripravi putove kristijanizaciji 
tadašnjeg svijeta?’ 

Raspravljanje je vodio koadju- 
tor i teško bi ga bilo vjerno pri¬ 
kazati. Do izražaja je došlo nat¬ 
prirodno stajalište s kojega je 
Alojzije Stepinac redovno pro¬ 
matrao i prosuđivao sva doga¬ 
đanja. Raspravljanje je dočaralo 
divnu sliku o idealu crkvenog je¬ 
dinstva i ljudske zajednice. U za¬ 



nosu su pale riječi: Hrva¬ 
ti su vjekovima bili narod 
heroja i mučenika, i kad i 
bi postojala kanonizacija, 
naš bi narod po tim vre¬ 
menima smio biti kano¬ 


niziram 

‘A danas? Je li misi¬ 
ja Hrvata da budu most 
između zapadne i istoč¬ 
njačkih crkava upropa¬ 
štena? I tko će biti ka¬ 
žnjen za to?’ To je bio tih 
uzdah, ne znam čiji. I ci¬ 
jelo je društvo utihnulo s 
nedovršene misli. 

U taj čas banuo je 
među nas župnik Krašna 
i netko je upitao: ‘Željeli 
bismo čuti vaš sud o 
ćirilo-metodskoj ideji o 
sjedinjenju crkava.> 

‘Mi Slovenci radimo 
oko veza katoličkih i pra¬ 
voslavnih teologa. Vama 
Hrvatima je to u ovaj 
čas teško. Jedan je hrvat¬ 
ski teolog upravo izjavio 
kako političari misle da bi 
to škodilo hrvatskoj sa¬ 
mostalnosti.’ 

Dr. Stepinac je uzdahnuo: ‘Na¬ 
žalost, politika često zamrači vid 
i onda se može svašta dogoditi.’ 2 

Noć je bila olujna. Puni sat 
je neprestano sijevalo i grmjelo. 
Nadbiskup je bio budan. 

- ‘Divno! Samo planine mogu 
pružiti takvo veličanstvo prirode!’ 

Dr. Hren je nadopunio: ‘Osje¬ 
ćam i ja te valove među sjemeni- 
štarcima, koji ne shvaćaju da uz 
rodoljublje zapljuskuju k nama 
najnoviji oblici poganstva. I opet 
vizija apokalipse!’ 

Koadjutor: ‘Ipak, ne dvojim u 
konačnu pobjedu, makar strepim 
pred onim što bi moglo doći.’ 

Domaći župnik Krašna nalju¬ 
tio se zbog tih mračnih naših ri¬ 


2 Ovako smo razgovarali trideset godina prije 
Drugog vatikanskog koncila. 


Nadbiskup Alojzije Stepinac u šetnji kroz Sv. 
Križ nad Jesenicama 


ječi i ne znajući što da nam dru¬ 
go rekne, upro je prstom u nebo: 
‘Polarna zvijezda se pokazuje. 
Sestra će se ljutiti, ako se večera 
ohladi.’ Društvo se razišlo. 

Poslije večere nadbiskup se 
povukao u svoju sobu, a preben- 
dar u svoju. Najednom je izašao i 
pokucao na vrata sobe dr. Hrena. 
Ušao je s rastvorenom knjigom 
‘Viđenja Katarine Emmerich’ i 
pokazao prstom na jedno mjesto: 

‘Čula sam da će Lucifer pedeset 
ili šezdeset godina prije no što se 
navrši 2000. biti na neko vrijeme 
oslobođen okova - na propast i 
kaznu ljudima.’ 

Koadjutor reče: ‘To je stavlje¬ 
no na papir i objavljeno prije više 
od sto godina.’ 

Dr. Hren je izračunao: ‘A radi 
se o vremenu između godina 
1940. i 1950.’ 

Kapelica sv. Josipa u Sv. Križu nad Jesenica- 
ma, koju je godine 1936. blagoslovio bi. Aloj- 
zije Stepinac 



Kuća za odmor Subotičke biskupije u Sv. 
Križu nad Jesenicama; poslije Drugoga svjet¬ 
skog rata srušena je do temelja, ostalo je od 
nje tek nekoliko kamenih blokova 



Spomen-ploča postavljena 5. kolovoza 2006. 
u kapeli Majke Božje Snježne na Kredari- 
ci, podno Triglava u Sloveniji, u spomen 70. 
obljetnice uspinjanja bi. Alojzija Stepinca na 
Triglav 


»Hrvati su vjekovi¬ 
ma bili narod heroja 
i mučenika, i kad i bi 
postojala kanoniza¬ 
cija, naš bi narod po 
tim vremenima smio 
biti kanoniziran. 

‘A danas? Je li misija 
Hrvata da budu most 
između zapadne i 
istočnjačkih crkava 
upropaštena? I tko će 
biti kažnjen za to?’« 


BI. Alojzije Stepinac u meditaciji na 
vrhu Triglava 
Poslije onog ‘apokalip- 
tičkog govora’ dr. Deželić 
je prekosutra došao sam u 
župni vrt i našao u sjenici 
samog prebendara Hrena 
s brevijarom. Ovaj je pre¬ 
kinuo čitanje i zadovoljno 
saopćio da je nadbisku¬ 
pa koadjutora razvedrilo 
jer ga je zaokupila lijepa 
misao da znano prošteni¬ 
šte sjeverne Hrvatske Ma¬ 
riju Bistricu nedaleko od 
grada Zagreba podigne i 
uzvisi na središnje prošte¬ 
nište svih Hrvata, pa da 
ono bude nama ono što 
je Poljacima Censtohova i 
Rusima Kazanska Majči¬ 
ca Božja. I odmah je stao 
smišljati što bi se za to tre¬ 
balo učiniti, pa što smo iz¬ 
mislili, odmah je upisivao 
u svoj ‘Podsjetnik’, kao sve 
ono što je u Svetom Križu 
zamišljeno kao neki nacrt 
katoličkog rada za nekoli¬ 
ko budućih godina. 


Bistričku crkvu uk¬ 
rasiti, oslikati. U cin- 
toru restaurirati slika- 
rije i dodati nove slike. 
Brežuljak iza crkve 
urediti postajama za 
Križni put. Smišljeno 
organizirati hodočašća 
iz čitave Hrvatske. Za 
hodočasnike sagraditi 
paviljone umjesto krčma. Umje¬ 
sto inokosnog župnika s kapela¬ 
nom dovesti redovnike - obnovi¬ 
ti red pavlina koji je ukinuo Josip 
II., a bili su prezaslužni za hr¬ 
vatsku kulturu, a narod je volio 
svoje ‘bijele fratre’. Dr. Velimir 
Deželić, sin, napisat će ‘Bistrički 
misterij’. Okolna sela neka pod 
stručnim vodstvom počnu izra¬ 
đivati devocionalije poput selja¬ 
ka u Oberammergauu. 

Koadjutor je poslije mise obič¬ 
no dugo molio, a jutros se pro¬ 
tiv svoga običaja duže zadržao u 
sobi. Čitao je pismo što gaje upra¬ 
vo primio i razmišljao o onom što 
je u pismu predloženo. 

Čim je koadjutor došao u 
vrtnu sjenicu kprebendaru Hrenu 
i dr. Deželiću, izvadio je maločas 
primljeni list, ili ga je već donio u 
ruci rasklopljen, i otpočeo: 

‘Preksinoć nam je srca obuze¬ 
la tjeskoba, a pameti su nam uz¬ 
budili sablasni upitnici za svijet i 
za naš narod. A eto u pravi čas mi 























£ V 

2 ? Povijesni kutak 

»Dalmacija je osim današ¬ 
nje Dalmacije obuhvaćala 
Hercegovinu, veći dio Bo¬ 
sne, Liku, Krbavu, Gorski 
kotar i Hrvatsko primorje. 
Tu su već u ono doba živjeli 
Hrvati, a spomenuta povije¬ 
sna činjenica svjedoči da je 
život Hrvata bio tada toliko 
sređen, da je papa mogao 
preko svoga delegata podu¬ 
zeti takav posao. Jasno je 
da je papinsko poslanstvo 
došlo u hrvatske krajeve do¬ 
zvolom hrvatskih vladara i 
daje obavilo svoj posao pod 
njihovom zaštitom. Prema 
tome radi se ovdje o službe¬ 
noj vezi Hrvata sa Svetom 
Stolicom.« 


je stiglo pismo s mišlju koja je do¬ 
bro djelovala na mene, a mislim 
da će dobro djelovati i na vas. To 
je pobuda i prijedlog isusovca oca 
Sakača iz Rima: da se najsvečani¬ 
je proslavi 1300. godišnjica prvih 
veza hrvatskog naroda sa Svetom 
Stolicom. O. Sakač naglašava: 
„Na osvitu naše povijesti mi smo 
se Hrvati povezali s najjačom pe¬ 
ćinom, kojoj je Božja riječ zajam¬ 
čila sigurnost i stalnost. I povijest 
je dokazala da je u ovoj vezi Hr¬ 
vatima bio spas u najtežim pogi¬ 
beljima. 

Najstarije doba hrvatske povi¬ 
jesti bilo je dosta slabo istraženo, 
pa postoje i netočni prikazi. Zato 
sam smjelo (tj. o. Sakač) zašao na 
to polje istraživanja i uspio neke 
stvari naći i po mome najboljem 
uvjerenju objasniti ih i staviti na 
pravo mjesto. Nešto od toga, da¬ 
kako, sažeto unosim u ovaj svoj 
prijedlog o proslavi. 

U povijesnom dokumentu ‘Li- 
ber pontificalis’ gdje su zabilježe¬ 
ni kratki podaci iz života i djelo¬ 
vanja pojedinih papa upisano je 
kod Ivana IV. (koji je vladao od 

godine 640. do 642.) 
ovo: Ivan IV. po na¬ 
rodnosti Dalmatinac 
od oca Venancija, od¬ 
vjetnika, vladao je de¬ 
set mjeseci i osamna¬ 
est dana. Taj je u svoje 
vrijeme poslao svetog 
i vjernog opata Marti- 
na s obiljem novca da 
po cijeloj Dalmaciji i 
Istri otkupljuje sužnje 
što su ih bili (nadoš- 
li) pogani zarobili. U 
isto vrijeme sagradi u 
Rimu crkvu blaženim 
mučenicima Valenci¬ 
ju, Anastaziju i mno¬ 
gim drugim mučeni¬ 
cima čije moći je dao 
donijeti iz Dalmacije i 
Istre i pohraniti u spo¬ 
menutoj crkvi pokraj 
lateranske krstionice. 

Dalmacija je osim 
današnje Dalmacije 
obuhvaćala Hercego¬ 
vinu, veći dio Bosne, 

Liku, Krbavu, Gorski 
kotar i Hrvatsko pri¬ 
morje. Tu su već u ono 
doba živjeli Hrvati, a 
spomenuta povijesna 
činjenica svjedoči da je 
život Hrvata bio tada 
toliko sređen, da je papa mogao 
preko svoga delegata poduzeti ta¬ 
kav posao. Jasno je da je papinsko 
poslanstvo došlo u hrvatske kra¬ 
jeve dozvolom hrvatskih vlada¬ 
ra i da je obavilo svoj posao pod 
njihovom zaštitom. Prema tome 
radi se ovdje o službenoj vezi Hr¬ 
vata sa Svetom Stolicom. 

U isto vrijeme Hrvati, koji su 
bili pogani, započeli su se krsti¬ 
ti. Prvi apostol im je bio biskup 
Ivan, kojega je g. 640. u Split po¬ 
slao papa Severin. Za splitskog 
biskupa Ivana povijest Solina od 
Tome Arhiđakona kaže da je po¬ 
čeo uređivati crkvu, a kler promi¬ 


»Bio je vješt ribič. Kad je zakupnik jednom upi¬ 
tao [župnika] Krasnu koliko pastrva znade zagre¬ 
bački ‘škof uloviti, župnik nije smio lagati, a nije 
htio reći ni istinu, pa je odgovorio: ‘Koliko može 
uhvatiti jedan škof.’« 


cati naobrazbu marljivo propo¬ 
vijedajući i vršiti svoje pastirske 
dužnosti. Obilazeći krajeve Dal¬ 
macije i Slavonije obnavljao je re¬ 
čeni Ivan crkve i posvećivao bi¬ 
skupe, organizirao župe i pomalo 
uvodio neuki svijet u katolički na¬ 
čin života. Prema tome, Hrvati su 
prvi od Slavena primili sveto kr¬ 
štenje. 

Djelo krštenja hrvatskog naro¬ 
da tako je uspješno djelovalo da 
je već poslije četrdeset godina (g. 
680.) papa Agaton u spisima VI. 
općeg crkvenog koncila govorio 
o hrvatskoj državi kao o kršćan¬ 
skoj slavskoj državi u kojoj djelu¬ 
ju njegovi suradnici biskupi. 

Nekoliko godina ranije (g. 
659.) papa sklapa s Hrvatima kao 
kršćanskim narodom ugovor o 
kojem je bizantinski car Porfiro- 
genet napisao ovo: ‘Hrvati poslije 
svoga krštenja sastaviše vlastoruč¬ 
ni ugovor i tvrdom se i nepokole¬ 
bivom vjerom zakleše svetom Pe¬ 
tru da neće nikada provaljivati u 
tuđe zemlje i ondje ratovati, već 
će radije u miru živjeti sa svima 
koji će to htjeti. Od pape su dobi¬ 
li obećanje s molitvom da će se za 
Hrvate boriti i biti im u pomoći 
Bog, kad god drugi narodi prova¬ 
le i zarate se na hrvatsko zemljište, 
a Petar Kristov učenik obdarit će 
ih pobjedom.’ 

Ovaj ugovor neke je vrste kon¬ 
kordat , i to je uopće prvi međuna¬ 
rodni ugovor. A povijest svjedo¬ 
či da su se Hrvati zaista sačuvali 
pokraj tolikih osvajačkih ratova i 
u najtežim kušnjama kroz cijelu 
svoju historiju, a stajalo ih to i ne¬ 
izmjernih žrtava.“ 


Dočitavši Sakačevo pismo 
nadbiskup se obratio Deželiću: 
‘No, nije li vam olaknulo na duši? 
Kao da je kroz prekojučerašnje 
crne oblačine sinuo tračak sunca. 
Pomoći će nam Bog i Petar, uče¬ 
nik Kristov!’ 

Dr. Deželić je rekao: ‘Velebno 
nam valja proslaviti 1300. godiš¬ 
njicu kao rođendan kada Hrvati 
spoznaše Krista!’ 

A nadbiskup dr. Stepinac: 
‘Proslava nam ne smije biti puka 
vanjska svečanost, već mora biti 
svjestan čin kulta koji će čitav na¬ 
rod prinijeti Bogu. To neka bude 
vjerska obnova hrvatskog naroda 
u Kristu!’ 

U razgovorima na Planini naj¬ 
više smo i najpodrobnije govo¬ 
rili o našoj katoličkoj akciji (što 
ovamo ne prenosim, govorit ću o 
tome kasnije). 

Mladi nadbiskup dr. Alojzije 
Stepinac već je prije energično od¬ 
lučio da katolička akcija kod nas 


mora biti jedinstvena i njegova. Ili 
će biti takva - ili će početi iznova. 
Tu je odluku diktirao položaj u 
katoličkoj akciji nadbiskupije za¬ 
grebačke i narav stvari; čeznulo je 
i vapilo za njom gotovo sve sve¬ 
ćenstvo, a plod je dugog razmi¬ 
šljanja, mnogih molitava i misa.« 3 

(nastavlja se) 


*• v — Ti - „7 1 

Potpis dr. Alojzija Stepinca u 
spomenici osnovne škole u Du¬ 
goj Resi koju je posjetio 12. lip¬ 
nja 1937. 


3 Odluka jc donesena 12. travnja 1936. 


MOLITVA U ČAST BLAŽENOGA ALOJZIJA STEPINCA, BISKUPA I MUČENIKA 


G ospodine, Bože naš, Ti si 
blaženom Alojziju Stepin- 
cu dao milost čvrsto vjerovati u 
Isusa Krista i spremnost trpjeti 
za njega sve do mučeničke smrti. 
Pomozi nam slijediti njegov pri¬ 
mjer i njegov nauk da bismo lju¬ 
bili Krista kako ga je on ljubio i 
služili Crkvi kako joj je on slu¬ 
žio sve do darivanja vlastitoga ži¬ 
vota za nju. Njegova živa vjera 
u Isusa Krista i postojana ljubav 
prema Crkvi neka nas učvrste u 


borbama života na putu vječno¬ 
ga spasenja. Po njegovu zagovo¬ 
ru udijeli milost svoga blagoslova 
našim biskupima, svećenicima, 
redovnicima i redovnicama, sve¬ 
ćeničkim i redovničkim pri¬ 
pravnicima, našim obiteljima, da 
budu čvrste u vjeri i blagoslov¬ 
ljene novim i brojnijim životi¬ 
ma. Budi utjeha svim starijim 
osobama te pomoć bolesnicima 
i patnicima. Očeve i majke, dje¬ 
cu i mlade očuvaj od unutarnjih 


i vanjskih pogibelji duše i tijela. 
Udijeli milost svećeničkih i re¬ 
dovničkih zvanja našoj župi, na¬ 
šoj biskupiji i Crkvi u Hrvata. 
/Po njegovu zagovoru udijeli mi 
milost... / 

Po Kristu Gospodinu našemu. 
Amen. 

Nakon toga izmoli: Oče naš, 
Zdravo, Marijo, Slava Ocu, sa za¬ 
zivom: Blaženi Alojzije Stepinče, 
moli za nas! 


Sve čitatelje Glasnika i vu grobu, potičemo da se u Svaki dopis na Postulaturu blaženoga 

štovatelje bi. Alojzija Ste- molitvi sjedine sa svim nje- Alojzija Stepinca kojim se priopćuje pn- 

pinca koji su se pismenim govim štovateljima koji su- mijeno uslišanje ili uspomena neka bude 

putem preporučili u zago- djeluju u svetoj misi svakog potpisan te obilježen nadnevkom i mje- 

vor bi. Alojzija Stepinca i 10. u mjesecu u zagrebačkoj stom pisanja. Anonimna se pisma ne ar- 

zatražili molitvu na njego- prvostolnici u 18 sati. hlvira )> V 7 rmci kail žele , ostatl anoni ‘ 

mni neka to napomenu u dopisu. 

»Stepinčevi dani« 
u Bibinjama 


Obljetnica Stepinceve beatifikacije 
na Trnjanskoj Saviti 


U župnoj crkvi Uznesenja BDM u Bi¬ 
binjama održani su u subotu 21. i u 
nedjelju 22. rujna 2013. »Stepinčevi dani«. 
U subotu 21. rujnau 18.30 sati bile su pred¬ 
stavljene knjige koje je o Alojziju Stepincu 
u posljednjih 20 godina pripremila Postu- 
latura bi. Alojzija Stepinca. Temeljem tih 
publikacija o Blaženiku su govorili docent 
dr. Zlatko Begonja, ravnatelj Instituta za 
povijesna istraživanja HAZU-a u Zadru, 
dr. Ante Gverić, ravnatelj Hrvatskog dr¬ 
žavnog arhiva u Zadru, i dr. Juraj Batelja, 
promicatelj postupka za proglašenje sve¬ 
tim bi. Alojzija Stepinca. 

U nedjelju 22. rujnapostulator je u žu¬ 
pnoj crkvi predvodio euharistijska slavlja 
u 8 i u 10.30 sati, tijekom kojih je na teme¬ 
lju biblijskih čitanja vjernicima predočio 
lik bi. Alojzija Stepinca i njegovo znače¬ 
nje za Crkvu i hrvatski narod. 


Župa bi. Alojzija Stepinca na zagrebačkoj Trnjanskoj 
Savici proslavila je u četvrtak 3. listopada po 14. 
put župnu svetkovinu i 15. obljetnicu Stepinčeve 
beatifikacije. Proslava je i ove godine održana bez 
izgrađene crkve. 

S večano misno slavlje u 19.30 sati u predvorju Osnovne 
škole »Jure Kaštelan« predvodio je zagrebački pomoć¬ 
ni biskup Mijo Gorski, liturgijsko pjevanje vodio je do¬ 
maći župni zbor te zbor »Sveti Matej« iz Dugava. 

Prije mise u 18.30 sati na mjestu buduće crkve u par¬ 
ku s upaljenim svijećama molitvom i pjesmom vjernici su 
molili zagovor Majke Božje i bi. Alojzija Stepinca na na¬ 
kanu izgradnje crkve. 

Župa j e 30. rujna hodočastila u zagrebačku prvostolnicu 
na grob bi. Alojzija Stepinca, a nakon mise u 18 sati vjer¬ 
nici su posjetiti zagrebačku bogosloviju. 


Blaženi Alojzije Stepinac u Gornjem 
Proboju (Vitina) 

Povodom četrnaeste obljetnice proglašenja blaženim 
kardinala Alojzija Stepinca u kapelici na novom groblju 
u Gornjem Proboju, u župi Vitina, općina Ljubuški, 
blagoslovljena je 7. listopada 2012. slika blaženog 
Alojzija Stepinca 

D arovatelj nove Blaženiko- 
ve slike obitelj je pokojnog 
Filipa Čuvala, rođena u Gor¬ 
njem Proboju, a s obitelji se u 
28. godini života trajno nasta¬ 
nio u Torontu. Njegova supru¬ 
ga Janja s kćerkom Dražanom i 
sinom Denisom odlučila je ovim 
umjetničkim djelom trajnom sa¬ 
čuvati Filipovu ljubav za rodni 
kraj. Sliku blaženog Stepinca u 
akvarelu (veličine 3x2 m) izra- 



Ante Mamuša, Blaženi Alojzije Stepinac, akvarel, 
3 x2m, 2012., u grobljanskoj kapeli u Gornjem 
Proboju (Vitina) 

kulturi, dječji pjevački zbor 
pod ravnanjem Zdenka Vištice, 
djeca u narodnim nošnjama te 
brojni štovatelji blaženog Aloj¬ 
zija. Fra Mladen Sesar je, aktua¬ 
lizirajući lik blaženog Stepinca, 
u propovijedi istaknuo važnost 
obitelji, koja je temelj svakog 
društva i jamstvo naše među¬ 
sobne povezanosti i ostvarenja. 


dio je akademski 
slikar Ante Mamu¬ 
ša. Potporu za po¬ 
stavljanje nove Blaženikove sli¬ 
ke i organizaciji slavlja dao je 
prof. dr. Ante Čuvalo. 

Misno slavlje predvodio je 
fra Mladen Sesar, župnik župe 
Vitina, a slavlju su nazočili sta¬ 
novnici Proboja i okolnih sela, 
časne sestre, predstavnici jav¬ 
nih vlasti, djelatnici u školstvu i 

Osamdeseta obljetnica (aritasa Zagrebačke nadbiskupije 

U homiliji na misi prigodom 80. obljetnice Caritasa Zagrebačke nadbiskupije u zagrebačkoj 
katedrali 20. listopada 2013. zagrebački nadbiskup kardinal Josip Bozanič posvjedočio je govoreći o 
osamdesetoj obljetnici Caritasa Zagrebačke nadbiskupije da je »Caritas rođen iz objave Božje ljubavi, 
iz susreta s njegovim milosrđem u Riječi koja nam je i sada naviještena kao Radosna vijest«. 


Zatim je nastavio: »Kada 
se sjetimo kolike je ljude Bož¬ 
ja riječ poticala na velika dje¬ 
la, mijenjala živote, dokida¬ 
la neprijateljstva, liječila rane, i 
usmjeravala pogled prema vječ¬ 
nosti, tada je vrijedno zastati i 
dublje osjetiti što u ovome tre¬ 
nutku ima reći nama jer, kako 
piše sveti Pavao Timoteju: ‘Sve¬ 
ta su pisma vrsna učiniti te mu¬ 
drim tebi na spasenje po vjeri, 
vjeri u Krista Isusa’.«Govoreći 
o ulozi bi. Alojzija Stepinca u 
osnivanju Caritasa, reče: »U pr¬ 
vim se godinama svoje povijesti 
Caritas Zagrebačke nadbisku¬ 
pije, građen osobito na temelju 
karitativne revnosti zagrebač¬ 
kih župnika i nošen zauzeto¬ 
šću mladog svećenika Alojzija 
Stepinca, morao suočiti sa svim 
posljedicama društva razdira¬ 


nog ideologijama koje su ostavlja¬ 
le materijalnu i duhovnu pustoš. 
Tako je bilo i kasnije, bilo da je ri¬ 
ječ o nacističkim ili komunistič¬ 
kim progonima. Vrijedno je ista¬ 
knuti da je nadbiskup Stepinac, 
već 1938. godine, osnovao Akciju 
za pripomoć izbjeglicama, poma¬ 
žući organizirano ljudima koje je 
nacizam i fašizam smatrao nepo¬ 
ćudnima. 

Teška se vremena nisu presta¬ 
la nizati. Sačuvani izvještaji iz rat¬ 
nih godina pokazuju koliko su 
se i Nadbiskup i Caritas zalaga¬ 
li i pomagali svima progonjeni¬ 
ma, materijalno, ali i prosvjedima 
protiv nepravednih postupanja, 
protiv neljudskih i bezbožnih za¬ 
kona. To se danas nažalost prešu¬ 
ćuje, baš kao što se prešućuje isti¬ 
na o drugom vremenu u kojem se 
‘Boga nije bojalo, a za ljude nije 


marilo’ - vremenu komunističke 
strahovlade. Dovoljno je pitati se: 
kakav je to bio sustav koji je oti¬ 
mao imovinu čak i karitativnim 
ustanovama, kao što je to bio slu¬ 
čaj s imovinom Caritasa Zagre¬ 
bačke nadbiskupije 1946. godine? 
Kakav je to bio sustav koji je za¬ 
branio rad Caritasa i koji je rav¬ 
natelja Caritasa Zagrebačke nad¬ 
biskupije dr. Vilima Nuka 1947. 
godine osudio na šest godina ro¬ 
bije s prisilnim radom? No, kari¬ 
tativni se rad nije gasio jer Crkva 
ne može bez Caritasa; Crkva živi 
od Duha koji raspiruje uvijek pri¬ 
sutan žar ljubavi. Taj žar osvjet¬ 
ljava i grije, vidi bližnjega pokraj 
sebe i podiže ljude koji su spre¬ 
mni darovati se drugima. No, sve 
je to moguće u Crkvi koja ne pre¬ 
staje moliti. Tada i mali znakovi 
postaju velika viđenja.« 


Proslavljena 100. obljetnica posvete župne 

crkve u Krašiču Kardinal Bozanić podijelio je Sveto pismo 

budućim krizmanicima, 15. prosinca 2013. 


U nedjelju 15. prosinca 2013. 

proslavljena je 100. obljetni¬ 
ca posvete župne crkve Presvetog 
Trojstva u Krašiču i 105. obljetnice 
rođenja mučenice s. Žarke Ivasić, 
rođene Krašićanke. Svečano mi¬ 
sno slavlje u suslavlju sa 16 sveće¬ 
nika predvodio je zagrebački nad¬ 
biskup kardinal Josip Bozanić. 

U obraćanju brojnim vjerni¬ 
cima koji su se okupili na slav¬ 
lje kardinal se osobito osvrnuo 
na poveznaost blaženog Alojzija 
i krašićkih župljana koji su mu za 
vrijeme sužanjstva bili utjeha, ra¬ 
dost i ponos. Štovoše, komunistič¬ 


ka ih je vlast zbog vjernosti svome 
patničkom Natpastiru zapostav¬ 
ljala, ponižavala i zatvarala. Imaju¬ 
ći to u vidu, kardinal Bozanić reče: 
»Blaženi Alojzije je vaš ponos! 
Stoga budite ponosni na njega, ali 
nemojte zaboraviti da je on i vaša 
obveza. U Crkvi to uvijek ide tako 
- tko više prima, od njega se više 
i očekuje. Uz ime Krašić, čiju po¬ 
svetu župne crkve proslavljamo, 
vezano je ime bi. Alojzija. Stoga, 
kada se drugima koji vas susreću, 
predstavite da ste iz Krašića, i oni 
na neki način po vama dolaze do 
bi. Alojzija. Zbog toga smo svi po¬ 



zvani, a posebno vi, da bi. Alojzija 
slijedite u svom i po svom svaki¬ 
dašnjem kršćanskom životu. I vi, 
dragi mladi i draga djeco, budite 
ponosni i na svoju župnu crkvu, 
i na svijetle likove ove Crkve kao 
što su bi. Alojzije i s. Žarka Ivasić. 
Molite im se i nastojte svojim ži¬ 
votom iz dana u dan potvrđivati 
da ste Krašićanci, da ste Stepinče- 
vi, da je on vaš, da ste vi njegovi.« 

Preminuo msgr. Josip Šimac, 
veliki štovatelj bi. A. Stepinca 


Mons. Josip Šimac, umirov¬ 
ljeni vološćanski župnik, rođen 
je Donjem Jelenju 2. srpnja 1939. 
Pohađao je pazinsko sjemenište, a 
na Bogoslovnom fakultetu u Za¬ 
grebu diplomu je stekao 1966. 
godine. Za svećenika je zaređen 
29. lipnja 1965. Poslijediplom¬ 
ski studij pohađao je u Rimu. Bio 
je profesor na Teologiji u Rije¬ 
ci i predstojnik Katehetskog ure¬ 
da Riječke nadbiskupije. Tijekom 
cijeloga svoga svećeničkog života 
bio je omiljen među vjernicima, 
volio je ljude, bio je »čovjek od 
naroda« i veliki domoljub. Bio je 
graditelj i obnovitelj crkava, među 
njima i one u Rukavcu (1978- 
1982.) posvećene sv. Luki, koju 
je podigao iz pepela. Kao župnik 
služio je u Svetome Jurju, Lukovu 
Otočkom, Rukavcu, Matuljima i 
Voloskom, gdje je proveo više od 
tri desetljeća u Župi sv. Ane, na¬ 
kon čega je umirovljen 2010. go¬ 
dine. Upravo toj župi posvetio je 
najveći i najupečatljiviji dio svoga 
pastoralnog angažmana. Pokre¬ 
nuo je brojne pastoralne inicija¬ 
tive, od kojih se ističu Stepinče- 
vi dani u Voloskom. Brinuo se i 
za materijalne uvjete života župe. 
Posebno je vrijedno spomenuti 
izgradnju i uređenje Pastoralnog 
centra bi. Alojzija Stepinca. 


Umro je u sušačkoj bolnici, 
14. rujna 2013. Misu i sprovod¬ 
ni obred 17. rujna u župnoj crkvi 
sv. Mihovila u Gornjem Jelenju 
predvodio je riječki nadbiskup 
Ivan Devčić, a suslavili su gospić- 
ko-senjski biskup Mile Bogović 
i porečki i pulski biskup u miru 
Ivan Milovan, obojica školski ko¬ 
lege pokojnika. 

Oproštajne riječi nakon mise 
uputila su i dvojica biskupa te 
predstojnik Teologije u Rijeci dr. 
Božidar Mrakovčić, bakarski de¬ 
kan Petar Zeba i u ime župljana 
Voloskog Ivan Lesinger. Rektor 
Svećeničkog doma mons. Niko¬ 
la Uravić, koji mu je, uz sestru, 
u posljednjim danima boravka 
u Domu i u bolnici bio najbliži, 
posvjedočio je kako je pokojni 
mons. Šimac strpljivo i s vjerom 
podnosio sve poteškoće, bol i ne¬ 
moć. Životopis pokojnika proči¬ 
tao je generalni vikar mons. Emil 
Svažić. 

U sprovodnim obredima su¬ 
djelovao je i promicatelj postupka 
za proglašenje svetim bi. Alojzija 
Stepinca zahvalan pokojnom sve¬ 
ćeniku Šimcu za neumorno šire¬ 
nje istine o Blaženiku. Takav je on 
bio među pitomcima Papinskog 
hrvatskog zavoda sv. Jeronima u 
Rimu, u radu s ljudima i djeluju¬ 



ći na župama. Godinama je u 
župnoj crkvi sv. Ane i Župnom 
pastoralnom centru bi. Alojzi¬ 
ja Stepinca u Voloskom, u hote¬ 
lu Adriatic u Opatiji i na Slatini 
okupljao stotine vjeroučenika 
osnovnih i srednjih škola na na¬ 
tjecanje - kviz o Alojziju Ste- 
pincu, a program su upotpu¬ 
njavala Kulturno-umj etnička 
društva s nastupom djece, mla¬ 
dih i odraslih. Potaknuo je lite¬ 
rarno stvaralaštvo i utjecao na 
brojne umjetnike da Blaženi- 
kov lik prikažu u slici ili reljefu, 
u domaćem narječju i književ¬ 
nom izričaju. Tako su njego¬ 
vim entuzijazmom i dobrotom 
brojnih dobrotvora, u ne baš 
sklono vrijeme takvom aposto- 
latu u Opatiji i Rijeci, nastala li¬ 
terarna i umjetnička ostvarenja, 
koja su prinos kršćanskoj ba¬ 
štini hrvatskog Kvarnera. Pre- 
poručamo čitateljima Glasnika 
da se dragog pokojnika sjete u 
svojim molitvama. 


KjSATUjA-PtTRABATlUA 

JURAJ BATELJA- PETRA BATELJA 

C Bogorodica 
Zaštitnica u CŠČrmta 

TEOLOŠKI I POVIJESNOUMJETNIĆKI PRISTUP 

ŠŠŠhe GUcther GŠ)f <^cd 
ŠGratectress A.moncjst ŠŠŠhe ĆŠroats 

A THEOLOGICAL AND ART H I STO RY APPROACH 



OŠ ao što se hodočasnici stoljećima okupljaju privučeni magnetskom 
privlačnošću Marijina hodočasničkoga zagrljaja u starim središtima poput 
srednjovjekovnih Oštarija (Otoka) i Trsata ili novovjekovnih Sinja, Aljmaša 
ili Marije Bistrice..., tako su se i pod Bogorodičin zaštitnički plašt utekli 
naručitelji, povijesne osobe, članovi bratovština, vjernici-zavjetnici, i to u 
rasponu od gotovo pola tisućljeća. Autori ove knjige podsjećaju na mari¬ 
jansku ikonografiju koja je vrhunac doživjela u vrijeme razvijenoga sredn¬ 
jega vijeka, ali i danas može začarati gledatelja i vjernika. Mons. dr. sc. Juraj 
Batelja i Petra Batelja priveli su suvremenoga čitatelja i vjernika ponovno 
pod Marijin plašt, otkrivši mu brojna likovna svjedočanstva o tome da su 
njezinu zaštitničku sigurnost uživali naraštaji predaka 


INFORMACIJE I NARUDŽBE: Juraj Batelja, Kaptol 31, Zagreb,e-mail: jbatelja@gni3il.com 

Muzej bi. Alojzija Stepinca, Zagreb, Kaptol; tek: 01/4894 879; e-mail: muzejstepin3c@zg-nadbiskup1ja.hr 

U vječnost se preselio o. Ante STANTIĆ 


U petak 6. prosinca 2013. u 
Gospodinu je preminuo o. 
dr. Ante od Djeteta Isusa (Stan- 
tić), karmelićanin. 

Rođen je 4. ožujka 1919. u 
Đurđinu kraj Subotice. U kar- 
melski red stupio je 6. rujna 1937. 
u Somboru. Prve redovničke za¬ 
vjete položio je 7. rujna 1938. u 
Czerni (Poljska), a svečane 15. 
listopada 1941. u Rimu. Za sve¬ 
ćenika je zaređen 4. srpnja 1943. 
u Rimu. O. Stantić bijaše u do¬ 
movini i u Rimu suradnik u ka¬ 
nonskom postupku proglašenja 
svetim sluge Božjega Alojzija Ste- 
pinca. Čitateljima Glasnika dono¬ 
simo nekoliko njegovih zaključa¬ 
ka iz opsežne prosudbe (votuma) 
»Pisana ostavština kardinala Aloj¬ 
zija Stepinca - Katolički list 1934.— 
1945. g.«: 

»Prikaz o pisanoj ostavštini 
kard. Alojzija Stepinca, zagrebač¬ 
kog nadbiskupa, obuhvaća raz¬ 
doblje koje teče od lipnja godine 
1934. pa sve do godine 1945. 

Prikaz se ograničava samo na 
dokumente koji su tiskani u kato¬ 
ličkom časopisu Katolički list a od¬ 
nosi se na spomenuto razdoblje. 
Katolički list je izlazio u Zagrebu 
svakog četvrtka, a u njemu su re¬ 
dovito tiskani bilo službena priop¬ 
ćenja Zagrebačke nadbiskupije kao 
što su to okružnice, bilo propovije¬ 
di koje je održao kard. Stepinac sve 
do dolaska komunista na vlast. 

Prije nego što pristupim obra¬ 
di ove pisane ostavštine zagrebač¬ 
kog nadbiskupa i kardinala Aloj¬ 
zija Stepinca, smatram potrebnim 
istaknuti da ta baština ima pasto¬ 
ralno obilježje, da zapravo daje 
uvid u cjelokupnu pastoralnu dje¬ 
latnost ovog zagrebačkog nad¬ 
biskupa koji je živio i djelovao u 
vrlo teškim vremenima za Crkvu 
u Hrvata. Iako ova dokumentaci¬ 
ja obuhvaća uglavnom cjelokupni 


pastoralni rad, ona ipak mora biti 
nadopunjena i drugim izvorima 
koji nam nisu stigli preko Katolič¬ 
kog lista. 

Rad kojem odgovorno pristu¬ 
pam, imat će više točaka koje radi 
boljeg pregleda odmah na počet¬ 
ku priopćujem. 

1. Bibliografska obrada pisa¬ 
ne ostavštine kard. Stepinca od¬ 
nosi se na godišta Katoličkog lista 
od lipnja 1934., kada je imenovan 
nadbiskupom koadjutorom, pa 
sve do ožujka 1945. godine. Bibli¬ 
ografska obrada svrstana je pod 
nazive: a) propovijedi; b) okruž¬ 
nice; c) nagovori i prigodne riječi; 
d) članci. 

Propovijedi koje donosi Ka¬ 
tolički list na svojim stranicama 
uglavnom su tiskane u cijelosti, 
a prigodni nagovori samo djelo¬ 
mično kako su ih prenijeli kroni¬ 
čari. 

Okružnice imaju svaka svoj re¬ 
gistarski broj, a odnose se uglav¬ 
nom na smjernice za pastoralni 
rad u Zagrebačkoj nadbiskupiji 
ili priopćuju određene vijesti, pri¬ 
mjerice o knjigama koje su izišle, 
a vrijedne su da ih upoznaju sve¬ 
ćenici ili puk. Članke su uglav¬ 
nom pisali suradnici Katoličkog 
lista , a to su redovito bili novina¬ 
ri zaduženi da izvješćuju o radu 
nadbiskupa i Nadbiskupskog du¬ 
hovnog stola. 

Želim upozoriti da je biblio¬ 
grafska obrada pisane ostavštine 
tako uređena da već iz nje mo¬ 
žemo steći uvid u mnogobrojne 
i raznovrsne aktivnosti kard. Ste¬ 
pinca i da zato može poslužiti ne 
samo »panoramičnom uvidu« u 
njegov rad nego i kao nadopuna 
onim dokumentima koji će biti 
izričito citirani u prikazu koji će 
slijediti bibliografskoj obradi! 

2. Kako bi cjelokupna pasto¬ 
ralna djelatnost i njezini sadržaji 



bili što pregledniji i uočljiviji, svr¬ 
stao sam ih pod slijedeće nazive: 

- Općenito o programu pastoral¬ 
nog rada kard. Alojzija Stepinca 

- Svećenički podmladak i svećenici 

- Gradnja novih župnih crkava 

- Obitelj u središtu plana 

- Pastoralne inicijative protiv po¬ 
roka 

- Inicijative za upoznavanje vjer¬ 
skih istina 

- Pažnja i briga za katolički tisak 

- Pastoralna briga za elitne skupine 
mladih vjernika 

- Pastoralni rad u kontekstu ideo¬ 
loških gibanja 

- Pastoralna nastojanja tijekom II. 
svjetskog rata 

- Karitativni rad 

- Prijelazi inovjeraca na katoličku 
vjeru 

- Stajališta u odnosu na državno- 
političku i nacionalnu zajednicu 

- Privrženost Sv. Stolici 

- Lik kard. Alojzija Stepinca kao 
pastira Crkve.« 1 

U zaključnim mislima o. Stan¬ 
tić je ustvrdio: »Po Nadbiskupo¬ 
voj revnosti, po kojoj je poduzeo 
toliko inicijativa i od kojih nije 
odustao sve dok je mogao djelo¬ 
vati, smatram da je živjela Crkva u 
Hrvata kroz mnoge godine kada je 
komunistički režim došao na vlast 
u drugoj Jugoslaviji. Stoga on nije 
bio samo zvijezda koja se tek po¬ 
kazala i nestala, nego ona koja je 
obasjavala našu Crkvu i davala joj 
snagu kroz pola stoljeća, a obasja- 
vat će je i dalje kad ga Crkva ubroji 
među svoje svete.« 2 


1 CP, sv. XLIX, str. 5.-6. 

2 Isto, str. 44. 

S bi. Alojzijem Stepincem 
u Port-au-Prince 


Mons. Valentin Pozaić sa s. Liberijom i s. Anom 
pred zemnim ostatcima bi. Alojzija Stepinca u 
zagrebačkoj prvostolnici nakon molitve za sretan 
polazak u misije u Haiti 


U utorak 7. siječnja 2014. u za¬ 
grebačkoj katedrali u 8 sati 
ujutro mons. Valentin Pozaić, po¬ 
moćni biskup zagrebački, pred¬ 
vodio je svetu misu uz odlazak s. 
M. Liberije (Luče) Filipović i s. M. 
Ane Uložnik iz Družbe služavki 
Maloga Isusa na misijsku postaju 
u Haiti. Odabir zagrebačke kate¬ 
drale za ovo slavlje povezan je uz 
bi. Alojzija Stepinca kojemu su se¬ 
stre te družbe više od osam godi¬ 
na olakšavale krašićko sužanjstvo 
i nošenje zatvorskog križa. 

Nakon mise s. Liberija i s. Ana 
zajedno sa sestrama koje su su¬ 
djelovale u misnom slavlju oku¬ 
pile su se oko Blaženikova groba 
i tada je svima postajala jasnijom 
poruka bi. Alojzija Stepinca zabi¬ 
lježena u pismu bogoslovu Josipu 
Frkinu 7. rujna 1955. da »katolič¬ 
ke misije nisu nikakav izum ljud¬ 
ski, nego im je temelj udario sam 
Božanski Spasitelj kad je nakon 
svoga uskrsnuća dao apostolima 
nalog: ‘Pođite, dakle i učinite mo¬ 
jim učenicima sve narode krsteći 
ih u ime Oca i Sina i Duha Sve¬ 
toga i učeći ih čuvati sve što sam 
vam zapovjedio! (Mt 28,18-20).’« 

Štoviše, gledajući te dvije Hr¬ 
vatice koje se dotiču njegova 
groba pred odlazak u nepozna¬ 
to mjesto, nepoznate krajeve i 
među njima nepoznate ljude, ali 
Bogu poznate, mogao se oćutjeti 
njegov apostolski žar kojim je u 


istom pismu upozo¬ 
rio: »Primjedba ne¬ 
kih - imamo misija u 
vlastitoj domovini i 
dijecezi - jest odviše 
kratkovidna. Svima 
je poznato da i Fran¬ 
cuzi imadu danas i te 
kakovih misija kod 
kuće, s obzirom na 
toliku dekristijaniza- 
ciju javnog života (a 
to se može reći i o nekim drugim 
zemljama) pa ipak vidimo, da oni 
velikodušno šalju brojne svoje si¬ 
nove i kćeri u vanjske misije, a si¬ 
gurno i u uvjerenju, da će se i na 
njihovom narodu ispuniti obe¬ 
ćanje Gospodnje: T)ajite i dat će 
vam se!’ (Lk 6,38). Nerazborito je 
poimanje, da je slanjem pojedinog 
svećenika ili časne sestre u misije, 
dotični posve izgubljen za vlastitu 
domovinu. Tko tako misli taj ne 
shvaća pravo što je Mistično tije¬ 
lo Kristovo, što je Kristova Crkva 
(...). Ja nipošto ne smatram izgu¬ 
bljenima za našu domovinu one 
misionare isusovce i franjevce i ra¬ 
zne časne sestre, što djeluju u da¬ 
lekim poganskim zemljama, nego 
naprotiv smatram to posebnim 
blagoslovom za našu domovinu 
prema gore rečenom načelu.« 1 
Nakon što je protumačio li¬ 
turgijska čitanja dana i predočio 
zemlju i misijsku postaju novih 
misionarki, mons Pozaić je ista¬ 
knuo: »U glavnom gradu, Port- 
au-Princeu živi više od 900 tisu¬ 
ća stanovnika. Svećenik hrvatske 
misije iz Sjedinjenih Američkih 
Država (New Jersey) vlč. Gior- 
dano Belanich ondje je osnovao 
sirotište - zavod za prihvat dje¬ 
ce bez roditelja i nazvao ga: Cen¬ 
tar ‘Alojzije Stepinac’; u njemu je 


1 AR sv. XII, str. 344.-345. 


trenutno smješteno 48-ero djece. 
Poziv za rad i odgoj djece u tom 
centru uputio je tamošnji nadbi¬ 
skup mons. Guire Pauland, a pri¬ 
hvatile su ga dvije hrvatske časne 
sestre: s. Liberija Luča Filipović i 
s. Ana Uložnik, služavke Malo¬ 
ga Isusa, Provincije Bezgrješnog 
začeća BDM iz Sarajeva. Prati ih 
provincijalna glavarica s. M. Ad- 
mirata Lučić. 

Sestre su prihvatile poziv te 
žele i u tom dijelu svijeta živjeti 
svoju karizmu, svoju posebnost 
- ‘sudjelovati u životu Crkve bri¬ 
nući se za nejaku Isusovu braću: 
bolesne, siromašne, napuštenu 
djecu i stare osobe’ (Obnovlje¬ 
ne Konstitucije Družbe, Zagreb, 
1986. čl.5). 

Ime ove družbe - Služavke 
Maloga Isusa - sadrži njezinu po¬ 
sebnost koju duguje mističnom 
iskustvu svoga Utemeljitelja - pr 
voga sarajevskog nadbiskupa Jo¬ 
sipa Stadlera. 

Stadlerov je život bio trajna 
kontemplacija ljubavi Božje koja 
se očitovala u liku malenoga Dje¬ 
teta u jaslama koga je gledao u 
svakom siromahu. 

To je ‘mistika otvorenih očiju’, 
po kojoj sestre prepoznaju Krista 
u malenima i nastoje mu služiti 
svim srcem. Uzor im je odrasta¬ 
nje i odgoj Isusa u krugu obitelji 
Marije i Josipa. 

Prije odlaska u Haiti, u Centar 
‘Alojzije Stepinac’ za djecu bez 
roditelja, sestre misionarke željele 
su posjetiti zagrebačku katedralu 
i na grobu blaženoga Alojzija Ste¬ 
pinca preporučiti sebe i svoj bu¬ 
dući njegovu zagovoru. 

I neka ponesu sa sobom svete 
uspomene s ovoga svetog Groba. 

Molitvi sestara na ovoj svetoj 
misi i mi se s radošću pridružuje¬ 
mo. Amen. 

Moći bi. Alojzija Stepima 



U subotu 14. prosinca 2013. 

godine u svečanom euhari- 
stijskom slavlju zagrebački nad¬ 
biskup kardinal Josip Bozanić 
posvetio je glavni oltar župne cr- 


u župi sv. Klare Djevice 

kve sv. Klare Djevice u novo- 
zagrebačkom naselju Sv. Klara 
i blagoslovio novopostavljeni 
ambon. Na radost brojnih vjer¬ 
nika, koji su do posljednjeg 
mjesta ispunili crkvu i prostor 
ispred nje, u novi oltar položene 
su moći bi. Alojzija Stepinca da 
vjernike podsjećaju na vjernost 
Isusu Kristu i njegovoj Crkvi. 

Srdačnu dobrodošlicu kardi¬ 
nalu, prisutnim svećenicima i žu- 
pljanima ove drevne župe izrekao 
je domaći župnik vlč. Darko Pu- 


žin. U nadahnutoj homiliji kar¬ 
dinal se, slijedeći naglaske misnih 
čitanja, osvrnuo na aktualno sta¬ 
nje u Crkvi i društvu, potičući sve 
prisutne na zauzetije uključivanje 
u svjedočenje vjerničkoga života. 

Misno slavlje uveličao je žu¬ 
pni mješoviti zbor svojim sklad¬ 
nim pjevanjem, a ljepotu bogat¬ 
stva tradicije ovoga kraja pokazali 
su članovi mjesnih KUD-ova i 
članovi DVD-a koji su došli u na¬ 
rodnim nošnjama odnosno sve¬ 
čanim odorama. 


MOLITVENA ZAJEDNICA BLAŽENOGA ALOJZIJA STEPINCA 


Već sedmu godinu u Zagrebu djeluje Molitvena zajednica blaženoga Alojzija Stepinca. To je skupina 
katoličkih vjernika koja nastoji živjeti evanđelje nadahnuta primjerom bi. Alojzija Stepinca. Do sada se 
u zajednicu uključilo oko 5000 molitelja. Ta naša braća i sestre nastoje molitvom, praćenom savjesnim 
kršćanskim životom, pridonijeti vlastitoj osobnoj duhovnoj formaciji, a time i duhovnoj i moralnoj 
obnovi Crkve u Hrvata i samoga hrvatskoga naroda, na temeljima četrnaeststoljetne katoličke baštine. 


Tko može postati članom i što čini član Molitvene 
zajednice bi. Alojzija Stepinca? 

Svaki se kršćanin može uključiti u Molitvenu za¬ 
jednicu blaženoga Alojzija Stepinca, koja promiče 
molitveni život, duhovne vrijednosti i širi Kristovu 
ljubav u sva područja javnoga života, kako je to činio 
i bi. Alojzije. 

Prijavnica se može naručiti na sljedećoj adresi: 

Zajednica štovatelja 
BLAŽENOGA ALOJZIJA STEPINCA 
10000 Zagreb, Kaptol 31 
tel. (01) 4894879 

Svaki štovatelj blaženoga Alojzija Stepinca uklju¬ 
čen u ovu molitvenu zajednicu moli: 

■ za čast i proslavu Isusa Krista i Katoličke Crkve 

■ za čvrstoću osobne vjere i vjernosti Isusu Kri¬ 
stu i Crkvi 


■ za svoje osobne nakane i potrebe 

■ za domovinu Hrvatsku i svakoga čovjeka 

■ za očitovanje i potvrdu svetosti bi. Alojzija Ste¬ 
pinca u postupku njegove kauze za proglašenje 
svetim. 

Uz molitvu svaki štovatelj bi. Alojzija Stepinca 
uključen u ovu molitvenu zajednicu svojim radom 
nastoji: 

■ savjesno obavljati svoje svakodnevne obveze 

■ svjedočiti kršćanske istine u privatnom i javnom 
životu 

■ surađivati s Postulaturom u promicanju blaže- 
nikova glasa svetosti 

■ sudjelovati svakoga 10. dana u mjesecu u slavlju 
svete mise ili na molitvenom sastanku 

■ darom i žrtvom pridonositi uspješnom dovršet¬ 
ku postupka za proglašenje svetim bi. Alojzija 
Stepinca. 


S vjerom u Općinstvo svetih članovi »Zajednice štovatelja blaženoga Alojzija Stepinca« mole za svoje 
potrebe i potrebe braće ljudi, osobito za ozdravljenje bolesnih i obraćenje nevjernika. Posebna nakana 
njihovih pobožnosti je molitva da blaženi Alojzije Stepinac bude što prije proglašen svetim. 












Svjedok riječju i životom - ulijevao je narodu pouzdanje i davao utjehu 

Narod vam to nikada 
neće zaboraviti 

Bezočnost komunističke vlasti prema hrvatskom narodu i Katoličkoj Crkvi kardinal Stepinac je u govoru 
na sudu 3. listopada 1946. predstavio i ovom rečenicom: »Ponovno tvrdim: u nijednoj drugoj civiliziranoj 
državi ne bi se tako sudilo. Svećenik Povoljnjak ubijen je bez suda kao pseto na cesti. Isto i sa okrivljenim 
časnim sestrama. U nijednoj drugoj civiliziranoj državi ne bi ih se na smrt sudilo, nego najviše na zatvor. 
Vi ste učinili fatalnu pogrješku što ste pobili svećenike. Narod vam to neče nikada zaboraviti.« 



Z bog sustavne šutnje u hrvat¬ 
skoj društvenoj javnosti, mo¬ 
guće i političkom moći na¬ 
metnutoj, nastavljamo u našem 
Glasniku rubriku »Narod vam 
to nikada neće zaboraviti«. Bez 
ikakve namjere da se bilo koga 
ozloglašuje ili nerazumno optu¬ 
žuje dužni smo čuvati svijest o 


ljudima koji su svoje živote ut¬ 
kali u slobodu Crkve i samobit¬ 
nost hrvatskog naroda. Naime, 
ti su svećenici vršili svoju duž¬ 
nost prema Bogu i vlastitome na¬ 
rodu u razdoblju kad su tzv. »an- 
tifašisd« stvarali, prema riječima 
Josipa Broza Tita u razgovoru s 
nadbiskupom Stepincem 4. lip¬ 


nja 1945., »južnoslavensku zajed¬ 
nicu naroda na temelju bratstva i 
jedinstva«, dok su zastupnici hr¬ 
vatske države i njezine samostal¬ 
nosti tada bili proglašavani veleiz- 
dajicama i neprijateljima naroda, 
odvođeni na vojne i prijeke sudo¬ 
ve, na dugogodišnja tamnovanja 
ili ubijeni. 

Vladimir Kargačin 

39 godina, kateheta u Gospiću. Rođen je 17. travnja 
1906. u Novom Vinodolskom. Školovao se u Zagrebu i 
Senju, studij teologije završio je u Ljubljani. Za svećeni¬ 
ka je zaređen 1931. godine. Bio je kapelan na Trsatu, u 
Novom Vinodolskom, Bribiru i Gospiću, a 1936. ime¬ 
novan je gimnazijskim katehetom u Gospiću. Partizani 
su ga uhitili i metkom u potiljak strijeljali u Gospiću 4. 
travnja 1945. 


Bogomil Krusic 

33 godine, župnik u Saborskom. Rođen je 22. ruj¬ 
na 1910. u Celju. Po narodnosti je bio Slovenac. Do¬ 
šao je u Riječko-senjsko-modrušku biskupiju, kojoj 
je tada nedostajalo svećenika. Za svećenika je zaređen 
godine 1937. Bio je kapelan u Brinju i upravitelj župa 
u Dabru, Letincu, Krasnom, Kuterevu i Švici, a 1942. 
imenovan je župnikom u Saborskom. Partizani su ga 
mobilizirali, a četnici ubili u siječnju 1943. godine. 


Dragutin Kukali 

46 godina, župnik i dekan u Gospiću. Rođen je 17. svibnja 1899. 
u Crikvenici. Školovao se u Zagrebu i Senju, gdje je godine 1922. 
zaređen za svećenika. Služio je kao kapelan i kateheta u Mrko- 
plju, zatim u Ogulinu. Župnik u Slunju i Blagaju, a 1940. imeno¬ 
van je župnikom i dekanom u Gospiću. Godine 1942. postao je 
biskupski delegat za Gospićki, Perušićki i Udbinski dekanat. Bio 
je istaknuti katolički i liturgijski pisac. Partizani su ga, bez ikakva 
suda, zaustavili u mostu na Gospiću odveli ga do prvoga rova i is¬ 
palili mu metak u potiljak. Bilo je to 5. travnja 1945. 








Ivan Perhać 

62 godine, župnik u Kratečkom. Rođen je 8. rujna 188f 
u Goričanu od oca Adama i majke Marije, r. Kočandi. 
Školovao se u Goričanu, Velikoj Kaniži i Zagrebu. Za 
svećenika je zaređen 1910. u Pečuhu, gdje je prvi dio svo¬ 
jega svećeničkog života provodio u službi po raznim žu¬ 
pama u Pečuškoj biskupiji u Mađarskoj. Godine 1926. 
prešao je u Zagrebačku nadbiskupiju i obavljao službu 
župnika u Dekanovcu, a zatim u Kratečkom, gdje su ga 
uhitili hrvatski komunisti i osudili na dvadeset godina 
robije. Izdržavao je robiju u logoru u Staroj Gradiški, 
gdje je zbog teških uvjeta umro 17. svibnja 1947. godine. 


20 Narod vam to nikada neće zaboraviti 


.foon Ljubo Magat 

28 godina, župnik u Barbatu. Rođen je 2. siječnja 1915. 
u Zadru od oca Marka i majke Josipe, rođ. Crvarić. 
Gimnaziju je završio na Školjiću, kod Preka na otoku 
Ugljanu, kod franjevaca trećoredaca glagoljaša. Poslije 
toga otišao je u novicijat na Krk i položio redovničke 
zavjete, ali je poslije tri godine razriješen. Bogosloviju 
je završio u Zadru. Za svećenika je zaređen 1940. u ši¬ 
benskoj katedrali, a zaredio ga je šibenski biskup dr. Je¬ 
ronim Mileta. Prva i jedina župa kojom je upravljao bila 
je župa Barbat na otoku Pagu. Domaći komunisti su ga, 
poslije prijetnji i zlostavljanja, odveli s Paga u Otočac, 
gdje je krajem 1943. strijeljan. 


35 godina, župnik u Slunju. Rođen je u Đakovu 
godine 1910. Za svećenika je zaređen 1933. go¬ 
dine. Bio je kapelan u Perušiću, upravitelj župa 
u Modrušu i Gračacu, a 1940. imenovan je žu¬ 
pnikom u Slunju. Partizani su ga uhvatili i po¬ 
gubili 1945. godine. 


Ivan Nikšić 

V 


alko Valerijev 

34 godine, župnik u Dračevici. Rođen je 8. srpnja 
1911. u Ložišću na Braču od oca Ivana i majke Fran¬ 
ke r. Sapunar. Poslije gimnazije i bogoslovije u Splitu 
godine 1936. zaređen je za svećenika Hvarske bisku¬ 
pije. Posljednju službu obavljao je kao dušobrižnik u 
Dračevici na Braču. Ubijen je, kao i tisuće Hrvata, u 
lipnju 1945. u bleiburškoj tragediji. 



DAROVI ZA POKRIĆE TROŠKOVA U POSTUPKU PROGLAŠENJA SVETIH 

BL. ALOJZIJA STEPINCA 

Nakon objavljivanja zadnjega broja Glasnika svoj dar za pokriće troškova u postupku za proglašenje sve¬ 
tim kard. Alojzija Stepinca uručili su ovi darovatelji: Josip KRALJ - Zagreb; Francek BREBRIC - Zagreb; 
John HRDI - Cleveland (Kanada); Ljerka EŠKINJA; Jure DŽAJA - Stobreč; Damir BOROVČAK - Za¬ 
greb; Irena SLIŠKOVIĆ - Trilj; Ivanka ŠIJAKOVIĆ - Zagreb - Susedgrad; Ana Marija LABOŠ - Zagreb 


Uplatu i pretplatu za Glasnik i svoj dar za pokriće troškova u postupku za proglašenje svetim kardi¬ 
nala Alojzija Stepinca možete poslati preko Zagrebačke banke na ime: 

Postulatura kard. Stepinca i kunski račun: 2360000-1101605758 
ili iz inozemstva i domovine u devizama na sljedeći konto: 

ZAGREBAČKA BANKA d. d. - ZAGREB 
SAMOBORSKA 145 - HRVATSKA 

SWIFT: ZABAHR 2X 

KORISNIK: NADBISKUPIJA ZAGREBAČKA 
POSTULATURA BLAŽENOG ALOJZIJA STEPINCA 
KAPTOL 31 - ZAGREB 

IBAN: HR 40 23600001101605758 



Članovi udruge Molitveni vijenac Kra¬ 
ljice Obitelji obavljaju pobožnost križ¬ 
noga puta u Krašiću, 8. listopada 2013. 
Molili su blagoslov hrvatskim obitelji¬ 
ma i domovini. Toga dana misno slavlje 
predvodio je mons. Juraj Batelja po prvi 
put u misnici župe s likom bi. Alojzija 
Stepinca. 
















20 Svjedočanstva 



BI. Alojzije Stepinac 
u Samari« 


Od prvoga pisanoga spomena 1334. godine župa sv. Katarine Aleksandrijske u Samarici, smještena na 
sjeverozapadnim obroncima Moslavačke gore, preživjela je tijekom svoje povijesti mnoge burne i teške 
dane. U vrijeme turskih osvajanja početkom 16. stoljeća potpuno je razrušena i raseljena, a povratkom 
stanovništva na ove prostore ponovno je u njoj 1721. godine uspostavljena župa. U godinama koje slijede u 
Samarici je na mjestu nekadašnje kapele izgrađena prekrasna barokna crkva, a župa doživljava svoj duhovni 
i materijalni uspon kao jedno od važnijih mjesta u ustroju tadašnje Vojne krajine. Oko 1770. godine u 
Samarici već postoji škola za obrazovanje krajiških časnika i činovnika, a ime ove male župe svojim je trima 
knjigama početkom XIX. stoljeća široj javnosti predstavio svećenik i jezikoslovac vlč. Josip Ourkovečki. 


Stanje župe godine 1935. 

U Prvom svjetskom ratu gine 
40-ak samaričkih muževa, što je 
zasigurno utjecalo i na negativne 
trendove i stagnaciju života koja 
je potom uslijedila na ovom po¬ 
dručju. O jadnom i zapuštenom 
stanju Samarice svjedoči i zapis 
vlč. Ludovika Slamnika iz župne 
spomenice, kojemu je u veljači 
1935. godine upravo nadbiskup 


koadjutor dr. A. Stepinac povje¬ 
rio upravljanje ovom župom. O 
okolnostima toga događaja svo¬ 
jom rukom vlč. Slamnik bilježi: 

Kad sam došao prvi puta u 
Selo, bilo je krasno vrijeme tj. 16. 
II. 35. Kad dođem u župni dvor, 
baš dobijem privremenog upravi¬ 
telja g. župnika Lista Aleksu. On 
mi pokaže sve što god ima na fa- 


rofu. Vodi me na tavan kao i u po¬ 
drum. Pa imao sam što vidjeti. Sto 
se tiče inventara, takoreći ništa: je¬ 
dan razbijen stolac i pisaći stol, or¬ 
mar za knjige sa polupanim sta¬ 
klima, a unutra zaprašene knjige i 
akti. Knjižnica sama ne vrijedi ni¬ 
šta jer nema nikakvih knjiga osim 
par starih, od moljaca razdrapa- 
nih misala i molitvenika. 


GLASNIK POSTULATURE BROJ 1 /2014. 







42 


ALOJZIJE STEPINAC 



BLAŽEN 






Biskupski pečat i potpis nadbisku¬ 
pa koadjutora Alojzija Stepinca 



U sobama sve prazno, zmaza- 
no, peći razbijene, ključanice po¬ 
kvarene. Vani gospodarske zgrade 
u najgorem stanju. Crkva iznutra 
jako lijepo poslikana i to mi je dalo 
malo utjehe, a izvana treba po¬ 
pravka. Misno ruho i knjige sve 
razdrapano i staro. 

Potresen zatečenim stanjem, 
mladi se svećenik još istoga dana 
vraća u Zagreb do nadbiskupa 
Stepinca kako bi mu rastumačio 
situaciju u Samarici i uvjerio ga da 
bi on radije i dalje ostao kapelan u 
Zagrebu nego upravitelj jedne ta¬ 
kve župe. No, sigurno se nije na¬ 
dao ovomu: 

A preuzvišeni dr. Stepinac neće 
ni da me sasluša već kaže: »Lije¬ 
po slušaj i idi tamo što prije te pri¬ 
pravi mi narod za firmu« i ode. A 
otišao sam i ja pun tuge i brige, a i 
ufanja u Boga (...). 

U nastavku spomenice vlč. Sla- 
mnik piše kako je narod bio ne¬ 
povjerljiv prema njemu i pomno 
pratio svaki njegov korak. Ipak, 
u vjeri i nadi, sigurno potaknut i 
ohrabren odlučnošću nadbiskupa 
Stepinca, zdušno je prionuo po¬ 
vjerenoj službi. Te iste godine sa¬ 
građen je pil u čast sv. Josipu kao 
dobrodošlica nadbiskupu koji je 
bio veliki štovatelj ovoga sveca, a 
najesen je dovršena i blagoslovlje¬ 
na kapelica sv. Florijana. 


Pohod nadbiskupa Stepinca 

Na početku preuzimanja župe 
imao je svega nekoliko ljudi na 
misnim slavljima, a vlč. Slamnik 
poslije bilježi da je tijekom misija 
koje su držali oci isusovci u župi 
podijeljeno čak 1654 svetih priče¬ 
sti. No, pravo se probuđenje vje¬ 



k 


Kardinal Josip Bozanić posvećuje novi euharistijski stol s moćima bi. Alojzija 
Stepinca u župnoj crkvi u Samarici 


re i opće oduševljenje vjerničkoga 
puka očitovalo kad je za nekoliko 
mjeseci koadjutor Stepinac došao 
u Samaricu podijeliti sv. Potvrdu. 

6. VI. 35. imali smo firmu. Pre- 
uzv. nadbiskupa koadjutora doče¬ 
kali smo kod sv. Josipa u gornjem 
dijelu Sela jer je odande došao sa 
muzikom. Pozdravio ga je upra¬ 
vitelj župe, načelnik općine i dje¬ 
vojčica IV. razreda te mu preda¬ 
la buket cvijeća. Iz crkve otišao 
je preuzvišeni u školu gdje ga je 
pozdravio kod vratiju upravitelj 
škole Gregurović. Preuzvišeni bio 
je sasvim zadovoljan sa uspjehom 
u školi, zato se je razgovarao sa 
djecom uistinu kao pravi otac koji 
je došao da pogleda svoje. Drugi 
dan na dan sv. Potvrde evo nam 
kiše i to nam je malo poremetilo 
veselje, a popodne kad je nadbi¬ 
skup odlazio, poslao je dragi Bog 
opet sunce. Kod odlaska pozdravi 
ga opet upravitelj župe i želi mu 
sretan put, muzika mu je zaigra¬ 
la marš, preuzvišeni još jedanput 
blagoslivlja svoju djecu, školska 
djeca plaču jer odlazi preuzviše¬ 
ni, uz burne poklike nazočnih, u 
pratnji vrlih konjanika. (...) 


Komunističko divljanje 

Drugi događaj u kojemu se 
očituje Stepinčevo zauzimanje za 
Samaricu zabilježio je vlč. Ludo- 
vik Slamnik tri godine poslije: 

» Velika žalost i ništa manja sra¬ 
mota došla je na samaričku župu i 
to 16.1.1939.g. U noći su komuni¬ 
sti unišli u župnu crkvu, razbacali 
po zemlji sv. hostije, oskvrnuli ol¬ 
tare, razdrapali crkvena odijela i 
razrezali sv. slike te razbili sve što 
su mogli. Šteta je bila oko 50.000 
dinara. Narod, kad je ujutro sa¬ 
znao što se dogodilo, plakao je kao 
malo dijete kad ga mati odbije 
gladnoga od svojih grudi. Odmah 
su otišli u potragu za lopovima, a 
bili su krivo informirani i tako ih 
nijesu našli.« 

Vlč. Slamnik bilježi kako je 
prvi trag o počiniteljima ovoga 
gnjusnoga djela otkriven tek mje¬ 
sec dana poslije, kada je u šumi 
Hrastov potok pronađeno mrtvo 
tijelo jednoga od njih, pokriveno 
ukradenim oltarnikom iz sama- 
ričke crkve. Međutim, rasvjetlji¬ 
vanje okolnosti ovih događaja išlo 
je, namjerno ili slučajno, presporo 
i neučinkovito - sve do odlučne 

intervencije nadbiskupa Stepinca: 

»Lopovi su se dugo skrivali 
okolo, a žandarmerija ih nije mo¬ 
gla ili nije htjela pronaći. Na po¬ 
novnu intervenciju preuzvisenog 
Nadbiskupa kod vlasti - koman¬ 
dant tih lopova je ipak uhvaćen te 
bio predan sudbenom stolu i dobio 
10 godina zatvora.« 

Nažalost, ovo je bio tek nago¬ 
vještaj teških vremena koja su za¬ 
hvatila Samaricu tijekom II. svjet¬ 
skoga rata. Dolaskom partizana u 
Samaricu 1943. godine u staroj je 
samaričkoj školi ustanovljen pri¬ 
jeki sud za šire bjelovarsko po¬ 
dručje, a okolne šume, posebno 
šume Cipeliševac i Vapljenice, po¬ 
stale su grobišta još uvijek neutvr¬ 
đenom broju ubijenih ljudi. 

Ovaj zapis vlč. Slamnika pro¬ 
nađen je u župnoj spomenici 
1998. godine, neposredno uoči 
Stepinčeve beatifikacije, pa su 
župljani na Mariju Bistricu ho- 
dočastili u ogromnoj radosti 
zbog otkrića njegova zauzima¬ 
nja za opstojnost ove male župe. 
Uvjereni da će se iz nebeske slave 
naš novi blaženik još više zalaga¬ 
ti za Samaricu, tom je prigodom 
gđa Marija Medač sročila moli¬ 
tvu bi. Alojziju Stepincu koja je 


te godine i objavljena u župnom 
listu »Katarina«: 

Molitva za našu župu 

Gospodine Bože, blaženi je 
Alojzije za svoga zemaljskoga ži¬ 
vota svojom neustrašivom lju¬ 
bavlju prema Crkvi i Isusu Kristu 
osnivao nove župske zajednice, 
ali je i svojom pastirskom brigom 
bdio nad cijelom Nadbiskupijom. 
Svojim pohodom i blagoslovom 
počastio je i našu župu i brinuo se 
za njezinu opstojnost. Mi ga da¬ 
nas želimo zamoliti da nas se sjeti 
u svojim molitvama pred Tobom, 
Gospodine, da naša mala župna 
zajednica opstane u uzburkanim 
valovima nadolazećeg doba. 

Blaženi Nadbiskupe, vjeru¬ 
jući u Tvoje riječi: Gdje je Petar, 
tamo je Crkva, izmoli za našu 
župu dušobrižnike i župnike koji 
će odolijevati svim nedaćama što 
tište župu jer narod bez duhov¬ 
nog vođe i pastira bio bi izgubljen 
i ostavljen na propast. 

Svoje si biskupsko služenje na 
zemlji živio pod geslom: U Tebe 
se, Gospodine, uzdam. Izmo¬ 
li nam, stoga, snagu vjere da uvi¬ 
jek i svugdje mognemo biti čvrsti 
svjedoci Isusa Krista po uzoru na 
Tebe, blaženi Alojzije! Amen! 


Deset godina poslije, 1. svibnja 
2008. godine, blaženi Alojzije se 
svečano opet vratio u Samaricu da 
bi u njoj trajno ostao i nad njom 
bdio. Naime, nakon obnove kro¬ 
višta i fasade župne crkve 2001. 
godine, zauzimanjem tadašnjega 
samaričkoga župnika vlč. Drage 
Kozica, uslijedila je obnova fasade 
župne kuće, a potom postavlja¬ 
nje kamenih postolja na oltarima 
u župnoj crkvi te nabava novoga 
oltara u koji je nadbiskup Josip 
Bozanić tom prigodom položio 
moći blaženoga Alojzija Stepinca. 

Iako je župa Samarica iz godi¬ 
ne u godinu sve manja, a pretežito 
staračko stanovništvo, pritisnuto 
godinama i neimaštinom, sve teže 
živi, ovo se ‘selo umirućih ognji¬ 
šta’ svojim molitvama vjerno utje¬ 
če blaženom Stepincu moleći nje¬ 
gov zagovor za povratak života 
na ove prostore. 

Kao jedan veliki znak nade u 
ljepše dane za samaričku župu jest 
i to što su polaznici Dopisne teo¬ 
logije pok. fra Jerka Fućaka upra¬ 
vo nju izabrali za svoje duhovno 
središte. Vjerujemo da je to izmo- 
ljeni dar bi. Alojzija Stepinca, čija 
je pastirska briga zlatnim slovima 
upisana u povjesnicu župe sv. Ka¬ 
tarine iz Samarice. 


»Samo mu ti možeš pomoći!« 


Molitva moga supruga (Katica Šarlija) 


Šaljem Vam opširniji zapis koji 
je obuhvatio i kratki povijesni 
pregled samaričke župe, kao i 
povijesni kontekst u kojem se 
očitovala neizmjerna Stepinčeva 
zauzetost za župu koja je i onda, 
kao i sada, bila siromašna i od 
svijeta prezrena. Upravo se u 
tome ogledala njegova milosrdna 
i velika ljubav koja nije gledala 
na ono izvanjsko, već na potrebe 


jadnoga i duhovno zapuštenoga 
puka. 

Ovaj smo zapis mi u Samarici 
otkrili 1998. godine, neposred¬ 
no uoči beatifikacije, a potom su 
uslijedili očiti znakovi uslišanja 
naših prošnji upućenih Blaženi- 
ku koje sam opisala u posljed¬ 
njem dijelu zapisa. Željela sam 
Vam sve zapisati i dati na uvid, 
a Vi za glasilo postulature uzmi¬ 


te ono što mislite da je prihvat¬ 
ljivo. 

Kao Samaričanka mogu po¬ 
svjedočiti Stepinčevo ogromno 
zauzimanje i ljubav za Samaricu. 
Upravo me je on »pogurnuo« na 
proučavanje povijesti župe i pota¬ 
knuo na pisanje samaričke mono¬ 
grafije koja polako raste. 

Koristim ovu prigodu da s 
Vama podijelim i jedno osobno 

svjedočanstvo. Naime, moj muž 
nije vjernik, a jednom sam se pri¬ 
godom požalila svom ispovjed¬ 
niku: Moj je muž tako daleko od 
Boga! Svećenik me prekorio i upi¬ 
tao kako to mogu znati jer ja ne 
mogu ući u dubine nečije duše, 
tamo gdje samo Bog, njezin po¬ 
sjednik, ulazi. 

Dugo nakon te ispovijedi raz¬ 
mišljala sam o tim riječima, nada¬ 
jući se da se duša moga muža ipak 
katkad vine k Njemu. Tako sam 
silno željela vidjeti ili čuti njegovu 
molitvu da sam i Bogu time do- 
dijavala! Samo da mi je to vidjeti, 
bilo bi mi srce na mjestu! 


Jednom prigodom uđoh u naš 
podrum i na satu s likom genera¬ 
la Gotovine ugledah prikvačenu 
sliku bi. Alojzija Stepinca. Bilo je 
to u onim napetim i neizvjesnim 
mjesecima iščekivanja haške pre¬ 
sude našim generalima. »Otkud 
ta sličica tu i tko ju je stavio?«, pi¬ 
tala sam se u čudu. Brzo sam otiš¬ 
la do supruga vidjeti zna li možda 
tko je to učinio. 

Odgovor koji čuh ostavio me 
je bez riječi. Bilo je to njegovo dje¬ 
lo! Pateći i krvareći zajedno s na¬ 
šim zatočenim generalima, uzeo 
je Stepinčevu sličicu i prikvačio je 
uz sat riječima: »Samo mu ti mo¬ 


žeš pomoći! Moli Boga za njego¬ 
vu slobodu!« Bila je to njegova 
molitva! I to kakva molitva! Je¬ 
dinstvena, originalna, samo nje¬ 
mu svojstvena! Srce mi se htjelo 
razletjeti od radosti jer mi je Bog 
dao milost vidjeti molitvu moga 
supruga! I ja sam tada znala da će 
ta molitva biti uslišana, što se ui¬ 
stinu dogodilo. 

Ovo sam svjedočanstvo napi¬ 
sala i generalu Gotovini, a sada 
ga dijelim i s vama jer vjerujem da 
Vam je uvijek drago čuti na koji je 
sve način naš Blaženik prisutan u 
životu običnih Hrvata. 

Katica Šarlija 



Bilo je to 12. veljače 1960. 


Zorica Menjak r. Košić, rođena 
7. veljače 1952. u Donjem Pribiću, 
došla je vlastitom pobudom 16. 
rujna 2013. u Ured Postulature. 
Ona je kao učenica prvog razre¬ 
da osnovne škole u Pribiću nakon 
nastave s drugom djecom pošla u 
župnu crkvu Presvetog Trojstva u 
Krašiću u petak 12. veljače 1960. 
pomoliti se nad mrtvim tijelom 
kardinala Alojzija Stepinca. Bio je 
taj dan, jer je grob u župnoj crkvi 
već bio otkopan i opet zagrnut. S 
njom su bili učenici: Marica Ko¬ 
šić, Zlata Košić i Brankica Košić 
(tri sestre, stoje blizu mame koja 
u naručju drži dijete). Svi dječa¬ 
ci, s torbama, iz obitelji su Pane- 
nić i Jarnečić. Dio obitelji Panenić 
odselio se kasnije u SAD. U crkvi 
je našla u molitvi nekoliko žena 
(u narodnim nošnjama) i djece iz 
Krašića te iz Donjeg Pribića susje¬ 
de Julu Košić, Nadu Košić (maj¬ 
ka petero djece; jedno dijete drži 
u naručju) i Maricu Košić. 

Zorica je posvjedočila kako 
nitko nije mogao ući u Krašić tko 


nije imao propusni¬ 
cu. Bez propusnica 
su pustili samo dje¬ 
cu i žene u krašićkoj 
sprovodnoj narodnoj 
nošnji. 

Zorica je doš¬ 
la ponukana slikom 
koju je Glasnik obja¬ 
vio u br. 1. (10. velja¬ 
če 2003.), str. 33. i na 
slici prepoznala ne¬ 
koliko osoba što će 
razveseliti i čitatelje 
Glasnika. Osim toga 
posvjedočila je slje¬ 
deće: »U kući smo se 
s mamom kardinalu 
Stepincu uvijek mo¬ 
lili. On je za mene 
svetac, bez obzira na 
to je li takvim proglašen, jer mi je njemu govoriti. Godinu dana pri- 
uslišio brojne molitve i olakšao je Kardinalove smrti umro je moj 
mi život. Nama su svašta o blaže- otac. Sjećam se kako nas je majka 
nom Stepincu govorili, ali kad su okupljala i zajedno smo se molili s 
saznali istinu i shvatili smisao i žr- nakanom da nas štiti onaj koji ne- 
tvu njegova života, onda su pro- pravedno trpi i sveto živi.« 
mijenili mišljenje i počeli istinito o 


Molitelji uz odar bi. Alojzija Stepinca u župnoj cr¬ 
kvi Presvetog Trojstva u Krašiću, n. veljače 1960.: 
Marica Košić, Zorica Košić (ud. Menjak), Jula Ko¬ 
šić, Drago Panenić, Marica Košić, Zlatica Košić, 
Brankica Košić, Josip Panenić, Stjepan Jarnečić, 
Nada Košić (udana iz Dola; drži dijete) 

Budući da se u hrvatskoj javnosti sve češće humanizira 
Titov diktatorski režim i komunistička strahovlada, 
odlučio sam iz prikupljene dokumentarne u postupku 
za proglašenje svetim blaženoga Alojzija Stepinca 
hrvatskoj javnosti predočiti dokumente koji oslikavaju 
pravo stanje stvari. Činim to iz ljubavi prema svome 
hrvatskom narodu i njegovoj povijesti koja se ne 
smije pisati na temelju »humaniziranih« deklaracija, 
»retuširanja« te »nesvrstanih« odnosa prema istini. Nije 
nakana ovog niza dokumenta da se bilo koga proziva, 
već da se na temelju činjenica donese istinit, pravedan 
i objektivan povijesni sud o vremenu progona Katoličke 
Crkve, u kojem je najprepoznatljivija žrtva blaženi 
Alojzije Stepinac. 

Tekstovi se, radi potpunog dojma autentičnosti, tiskaju 
u neredigiranom obliku. Jezik i pravopis ostaju izvorni. 

Mons. Ćiril Banić, biskup šibenski 


Pripremio: dr. Juraj Batelja 


5. Prosvjed šibenskog apostolskog administratora biskupa Čirila Banica komunističkoj vlasti zbog 
oskvrnjivanja crkava i paljenja svetačkih kipova, 18. srpnja 1951. 


Biskupski ordinarij at- 
Br. 598 

Šibenik, 18.VII.1951. 
Oblasnom N. 0. 

Split 


Dne 9-. VII. bila je provala u crkvu Sv. Ane na šibenskom groblju. Pro¬ 
valnici su obili škrabice, pobacali crkveno ruho, a što je još najgadni- 
je zanečistili su svojim izmetinama sakristiju crkvice, i time pogrdili ne 
samo crkvu, već i groblje, na kom se pokapaju preminuli. 

U noći između 15. i 16. ovoga mjeseca bila je provala u kapelicu Sv. Jo¬ 
sipa u Tribunju. Iz kapelice je odnesen svečev drveni kip i na veliku sa¬ 
blazan vjernika spaljen u blizini mora. 

U smislu postojećih zakona tražim, da se naše crkve zaštite od oskvrnji¬ 
vanja, a svetački kipovi od paleža. 

Apostolski Administrator 
t Ćiril, biskup 

6. Prosvjed šibenskog apostolskog administratora biskupa Ćirila Banica komunističkoj vlasti 
zbog pljačke i nasilja nad crkvenom imovinom, 8. kolovoza 1951. 


Biskupski ordinarijat 

Br. 658 

- Šibenik, 8.VIII.1951. 

Kotarskom Narodnom Odboru 

Drniš 

Godine 1946. ubijen je u Mirloviću (Zagora) tadašnji župnik 0. Paško Đa¬ 
čić. Tada je mjesni N. 0. zauzeo župnu kuću i okolne zgrade. - Župska je 
kuća bila potpuno meblirana tako da su bile opremljene četiri sobe, župski 
ured i kuhinja. Uz to je bio kotao za pečenje rakije, čistilica za žito, 
bačve i dr. 

Sve je ovo samovoljno zauzeo mjesni N. 0. i tim se služio, a da za to nije 
plaćao nikakvu najamninu ni odštetu. 

Pošto je spomenuta zgrada nužno potrebna župniku, koji vrši dušobrižničku 
službu u toj župi, to tražimo da se spomenuta župna kuća isprazni i stavi 
na slobodno raspolaganje župniku. 

Isto tako tražimo, da se povrati čitav inventar, što je bio u župnikovoj 
kući i područnim zgradama, odnosno da se sporazumno ustanovi visina odšte¬ 
te i ista isplati. 

Napokon tražimo, da se plati primjeren najam za ove zgrade, za cijelo 
vrijeme, za koje su bile vlasniku oduzete ili mjesto toga da se izvrši po¬ 
pravak tako, da kuća bude u onom stanju, u kakvom je bila 1946. 

Molimo čim skorije pismen odgovor na ovaj naš žurni podnesak u ovom pi¬ 
tanju, i da se uzmognem žaliti proti eventualnom negativnom rješenju, odno¬ 
sno da možemo podnijeti tužbu sudu, zbog neovlaštenog prisvajanja privatnog 
vlasništva i otuđenja istog. 

t Ćiril 

7. Dopis komunističke vlasti Biskupskom ordinarijatu u Šibeniku o zabrani podučavanja 
vjeronauka u narodnim i ostalim državnim školama, 7. veljače 1952. 

NARODNA REPUBLIKA HRVATSKA 

NARODNI ODBOR GRADA ŠIBENIKA 

-SAVJET ZA PROSVJETU I KULTURU 

Broj: 1222/52 

Šibenik, dne 7. II. 1952. god. 

BISKUPSKOM ORDINARIJATU 

ŠIBENIK 


Prema obaveznom Uputstvu Ministra predsjednika za prosvjetu i kulturu NR 
Hrvatske broj: 1992/52 od 31.1. a u smislu dosljednog sprovodjenja u život 
Zakona o narodnim školama i Ustava NRH (čl. 26 i 38) ukida se, počam od 1. 
II. 1952 god. dozvola podučavanja vjeronauka u narodnim i ostalim državnim 

školama, te se stoga stavljaju, van snage sva do sada izdana odobrenja 
(predstavnicima bilo koje vjeroispovijesti) za podučavanje vjeronauka. 

Takodjer je zabranjeno okupljanje školskih obveznika (po Zakonu o na¬ 
rodnim školama) u župskim uredima, stanovima, ili privatnim prostorijama 
u svrhu podučavanja vjeronauka ili bilo kakvog drugog organiziranog od¬ 
gojnog djelovanja. 

Molimo Vas, da gore navedeno primite na znanje. 

Smrt fašizmu - sloboda narodu! 

Predsjednik Savjeta: 

Božo Stošić, v. r. 


8. Pismo apostolskog administratora Splitske i Makarske biskupije biskupa Frane Franka 
Izvršnom vijeću Sabora NR Hrvatske zbog ometanja vjerskih čina u selu Gradac, godine 
1946. 

BISKUPSKI ORDINARIJAT 

Br.42/56 Pr. 

Predmet: Ometanje vjerskih čina u selu Gradac 

IZVRŠNOM VIJEĆU SABORA N.R.HRVATSKE 

ZAGREB 

Na povratku u Split sa službenog biskupskog putovanja po biskupi¬ 
ji Splitskoj i Makarskoj u svrhu dijeljenja sv. krizme i obavljanja 
ostalih vjerskih poslova dužnost mi je obavijestiti Naslov o smetnja¬ 
ma, koje sam imao pri tim čisto vjerskim, činima dne 16. VIII. 1956., 
u selu Gradac, općine Ploče, kotar Makarska. 

Te smetnje su se sastojale u tome, da se pred župskom crkvom u Grad¬ 
cu spomenutog dana 16. VIII. oko 9 sati ujutro sakupilo oko stotinjak 
muškaraca, napravilo barikade pred crkvom od drvenih greda, priječilo 
meni i mojim pratiocima i vjernicima Gradca put u crkvu vičući: »Na¬ 
trag! Ne smije se! Ne može se! Zabranjeno! Narod neće biskupa! Narod 
hoće, da odmah ide iz Gradca? Dolje koljač! Van s njime! Treba vas sve 
poklati i popaliti! Vi ustaše, koljači ...« itd. 

U toj rulji se je isticao kao predvodnik upravitelj jednog odmarali¬ 
šta u Gradcu Mustafa Hromić. On je pokušao udariti župnika Gradca Ber- 
nardina Tičića, ali je bio spriječen od muškaraca i žena sela Gradac, 

koji su priskočili u pomoć biskupu i svećenicima. U toj gunguli Mu¬ 

stafa Hromić jako je udario šakom u donju vilicu ženu Matildu Stipić; 
neki drugi napadač udario je ženu Jelisavu Korljan, opet netko drugi 
je izudarao Alemku Jelavić itd. Neki je napadač i prema meni potegao 
šaku, ali me nije uspio dohvatiti. 

Meni nije pri tom ništa drugo preostalo nego reći napadačima »Možete 
me i ubiti pred crkvom, ali ja moram izvršiti svoju vjersku dužnost.« 

Tada je nastala panika među djecom i ženama, koji su bili kod crkve i 

neka su djeca od straha plačući pobjegla iako su obučena bila za kriz¬ 
mu. A i još nešto žena i starijih osoba. 

Tako smo se mi svećenici i vjernici jedva nekako sklonili u crkvu i 
zakračunali iznutra. 

To je sve. trajalo od 9 sati do oko 10.30 sati. Nešto poslije 11 sati 
došla je milicija iz Ploča na poziv šefa UDB-e iz Makarske Borisa Mirka, 
koji se tu našao i rastjerao napadače. 

Tko su bili napadači? 

To su bili samo oni koji ne vjeruju, a nijednoga vjernika nije bilo 
među njima. 

Osim toga, tu je bilo samo par Gračana, a ostali su bili mahom stran¬ 


ci . 



To sve mogu posvjedočiti vjerodostojne osobe 
iz Gradca, koje su sve svojim očima promatrale. 

Radi svega ovoga žalim se Naslovu na ovo na¬ 
silno sprečavanje obavljanja vjerskih obreda i 
čina, koje je svim građanima FNRJ Ustavom za¬ 
jamčeno . 

Ujedno molim, da se krivci kazne i unaprijed 
spriječe slična bezakonja. 

Biskup - spostolski Administrator 
t Frano Franić, v. r. 


Nadbiskup Frane Franić dijeli sakrament krizme u Novim Selima na 
Cetini, u lipnju 1956. 


Suradnja uredništva i čitatelja 


Fotografija blaženog A. Stepinca 
u ivanićgradskom parku, 7. 
listopada 1940. 

U Glasniku Postulature br. 
1.-2. (10. veljače 2002.), u rubri¬ 
ci Dokumenti, objavljena je fo¬ 
tografija s potpisom: Nadbiskup 
Stepinac na jednom pastirskom 
pohodu. Molimo čitatelje da nam 
jave gdje i kada je nastala ova fo¬ 
tografija. 

Fotografija je nastala u iva¬ 
nićgradskom parku 7. listopada 
1940. Tada je nadbiskup Alojzi- 
je Stepinac u Ivanić-Gradu dijelio 
sv. Potvrdu. Koji su bili razlozi da 
je krizma u Ivaniću bila odgođe¬ 
na do listopada 1940. i o vrlo za¬ 
nimljivom boravku nadbiskupa u 


Ivanić-Gradu detaljno je opisano 
u spomenutom Glasniku 2002. 
god. na str. 20.-22. 

Svjedokinja vremena Bože- 
na Franko danas živi u Zagre¬ 
bu i o tome je događaju izjavila: 
»Krizmala sam se u Ivanić-Gradu 
1940. Bilo je to početkom jese¬ 
ni. Vrijeme je bilo ugodno, toplo. 
Od snimljenih osoba na ovoj sli¬ 
ci živa je još Đurđa Rodić. Da¬ 
nas, dok ovo pišem (mjesec ko¬ 
lovoz 2012.) ona je navršila 88 
godina. Gospođa Rodić je pre¬ 
poznala sve svećenike s fotogra¬ 
fije, osim zadnjeg u prvom redu, 
najmlađeg. Prepoznala je i veći¬ 
nu žena s fotografije. One su bile 
članice ivanićgradskog crkvenog 
pjevačkog zbora. Ivanićgrađanin, 


Vlado Klun, star 76 godina, poi¬ 
mence pokazuje svaku osobu na 
slici. Tu je i njegova majka Jel¬ 
ka Klun. U prvom redu stoji dr. 
Ivo Šimunović, župnik u Ivanić- 
Gradu, u sredini su breški župnik 
Ivan Pavlović i nadbiskup Alojzi- 
je Stepinac, zatim jedan franjevac 
iz Ivanić-Kloštra. Nije upamćeno 
otkuda je bio najmlađi svećenik. 
Do župnika Simunovića stoji še- 
snaestgodišnja Đurđa Rodić, a do 
nadbiskupa Stepinca Jelka Klun. 
Mislim da sam prikupila dovolj¬ 
no činjenica za vjerodostojnost 
ove fotografije. Imena i prezime¬ 
na svih lica s fotografije bit će po¬ 
hranjena u arhivi Prijatelja kultur¬ 
ne baštine Ivanić-Grad.« 

(Nevenka Kauzlarić) 










Suradnja uredništva i iiatelja 


Gdje je bio nadbiskup Alojzije 
Stepinac 15. kolovoza 1940.! 

U novinama Hrvatska straža 
5. kolovoza 1940. objavljen je čla¬ 
nak: »Marijanski kongres u Glo- 
govnici. Proslava 700. godišnjice 
crkve Majke Božje u Glogovni- 
ci na Dan Velike Gospe« u ko¬ 
jem je najavljeno da će nadbiskup 
dr. Alojzije Stepinac stići u srije¬ 
du 14. kolovoza oko 6 sati poslije 
podne, uoči Velike Gospe. Nakon 
najave o svečanostima Nadbisku¬ 
pova dočeka istaknuto je da će on 
15. kolovoza »služiti pontifikalnu 
misu pred crkvom i da će nakon 
Mise biti blagoslov barjaka. Zatim 
ćemo čuti propovijed lurdskog 
hodočasnika g. Stjepana Pavuni- 
ća iz Koprivnice. Poslije podne 
svečanost će završiti teoforičkom 
procesijom sa Presvetim, a vodit 
će je preuzvišeni Nadpastir«. 

Hrvatska straža od 17. kolo¬ 
voza 1940. donosi opširno izvje¬ 
šće o marijanskom slavlju u Glo- 
govnici. Sve je teklo po planu. 
Jedino je broj hodočasnika pre¬ 



Glavni oltar župne crkve 
u Glogovnici 

mašio sva očekivanja. Navede¬ 
na su imena prisutnih kulturnih 
i javnih djelatnika i svećenstva iz 
Križevačke županije. Na prosla¬ 
vi su se našli i predstavnici drugih 
županija. 

Stoga na pitanje postavljeno u 
naslovu odgovaramo da je nadbi¬ 
skup Alojzije Stepinac 15. kolo¬ 
voza 1940. bio u Glogovnici kod 
Križevaca, a ne u Ivanić-Gradu 
kako je to zabunom navedeno u 
Glasniku Postulature, broj 1.-2., 
2002. godine, na str. IV. 

(Nevenka Kauzlarić) 


NOVA IZDANJA 


Mala knjižnica Postulature bi. Alojzija Stepinca: 

Propovijedi iz sužanjstva 


■ Alojzije kard. STEPINAC, Propovijedi na Magnificat. »VE¬ 
LIČA DUŠA MOJA GOSPODINA!« (Lk 1,46-55), Zagreb, 
2012. (20 kn + poštarina) 

■ Alojzije kard. STEPINAC, PROPOVIJEDI, GOVORI, PO¬ 
RUKE (1941. - 1946.), Zagreb, 2012. ( 100 kn + poštarina) 

■Juraj BATELJA, BLAŽENI ALOJZIJE STEPINAC - UZOR 
SVEĆENIK. Priručnik pri državnom natjecanju iz vjeronauka 
- vjeronaučne olimpijade osnovnih i srednjih škola u Republici 
Hrvatskoj, za školsku godinu 2009./2010., Zagreb, 2012. (50 kn 
+ poštarina) 

u Blaženi Alojzje STEPINAC, PROPOVIJEDI O DESET ZA¬ 
POVIJEDI BOŽJIH, Zagreb, 2013. (75 kn + poštarina) 


Ispravci 

U Glasniku br. 2.-3. (8. 
svibnja 2013.) u rubrici »Po¬ 
hod nadbiskupa Stepinca Bo¬ 
sni i Hercegovini«, na str. 36., 
zabunom je potpisan franje¬ 
vački samostan u Gučoj Gori, 
a slika prikazuje atrij franjevač¬ 
kog samostana u Gorici kod 
Livna. 

U istom broju Glasnika, u 
istoj rubrici, na str. 37. napi¬ 
sano je da je crkva u Travniku 
posvećena sv. Jurju, a posveće¬ 
na je sv. Ivanu Krstitelju. 

U Glasniku bi. Alojzije Ste¬ 
pinac, br. 4. (3. listopada 2013.), 
u putopisu »Euharistijski kon¬ 
gresi u Crkvi u Hrvata (7.)«, na 
str. 11. krivo je potpisana žu¬ 
pna crkva u Travniku kao svje¬ 
dok tamošnjeg euharistijskog 
kongresa godine 1912. Nai¬ 
me, rimokatolička župna cr¬ 
kva u Travniku posvećena je sv. 
Ivanu Krstitelju, a ne sv. Jurju, 
kako je zabunom upisano. 

Ispričavamo se čitateljima i 
prof. Topaloviću, ako su radi 
pogrješnih potpisa imali ka¬ 
kvih neugodnosti. 


Sve čitatelje Glasnika 
i štovatelje bi. Alojzija 
Stepinca koji su se 
pismenim putem 
preporučili u zagovor bi. 
Alojzija Stepinca i zatražili 
molitvu na njegovu grobu 
potičemo da se u molitvi 
sjedine sa svim njegovim 
štovateljima koji sudjeluju 
u svetoj misi svakog 10. 
u mjesecu u zagrebačkoj 
prvostolnici u 18 sati. 

Hulitelji naših dana neće proći nekažnjeno 



Krašićki župnik Josip Vraneković s obitelji Šimečki u Krašiću, iz koje 


potekoše dvojica svećenika, a živjela je u susjedstvu zatočenog kardi¬ 


nala Alojzija Stepinca i koliko je mogla pružala mu potrebnu pomoć 


Nastavljamo objavljivati izabrana poglavlja 
dnevnika vlč. Josipa Vranekovića, u kojemu je 
opisao život i stradanja BI. Alojzija Stepinca na 
izdržavanju kazne u Krašku. 

Blaženik je u potpunoj tajnosti na novu postaju 
križnoga puta u Krašic prebačen 5. prosinca 
1951. Bilo je to premještanje iz jednoga 
zatvora u drugi. No. on je i tu bio onemogućen 
u vršenju biskupske službe, ponižavan i 
progonjen. 0 tom progonu on je napisao 
mnoga svjedočanstva. Jedno od njih zabilježio 
je u pismu koje je kao sužanj uputio o. Dinku 
Filipiju, provincijalu franjevaca trećoredaca: 


Krašić, 19. srpnja 1957 

Dragi oče provincijale! 

Primio sam Vaše cijenjeno pismo. Srdačna hva¬ 
la na čestitci Vama i svim članovima Vaše provin¬ 
cije. Nešto sam doduše zakasnio s odgovorom, jer 
me zdravlje nije najbolje služilo (a ni sada), premda 
se nešto bilo popravilo. Ali, kakogod bilo dalje, 
samo daj Bože snage, da ne odstupimo ni za dlaku 
od puta istine. »Elegi abjectus esse in domo Dei mei 
magis quam habitare in tabernaculis peccatorum.« 1 
Zar bi mogao ikada marksizam, komunizam svojim 
šupljim frazama ispuniti gladne ljudske duše? 

Telići u štali i bukve u šumi, kako je rekao neki 
francuski svećenik jednoj gospođi, koja je tvrdila da 
njezinom sinčiću ne treba vjeronauka ni duhovne 
hrane, telići i bukve mogu živjeti bez duhovne hra¬ 
ne, ali čovjek ne. A te hrane mu ne može pružiti ko¬ 
munizam, jer »nemo dat, quod non babet«. 2 Neka 
se dakle Vaš povratnik iz tamnice samo veseli, da 
je imao prilike, trpjeti za Boga i svetu Crkvu, kao i 
apostoli, koji su se vraćali sa šibanja kući »gauden- 
tes, quoniam digni babiti sunt, pro nomine Jesu con- 
tumeliam pati.« 2 4 

Ta contumelia^ rađa slavom nebeskom, ali con- 
tumelia bezboštva manet in aeternum et manebit. 5 
»Ohne Gott, alles Spott«, 6 vele Nijemci. Marksizam 


je već danas Spott 7 svemu svijetu, a bit će još veći, 
kad ga pravda Božja otpuhne s pozornice svijeta. A 
taj dan će doći prije ili kasnije. 

Ako Bog nije pustio bez kazne nijednog huli- 
telja, zvao se on Faraon ili Nabuhodonozor ili Se- 
naherib ili Holoferno ili Antioh, tko će živ vjerovati 
da bi hulitelji naših dana prošli nekažnjeno? Uosta¬ 
lom, docet Hitler, docet Stalin, docent 2, toliki drugi 
upravo u našim danima. 

Na nama je samo, da se molimo za njihovo 
obraćenje, jer Dominus »non vult mortem peccato- 
ris, sed ut conventatur et vivat«, 9 ali ako ustraju u zlu, 
sami će biti krivi prema onoj, »qualis vita mors est 
ita«.'° Ustrajte dakle svi vjerno i dalje uz Boga, svetu 
Crkvu i svoj Red »et ridebitis in die novissimo«. u Uz 
blagoslov i pozdrav u Gospodinu 

+ Alojzije kard. Stepinac 
nadbiskup zagrebački 


6. III. 1954. (nastavak) 

Lijepa je misao i usporedba, što je iznosi na jed¬ 
nom mjestu. Tu veli, kako je kovčeg zavjetni išao 
oko zidova Jerihona, ali ti su zidovi na kraju skršeni 
i propali. Tako i danas novozavjetni kovčeg - Gos¬ 
pa Fatimska - obilazi nošena oko svijeta, i kad ga 
obiđe, ne bude li opet skršen grad-svijet bezbožni- 


1 »Volim biti na pragu Doma Boga svoga nego boraviti u šatorima grešnika.« 
Ps 84,tt 

2 »Ne daje koji nema.« 

3 »Radosni što bijahu dostojni podnijeti pogrde za ime Isusovo.« Dj 5,41 

4 Pogrde. 

5 Ostaju i ostat će zauvijek. 

6 »Bez Boga, sve je sprdnja.« 


7 Sprdnja. 

8 To uči Hitler, uči Staljin, to uče toliki. 

9 »Ne želi smrt grešnikovu, nego da se obrati i živi.« Ez 18,32 

10 »Kakav život, takva smrt.« 

11 »Smijat ćete se u posljednji dan.« usp. Lk 6,21 






| J I| Vranekovicev dnevnik 


ka! Onda su se oholi narodi rugali 
kovčegu koji je nošen. I danas mu 
se rugaju, ali pobjeda je Marijina! 

Kad gledam naslov ‘Satana’, 
još sam više utvrđen u uvjere¬ 
nju da je nemoguća ova bestijal¬ 
nost i pokvarenost u svijetu bez 
posebnog đavolskog sudjelova¬ 
nja. Drago mi je danas, i nikada 
se nisam pokajao, što sam prigo¬ 
dom španjolskog rata izdao onu 
okružnicu. Nijedan list u Jugo¬ 
slaviji - i nitko se nije digao pro¬ 
tiv komunista osim ‘Hrvatska 
straža’ i ‘Katolički list’. Bijesni 
su bili na mene. Čak se i Maček 
malo pokolebao. Primio je Dra¬ 
goljuba Jovanovića, koji se vratio 
iz Barcelone i u zvijezde kovao 
španjolsku demokraciju (komu¬ 
nističku!). A evo, moj Dragolju¬ 
be, danas uživaš takvu demokra¬ 
ciju! Već si 5 godina u zatvoru!« 

Eminencija spominje don Bos- 
covo viđenje o velikom blagu, što 
se krije u Južnoj Americi: 

»U duhu gledao je Bosco ve¬ 
liku budućnost i ulogu tih zema¬ 
lja. To je jasno. Tu su u većini ka¬ 
tolici. Ako i imadu svojih slabosti, 
ali ipak u prošlosti nisu Španjol¬ 
ci učinili tolike zločine kao En¬ 
glezi u Sjevernoj Americi. I opet 
se vidi, kako je katolicizam i ov¬ 
dje daleko nad protestantizmom. 
Uvjeren sam da će dobri Bog mi¬ 
lostivo pogledati na narode u Juž¬ 
noj Americi. Tu su starosjedioci i 
mješanci u većini, dok ih u Sjever¬ 
noj Americi gotovo i nema.« 

7. III. 1954. 

Brzojavno javljaju iz Zagreba 
da sutra neće doći liječnici jer je 
tajnik Pišonić obolio. U isto vrije¬ 
me u Službenom vjesniku Zagre¬ 
bačke nadbiskupije stoji obavijest, 
da se svećenici, koji žele socijalno 
osiguranje sa strane države, jave 
Duhovnom stolu. Uvjeti će se ja¬ 
viti naknadno. 

- Silno me uznemiruje ova vi¬ 
jest - veli Eminencija. - Nije li to 


možda razlog da sutra ne dolaze 
iz Zagreba, tako da ne mogu in¬ 
tervenirati. Timeo Danaos et dona 
ferentesl 

Danas sam počeo konačno sa 
djecom živu krunicu. Podijelio 
sam grupama sličice - svakom 
po jednu od 15 otajstava. Dje¬ 
ca su time oduševljena. Opome¬ 
nuo sam ih, da te sličice čuvaju u 
kući na vidnom mjestu, kako bi 
ih svaki dan podsjetila sličica na 
obećanje. O Božiću kod blago¬ 
slova kuća svako će mi dijete po¬ 
kazati, gdje stoji ta krunica. 

- Samo neka što više mole - 
veli Eminencija. Doći će i dolazi 
već vijek Isusa i Marije. 

Poslije podne oko 4 sata pre¬ 
ko Brezarića i livade ispod žu¬ 
pnog dvora dolaze ovamo vlč. gg. 
Starčević i Marko Perić, svećenik 
iz Hercegovine. Noćili su ovdje. 
Starčević priča, kako je budžet za 
1954. g. Hrvatskoj nepravedno 
dodijeljen. Spominje zatim pla¬ 
niranje pruge iz Beograda pre¬ 
ko Bosne podaleko od Zagreba i 
Ljubljane. Eminencija će na to: 

-Ja govorim i ponavljam: ovo 
je Srbija u najgorem izdanju! 

8. III. 1954. 

Kod večere mi čita iz spome¬ 
nute knjige Instaurare omnia in 
Christo. Čita baš onaj dio, gdje 
autor ispituje savjesti današnjem 
čovječanstvu. Nabraja tolike opa¬ 
čine i sramote.... 

- Znao sam u glavnom za sve 
to - veli Eminencia - i mislio 
sam u sebi, da bi sve tako mo¬ 
glo biti, ali mi je nekako lakše 
kad vidim, da to iznosi kao či¬ 
njenicu čovjek, koji ima priliku 
da sve to čuje i vidi. Lakše mi je 
dakako u tom smislu, što sigur¬ 
nije mogu promatrati i suditi ži¬ 
vot i ljude, ali jasno je: konstata¬ 
cija o današnjem svijetu bolna je 
i žalosna. Razumijem sada, što 
su kazali američki biskupi, da se 


Amerika nalazi pred propašću 
kao rimsko carstvo u doba Ho- 
norija. Vara se, tko očekuje spas 
od Amerike. I ona je trula. Lije¬ 
po autor karakterizira današnji¬ 
cu, kad je naziva: civilizacija gri¬ 
jeha! Amerika ne može pomoći i 
spasiti Crkvu, nego Crkva jedina 
može spasiti Ameriku. - Samo 
čudo Majke Božje može spasiti 
svijet. 

9. III. 1954. 

Pješice došla ovamo majka 
vlč. Gjurana iz Svete Jane. Doni¬ 
jela mi je pismo, što ga je on na¬ 
pisao u noći pred odlazak na od¬ 
služenje petmjesečnog zatvora 
(prilog ovdje). 1 Pred 8 dana bila 
je majka kod njega. Izmijenili su 
samo nekoliko riječi u prisutno¬ 
sti dvojice stražara, koji su pazi¬ 
li, da jedan drugome ne bi očima 
dao kakav znak. U dva tjedna 
silno je propao. Nije na izdrža¬ 
vanju kazne u običnom zatvo¬ 
ru, nego u Petrinjskoj ulici - na 
UDB-i u Zagrebu. 

- Nisam ga vidjela gdje plače 
od malih nogu - veli majka - pa ni 
u Jaski, kad su ga tukli, ali tu je za¬ 
plakao. Kad smo ga kod kuće koji 
put svjetovali, da pravi molbu za 
ovo ili ono, osobito u zadnje vri¬ 
jeme, uvijek je to odbio riječima: 
‘Ja njih ne molim za milost’- a 
sada mi je rekao: ‘Pravite molbu.’ 
Znači da ga muče i da mnogo trpi. 
Advokati se čude, i ne znaju, kako 
su ga smjeli tamo odvući i zašto? 
Ako mu ovako bude dalje, nikad 
ne će živ van izaći. Ljudi svaki dan 
dolaze k nama i žele da za nj inter¬ 
veniraju. Govore: ‘Položit ćemo i 
miljun dinara, samo da ga puste.’ 

Eminencija je utješio majku. 
Dao joj je Agnus Dei. Silno se si¬ 
rota iznenadila lijepom prijemu. 
Posebno joj je siroti čudno bilo, 
kako on hoće ovako dugo i lijepo 
razgovarati s njom. Meni pak veli 
Eminencija: 


I Na žalost, ovo pismo nije sačuvano. 

- Sutra ću za Gjurana prikazati 
sv. Misu, pa recite i sestrama, neka 
za nj mole. 

Kod objeda [...] kako je značaj¬ 
no, da obavijest Duhovnog stola 
za socijalno osiguranje dolazi ne¬ 
kako u isto vrijeme kad i popušta¬ 
nje u visokim oporezovanju. Nije 
li to promijenjena taktika: Silom 
nije išlo, pa će sada pokušati mi¬ 
lom! 

- Tako je sigurno - veli Emi¬ 
nencija. - Oni će sve poduzeti 
samo da kler uhvate u svoje mre¬ 
že. Trpimo sada, a onda će biti 
neusporedivo gore. Kolika samo 
grižnja savjesti! 


10.111.1954. 

- Čitam Ušeničnikovu so¬ 
ciologiju. Kako je divno ruglu 
izvrgnuo materijalizam, koji 
priznaje i najviše cijeni fizički rad 
- materijalni prosperitet. Pa tim 
različitim socijalistima značilo bi, 
da odgajati svinje jest zasluga (vri¬ 
jedi), a odgajati čovjeka - ne! 


11.111.1954. 

- Čujte, mene muči - ne da 
mi mira ona vijest iz Službenog 
vjesnika o socijalnom osiguranju. 
Dajte mi još jednom to pročitajte, 
da vidim, možda se varam. Kamo 
sreće, da se varam. Ne bih htio 
nikoga zlo suditi, ali kad sam se 
već jedanput opekao, moram do 
kraja biti na oprezu. Morat će 
sestra opet u Zagreb. 

- Neka ide odmah - velim mu. 

- Pa kako će po blatu? 


- Obući će nešto stariju robu, 
ići će sa pregačom, u ruci ceker, 
tako nikome ovdje ne bude upad¬ 
no, da odlazi izvan mjesta. Na sta¬ 
nici će se presvući. 

-Dobro će to biti. 

Eminencija napiše pismo za 
[...] i sestra u 12 sati pješke ode na 
stanicu u Lazinu. 

- Ne znam bi li zgodno bilo da 
ode i u Karmel, da reče sestrama, 
neka mole na tu nakanu, kako su 
i u studenu molile na dan nesret¬ 
ne one skupštine u Zagrebu. Ah, 
neka ipak ne ide! Čudim se, da mi 
ništa nisu o tome javili iz Zagreba. 
Ni Nežić, ni Pavlišić ništa o tome 
ne znaju. 

Pitam ga, da li mu je saopćeno, 
što je Pišonić išao na Rijeku, Beo¬ 
grad itd.? 

- Da vidi, što misle biskupi, 
kako da postupe glede suspenzi¬ 
je CMD-aša. Ali neki se boje i iz 
toga za sada ne bude ništa. 

Baš sam danas čitao kod ovog 
dobrog talijanskog svećenika (Ca- 
labria), što se lijepo odnosi i na naš 
sadašnji položaj. Pita on: »Zar su 
sigurnije banke ovoga svijeta, ne¬ 
goli pouzdanje u Providnost?« 
Zar i ovi nama misle dobro, a 
sve su nam oduzeli - onemogu¬ 
ćili u svakom gotovo radu? Dat 
će ti koji dinar, ali u pitanju ško¬ 
le, štampe i braka nećeš smjeti ni 
pisnuti. I to ti je onda sloboda! A 
oni će se već znati time okoristiti. 
Trubit će u vanjskom svijetu: evo 
svećenici su sami zatražili soci¬ 
jalno osiguranje, i vlast im je iziš- 


la ususret. Na taj će način mnogi, 
koji potpuno ne poznaju naše pri¬ 
like, misliti, da je pitanje s Crkvom 
uređeno. Nisu li američki metodi- 
sti upravo ovog časa zato ovdje, 
da rastrube i ponesu takve glasine 
u svijet? Ali ništa! Nadam se, da i 
opet neće uspjeti ni milom. Ali će 
zato opet doći pritisak. Kako su 
slabi! Danas, nakon što su 9 go¬ 
dina na vlasti, grčevito se hvata¬ 
ju, da osiguraju jednog svećenika! 
Ja znam da je svećenicima teško, i 
da je svaki svećenik u svom stanu 
kao u zatvoru, ali to ne znači, da 
treba unići u njihove zamke. Ništa 
se naime neće poboljšati položaj, 
nego pače pogoršati, jer će na sve 
doći još i grižnja savjesti. 

Kod večere Eminencija bio 
silno raspoložen. Zaboravio na 
muku, koja ga danas tištila i priča 
dogodovštine iz vojničkog života 
- osobito prvih dana. Govori či¬ 
sto onim đačkim žargonom, kao 
onda, dok se to događalo. 

- Iza sedmog razreda polaga¬ 
li smo maturu. Sedmi smo razred 
nešto prije završili, zatim kratki 
kurs i onda krajem lipnja matura. 
Bilo je tu znimljivo. Polagali za¬ 
jedno s nama i godinu dana stariji, 
koji su već cijelu tu godinu bili u 
vojsci. Došli su u uniformama i sa 
sabljama. Zanimljivo je bilo vid¬ 
jeti, kad su sve sablje stavili u koš 
za papir i otpatke. Neki došli na 
maturu i sa revolverom. Bilo je 
živo. Samo je jedan pao i taj je htio 
ubiti profesora. 

F 1 Polaznici Vojnog učilišta u Zagrebu - viši časnicii svih rodova Hrvatske vojske - u sklopu svojega doškolovanja pohodili su Krašić u dvije skupine 
u dva dana 4. i 5.11.2013. 

B KUD Josip Torbar iz Krašića uvijek aktivno sudjeluju u proslavama u župi, a posebno uz rođendan bi. Alojzija Stepinca 8. svibnja svake godine 
□ Vjernici iz Kistanja, podrijetlom iz Janjeva, hodočastili u Krašić 21. rujna na dan posvećenja župne crkve u Krašiću. Nakon slavlja mise razgledali 
su prostorije u kojima je živio Blaženik. 

] Članovi KUD-a Josip Kozarac iz Štitara, u Krašiću 10.XI.2013. Sudjelovali su na poldanjoj svetoj misi, a na kraju misnoga slavlja zasvirali su pje¬ 
smu Zdravo Djevo koju su svi \jernici u crkvi radosno zapjevali. 

































Blaženi Alojzije Stepinac na oltarnoj slici Hrvatskih mučenika 
u župnoj crkvi u Mississaugi u Kanadi (snimila V\ Krčmar) 






















